Nitro F in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Nitro F ar byavahar, ppali, parshwakriya, upkaar, kriya-pratikriya aaru satarkatabani\nNitrofurantoin साल्ट से बनी दवाएं:\nFuradantin (2 प्रकार उपलब्ध) Martifur (3 प्रकार उपलब्ध) Niftas (2 प्रकार उपलब्ध) Niftran (3 प्रकार उपलब्ध) Nifty (1 प्रकार उपलब्ध) Nifutin (2 प्रकार उपलब्ध) Nitro (2 प्रकार उपलब्ध) Nitrofur (1 प्रकार उपलब्ध) Troydantin (1 प्रकार उपलब्ध)\nNitro F के सारे विकल्प देखें\nNitro F की जानकारी\nNitro F ৰ লাভ আৰু ব্যৱহাৰসমূহ- Nitro F Benefits & Uses in Assamese- Nitro F ar laabh aaru byavaharsamuh\nNitro F ৰ পালি আৰু সেয়া কেনেদৰে ল'ব- Nitro F Dosage & How to Take in Assamese - Nitro F ar paali aaru xeya kenedore lobo\nNitro F ৰ পাৰ্শ্চক্ৰিয়াসমূহ- Nitro F Side Effects in Assamese- Nitro F ar parshwakriyasamuh\nNitro F সংক্ৰান্ত সতৰ্কতাবাণীসমূহ- Nitro F Related Warnings in Assamese- Nitro F xonkranta xatarkatabanisamuh\nঅইন দৰৱৰ সৈতে Nitro Fৰ গুৰুতৰ ক্ৰিয়া-প্ৰতিক্ৰিয়া- Severe Interaction of Nitro F with Other Drugs in Assamese- Oinor xoite Nitro F ar gurutor kriya-pratikriya\nNitro F মতভেদসমূহ- Nitro F Contraindications in Assamese- Nitro F nishedhsamuh\nNitro F ৰ বিষয়ে সততে সোধা প্ৰশ্নসমূহ- Frequently asked Questions about Nitro F in Assamese- Nitro F ar bikhoye satate xodha prashnasamuh\nখাদ্য আৰু মদৰ সৈতে Nitro F ক্ৰিয়া-প্ৰতিক্ৰিয়া- Nitro F Interactions with Food and Alcohol in Assamese- khadya aaru modor xoite Nitro F kriya-pratikriya\nNitro F ৰ লাভ আৰু ব্যৱহাৰসমূহ - Nitro F Benefits & Uses in Assamese - Nitro F ar laabh aaru byavaharsamuh\nNitro F তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNitro F ৰ পালি আৰু সেয়া কেনেদৰে ল'ব - Nitro F Dosage & How to Take in Assamese - Nitro F ar paali aaru xeya kenedore lobo\nबीमारी चुनें यूरिन इन्फेक्शन (मूत्र मार्ग संक्रमण)\nNitro F-ৰ উপাদানসমূহ - Nitro F Active Ingredients in Assamese - Nitro F-ar upadaansamuh\nNitro F ৰ পাৰ্শ্চক্ৰিয়াসমূহ - Nitro F Side Effects in Assamese - Nitro F ar parshwakriyasamuh\nগৱেষণাৰ ভিত্তিত, Nitro F ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNitro F সংক্ৰান্ত সতৰ্কতাবাণীসমূহ - Nitro F Related Warnings in Assamese - Nitro F xonkranta xatarkatabanisamuh\nNitro F-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNitro F গৰ্ভাবস্থাৰ সময়ত গ্ৰহণ কৰা সুৰক্ষিত।\nNitro F-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nNitro F এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Nitro F গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Nitro F কি প্ৰভাৱ দেখা গৈছে?\nNitro Fৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Nitro F কি প্ৰভাৱ দেখা গৈছে?\nNitro Fৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Nitro F ৰ কি প্ৰভাৱ দেখা গৈছে?\nNitro Fএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Nitro Fৰ গুৰুতৰ ক্ৰিয়া-প্ৰতিক্ৰিয়া - Severe Interaction of Nitro F with Other Drugs in Assamese - Oinor xoite Nitro F ar gurutor kriya-pratikriya\nNitro F তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNitro F মতভেদসমূহ - Nitro F Contraindications in Assamese - Nitro F nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Nitro F লোৱা অনুচিত যাতে -\nNitro F ৰ বিষয়ে সততে সোধা প্ৰশ্নসমূহ - Frequently asked Questions about Nitro F in Assamese - Nitro F ar bikhoye satate xodha prashnasamuh\nএই Nitro F-এ অভ্য়াস বা নিচাৰ সৃষ্টি কৰে নেকি?\nনহয়, আপনি Nitro Fৰ প্ৰতি আসক্ত নহয়।\nNitro F লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Nitro F লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Nitro Fৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Nitro F ক্ৰিয়া-প্ৰতিক্ৰিয়া - Nitro F Interactions with Food and Alcohol in Assamese - khadya aaru modor xoite Nitro F kriya-pratikriya\nখাদ্য আৰু Nitro Fৰ ক্ৰিয়া-প্ৰতিক্ৰিয়া\nখাদ্যৰ সৈতে Nitro F লোৱাটো স্বাভাৱিক।\nমদ আৰু Nitro Fৰ মাজৰ প্ৰতিক্ৰিয়া\nNitro F আৰু মদ্যাপানে পাৰ্শ্চক্ৰিয়া নঘটায়, কিন্তু সাৱধান থকাটো ভাল।\nNitro F ৰ অনুকল্প - Substitutes for Nitro F in Assamese\nNitro F खरीदें\nNitro F के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Nitro F লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Nitro F ব্যৱহাৰ কৰিছিল নেকি?\nআপুনি কিমান পৰিমাণে Nitro F সেৱন কৰিছিল?\nআপুনি Nitro F ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Nitro F সেৱন কৰে?\nUS Food and Drug Administration (FDA) [Internet]. Maryland. USA; Package leaflet information for the user; Macrobid ® (nitrofurantoin monohydrate/macrocrystals)\nKD Tripathi. [link]. Seventh Edition. New Delhi, India: Jaypee Brothers Medical Publishers; 2013: Page No 760\nApril Hazard Vallerand, Cynthia A. Sanoski. [link]. Sixteenth Edition. Philadelphia, China: F. A. Davis Company; 2019: Page No 914-915


bamboo-bottle-made-by-biswanath-boy-very-popular-in-foreign-market-like-usa-spain-etc-tv-niloy-skd– News18 Assam\nঅসমৰ বাঁহৰ বটলে দখল কৰিছে আমেৰিকাৰ বজাৰ, বিদেশৰ বহু ঠাইলৈ ৰপ্তানি হৈছে বিশ্বনাথৰ যুৱকে নিৰ্মাণ কৰা বাঁহৰ বটল\nUpdated:September 3, 2020, 5:27 PM IST\nধৃতিমান বৰাৰ পৃথিৱীখন হৈছে বাঁহৰ আৰু তেওঁৰ বাবে বাঁহেৰে যিকোনো কাম কৰাটো সম্ভৱ।\nLast Updated: September 3, 2020, 5:27 PM IST\nআপোনাৰ পাকঘৰত বিৰিয়ানী ৰান্ধিবলৈ বা সেউজীয়া শাক-পাচলি ফ্ৰাই কৰিবলৈ যদিহে বাঁহেৰে নিৰ্মিত কুকাৰ অথবা ফ্ৰাইং পেন ব্যৱহাৰ কৰা হয় তেন্তে কেনে লাগিব! আৰু এই সুস্বাদু খাদ্যসমূহ যদিহে ডাইনিং টেবুলত বাঁহেৰে নিৰ্মিত প্লেট অথবা ট্ৰেত সজাই দিয়া হয়! বৰ্তমান বাঁহেৰে নিৰ্মিত পাকঘৰৰ বাচন-বৰ্তন তথা অন্যান্য সামগ্ৰীসমূহ আপোনাৰ ডাইনিং ৰূম শুৱনি কৰিবলৈ আহি আছে। আৰু পাকঘৰৰ আৱৰ্জনাসমূহো ডাষ্টবিনত পেলাবলৈ আপুনি লৈ যাব পাৰিব বাঁহৰ বেগত। ধৃতিমান বৰাৰ পৃথিৱীখন হৈছে বাঁহৰ আৰু তেওঁৰ বাবে বাঁহেৰে যিকোনো কাম কৰাটো সম্ভৱ।\n"বাহৰ প্ৰেছাৰ কুকাৰ আৰু বাঁহৰ ফ্ৰাইং পেনৰ ওপৰত বৰ্তমান কাম চলি আছে আৰু অহা ডিচেম্বৰৰ মাজভাগৰ ভিতৰতে এই দুয়োবিধ সামগ্ৰীৰ নিৰ্মাণ সম্পূৰ্ণ হৈ উঠিব। এই সামগ্ৰীসমূহ সম্পূৰ্ণ জৈৱিক আৰু স্থানীয় বাঁহেৰে নিৰ্মিত। এইবোৰ ব্যৱহাৰ কৰোতে বিদ্যুৎ ব্যৱহাৰ কৰা হ’ব আৰু ইয়াত দুই-তিনিজন লোকৰ খাদ্য প্ৰস্তুত কৰিব পৰা যাব। ইতিমধ্যে বাঁহৰ বেগসমূহৰ নিৰ্মাণ সম্পূৰ্ণ হৈছে। বাঁহৰ গুৰিৰে নিৰ্মাণ কৰা এই বাহৰ বেগসমূহ সহজে পচি যাব আৰু ইয়াক সহজে ক্ৰয় কৰিব পৰাও যাব।", ধৃতিমান বৰাই কয়।\nআনহাতে, বাঁহেৰে নিৰ্মিত বিশেষ বটলে ধৃতিমানক এক নতুন পৰিচয় দিয়াৰ লগতে অসমৰ বাঁহকো এক সুকীয়া মৰ্যাদা দিলে। অসমৰ বাঁহক মুখ্যমন্ত্ৰী সৰ্বানন্দ সোণোৱালে "সেউজীয়া সোণ"ৰূপে অভিহিত কৰিছে। উদ্যমী ব্যৱসায়ী যুৱকজনক এই বাঁহৰ বটল প্ৰস্তুত কৰিবলৈ সময়ৰ প্ৰয়োজন হ’ল প্ৰায় ১৭ বছৰ। বটলৰ সাফৰটোৰ পৰা তলিখনলৈকে বটলটোৰ সকলোখিনি নিৰ্মাণ কৰা হৈছে বাঁহেৰে, যাৰ বাবে ই হৈ পৰিছে সম্পূৰ্ণ জৈৱিক আৰু বায়'ডিগ্ৰেডেবল।\nএকোটা বটল নিৰ্মাণ কৰিবলৈ পাচ ঘণ্টাকৈ সময়ৰ প্ৰয়োজন হয়। ইয়াৰ বাবে বাঁহ জোখত কাটি সিজোৱা হয় আৰু তাৰ পিছত জুইত সেকি শুকুৱা হয় যাতে ই বেছিদিন টিকে। ইয়াৰ পিছত বাঁহৰ অংশবোৰ জোৰা লগাই সম্পূৰ্ণ বটলটো নিৰ্মাণ কৰি তাত শেষ স্পৰ্শ দিয়া হয়। বাঁহখিনি সিজাই ললে ই অধিক পৰিষ্কাৰ হয় আৰু ই সহজে বেয়া নহয়।\n"প্ৰথম অৱস্থাত নিৰ্মাণ কৰা বটলবোৰৰ মুখখন বহুত ঠেক আছিল। কিন্তু বৰ্তমান নিৰ্মাণ কৰা বটলসমূহৰ মুখখন বহল আৰু তাৰ সাফৰখনো বহলকৈ বনোৱা হৈছে। এনেদৰে বহল মুখৰ বটলহমূহ পানী নসৰকা কৰাটো এটা ডাঙৰ প্ৰত্যাহ্বান আছিল। কাৰণ ইয়াত অন্য কোনো সামগ্ৰী ব্যৱহাৰ কৰা নহয়।" ধৃতিমানে আৰু ক’লে।\nকলেজীয়া শিক্ষা সম্পূৰ্ণ নকৰা বিশ্বনাথ চাৰিআলিৰ নৱপুৰৰ ধৃতিমান বৰাই ২০ বছৰ পূৰ্বেই বাহেৰে বাগিচা আৰু পাকঘৰৰ সামগ্ৰী নিৰ্মাণ কৰা এটা ক্ষুদ্ৰ উদ্যোগ স্থাপন কৰিছিল। ইয়াৰ বাবে ধৃতিমানৰ নাছিল কোনো আনুষ্ঠানিক শিক্ষা। বৰ্তমান তেওঁৰ ডি বি ইণ্ডাষ্ট্রীজ নামৰ উদ্যোগটোত তেওঁৰ সহযোগী হিচাপে আছে পিতৃ আৰু ভাতৃ। ইয়াৰ লগতে উদ্যোগটোত কাম কৰে আন ১৫জন যুৱকে।\n"প্ৰথম পৰ্যায়ৰ লকডাউনৰ সময়ত মই মোৰ কাৰখানাটো বন্ধ কৰি দিব লগা হৈছিল। কিন্তু আনলক আৰম্ভ হোৱাৰ লগে লগেই যেন ভাল ব্যৱসায়ো আৰম্ভ হ’বলৈ ধৰিলে। বিদেশৰ পৰা বহু লোকে এই সন্দৰ্ভত জানিব বিচাৰিলে। আমি কোৰোণা মহামাৰী পৰিস্থিতি কিছু শাম কটাৰ পৰাই নিয়মীয়াকৈ আমেৰিকা, কানাডা, মেক্সিকো আৰু স্পেইনলৈ বাঁহৰ বটল আৰু বেম্ব ষ্ট্ৰ' পঠিয়াই আছো। আমেৰিকাত ইয়াৰ এখন বিশাল বজাৰ আছে।", ধৃতিমান বৰাই কয়।\n"মই আশা কৰিছো ৰপ্তানি কৰা সামগ্ৰীৰ পৰিমাণ দেৱালীৰ সময়লৈ বহু পৰিমাণে বৃদ্ধি পাব। কাৰণ বহু লোকে বাঁহৰ বটলসমূহ উপহাৰ হিচাবে দিব বিচাৰে।", লগতে ক’লে ধৃতিমান বৰাই।\nবিদেশৰ পৰা অহা অৰ্ডাৰসমূহত বটলসমূহৰ ডিজাইন অধিক দেখনিয়াৰ কৰিবলৈ ডিমাণ্ডো আহিছে। ঘৰুৱা অৰ্ডাৰৰ বাবে নিৰ্মাণ কৰা বহু বটল অধিক সুক্ষ্মভাৱে নিৰ্মাণ কৰা হৈছে। ডিজাইন আৰু আকাৰ অনুসৰি এই বটলসমূহৰ মূল্য হ’ল প্ৰতিটোত ২২০ টকাৰ পৰা ৫৫০ টকা। যিসময়ত দেশৰ GDP ভয়ানকভাৱে নিম্নগামী হৈছে, সেই সময়তো এই বাঁহৰ বটলে প্ৰতি মাহে ১০–১২ লাখ টকাৰ ব্যৱসায় কৰিবলৈ সক্ষম হৈছে।\n"আমি প্ৰতি মাহে ছয়ৰ পৰা আঠ হাজাৰ বটল আৰু পঞ্চাশ হাজাৰ ষ্ট্ৰ' নিৰ্মাণ কৰো।" ধৃতিমান বৰাই জানিবলৈ দিয়ে।\nপ্ৰধানমন্ত্ৰী নৰেন্দ্ৰ মোদীয়ে কিছুদিন পূৰ্বে অসম, ত্ৰিপুৰা আৰু মণিপুৰত নিৰ্মিত বাঁহৰ সামগ্ৰীসমূহক গুৰুত্ব প্ৰদান কৰিবলৈ আহ্বান জনাইছিল, যাতে ইয়াৰ জৰিয়তে বহু লোক আত্মনিৰ্ভৰশীল হ’ব পাৰে।\n" অসম, ত্ৰিপুৰা আৰু মণিপুৰৰ দক্ষ শিল্পীসকলে বাঁহেৰে বটল, টিফিন বক্সকে বহু প্ৰয়োজনীয় সামগ্ৰী নিৰ্মাণ কৰি আহিছে । বাহেৰে নিৰ্মাণ কৰা এই সামগ্ৰীসমূহ উন্নত মানৰ আৰু ব্যৱহাৰ কৰিবলৈ সূচল।", প্ৰধানমন্ত্ৰী গৰাকীয়ে তেওঁৰ 'মন কী বাত' অনুষ্ঠানত এনেদৰে কৈছিল।\nধৃতিমানে তেওঁৰ বাঁহৰ বটল আৰু বাঁহেৰে নিৰ্মাণ কৰিব লগা অন্যান্য সামগ্ৰীসমূহৰ ওপৰত চলি থকা পৰীক্ষা-নিৰীক্ষা সন্দৰ্ভত অৱগত কৰি ইতিমধ্যে প্ৰধানমন্ত্ৰীগৰাকীলৈ পত্ৰ প্ৰেৰণ কৰিছে। এই পত্ৰত তেওঁ প্লাষ্টিকৰ বিকল্প হিচাবে বাহৰ সামগ্ৰী নিৰ্মাণৰ উদ্যোগক সহায় কৰিবলৈ প্ৰধানমন্ত্ৰীৰ কাৰ্যালয়ক আহ্বান জনাইছে।\nজাতি বাঁহ ( Bambusa Tulsa ) আৰু বিজুলী বাঁহ ( Barbuda pallid )ৰ পৰা নিৰ্মাণ কৰা বটলৰ পেটেণ্ট লাভৰ বাবে ধৃতিমানে ইতিমধ্যে আৱেদন কৰিছে। এনে ধৰণৰ বাঁহৰ বটল নিৰ্মাণ কৰা ধৃতিমান প্ৰথম ব্যক্তি নহ’লেও চীনৰ একাংশ উদ্যোগত নিৰ্মাণ কৰা বাঁহৰ বটলসমূহত ব্যৱহাৰ কৰা হৈছে গ্লাছ আৰু ষ্টিল। কিন্তু ধৃতিমানৰ বটলটো হৈছে সম্পূৰ্ণৰূপে জৈৱিক।\nFirst published: September 3, 2020, 5:27 PM IST


শ্বেৰমান আলী আহমেদ কাৰ প্রতিনিধি? - নিয়মীয়া বাৰ্তা\nউৎপত্তিগত দিশৰ পৰা চাবলৈ গ’লে শ্বহীদ শব্দটোৰ সৈতে এটা বিশেষ ধর্ম জডিত হৈ আছে৷ দেশ–জাতি–মাটিৰ সৈতে ইয়াৰ সম্পর্ক নাই৷ যদি কিবা সম্পর্ক ওলায়, সেয়াও কোনো নহয় কোনো প্রকাৰে ধর্মটোৰ সৈতে জডিত হৈ থাকিব লাগিব৷ আৰবী শব্দ শ্বাহাদতৰ পৰা শ্বহীদ শব্দটো আহিছে৷ ‘শ্বাহাদত’ৰ অর্থ চনদ, সাক্ষ্য, প্রত্যয়ন–পত্র, চার্টিফিকেট আদি৷ আল্লাৰ সন্তুষ্টি অর্জনৰ বাবে যিসকলে জীৱন উছর্গা কৰি সততাৰ সাক্ষ্য, চনদ, চার্টিফিকেট বা প্রত্যয়ন–পত্র প্রদান কৰে, তেওঁলোক শ্বহীদ৷ ধর্মটোত শ্বহীদ শব্দটোৰ আন আন ধৰণেও ব্যাখ্যা কৰা হৈছেবা সংজ্ঞা দিয়া হৈছে৷ এটা সংজ্ঞাত কাফেৰ যোদ্ধাই যাক হত্যা কৰিছেবা মুছলমান আৰু কাফেৰৰ মাজত সংঘর্ষত মৃত্যু হোৱাজন শ্বহীদ৷ আৰবী ভাষাত ইয়াৰ আভিধানিক অর্থও ধর্মৰ সৈতে যুক্ত৷ তাত কোৱা হৈছে, আল্লাৰ পথত মৃত্যুৰ বাবে যিয়ে নিজকে আগবঢ়াই দিয়ে, সিয়েই শ্বহীদ৷ অর্থাৎ সেই চৰম ত্যাগত কোনো নহয় কোনো প্রকাৰে ইছলামৰ সৈতে সম্পর্ক থাকিব লাগিব৷ ধর্মটোত শ্বহীদৰ মর্যাদাও কল্পনাতীত৷ শব্দটোক লৈ সৎ, নিষ্ঠাৱান ইছলাম ধর্মীয়ে কোনো কাৰণতে কটু শব্দ প্রয়োগ নকৰে৷ কল্পনাতো শ্বহীদক অপমান নকৰে৷ অপব্যহাৰ নকৰে৷ শব্দটোক যদি কোনো ইছলাম ধর্মাৱলম্বীয়ে সমালোচনাৰ অস্ত্র হিচাপে ব্যৱহাৰ কৰে, তেতিয়া বুজিব লাগিব যে হয় তেওঁ এজন সৎ মুছলমান নহয় অথবা মুছলমানৰ সেইটো মৌলবাদী পক্ষৰ অংশীদাৰ, যিয়ে শ্বহীদ শব্দটোক ধর্মনিৰপেক্ষ নতুবা অসাম্প্রদায়িক বুলি গণ্য নকৰে৷ শেহতীয়াকৈ বাঘবৰ সমষ্টিৰ কংগ্রেছ বিধায়ক শ্বেৰমান আলীয়ে অসমৰ জাতীয় অস্তিত্ব ৰক্ষাৰ আন্দোলনত চৰম বলিদান দিয়া শ্বহীদক ঘাতক বুলি অভিহিত কৰিছে৷ ঘাতক অর্থাৎ যিয়ে হত্যা কৰে৷ শ্বহীদে মৃত্যুবৰণ কৰে৷ যুদ্ধক্ষেত্রত দেশৰ হৈ মৃত্যুক আঁকোৱালি লোৱা বীৰ শ্বহীদগৰাকীয়ে মৃত্যুৰ পূর্বে শত্রুপক্ষৰ হাজাৰজনক হত্যা কৰিব পাৰে৷ তেওঁ ঘাতক নহয়৷ তেওঁ শ্বহীদ৷ কিয়নো তেওঁ দেশমাতৃৰ হকে যুঁজি যুঁজি মৃত্যুবৰণ কৰিছে৷ লগতে আনটো লক্ষণীয় কথা হ’ল, বিধায়ক আলীয়ে অসম আন্দোলনৰ শ্বহীদক ঘাতক বোলোতে এটা প্রেক্ষাপট দাঙি ধৰিছে৷ সৰল অর্থত অস্তিত্ব ৰক্ষাৰ আন্দোলনত শ্বহীদৰ মৃত্যুবৰণ কৰাসকলক নহয়, আন এটা পক্ষকহে তেওঁ শ্বহীদ ৰূপে প্রতিষ্ঠা কৰাৰ ধৃষ্টতা দেখুৱাইছে৷\nশ্বেৰমান আলী আহমেদ নামৰ মানুহজনৰ নামটো মনলৈ আহিলে প্রথমে বৰপেটাত এনআৰচিৰ পাইলট প্রজেক্টক লৈ হোৱা ভয়ংকৰ কাণ্ডটোৰ কথা মনলৈ আহে৷ এই ব্যক্তিজনৰ ৰাজনৈতিক উত্তৰণৰ সৈতে সেই হিংসাত্মক ঘটনা জডিত হৈ আছে৷ ইয়াৰ পিছত শ্রীমন্ত শংকৰদেৱ কলাক্ষেত্রত মিঞা মিউজিয়াম স্থাপনৰ ওকালতি কৰা কথাটো মনলৈ আহে৷ তেওঁ তাত লুঙী, টুপী আদি সংৰক্ষিত কৰি ৰখাৰ কথা কৈছিল৷ এইবাৰ বিধায়কজনে অসমৰ অস্তিত্ব ৰক্ষাৰ আন্দোলনৰ শ্বহীদক অপমান কৰিলে৷ শ্বেৰমান আলীৰ এই তিনিটা খঙৰ মাজত দুটা কথাত মিল আছে৷ এটা অসম আন্দোলন আৰু অসম চুক্তি৷ আনটো, এটা বিশেষ ধর্মৰ সম্প্রসাৰণবাদ৷ দুয়োটাই সামগ্রিকভাৱে অসমৰ স্বার্থৰ পৰিপন্থী৷ অসম আন্দোলনটোৰ প্রাণটো আছিল অসমীয়াৰ অস্তিত্ব ৰক্ষা কৰা৷ অসমীয়া বুলি কওঁতে এটা বিশেষ ভাষাৰ কথা হোৱা নাছিল৷ এটা বিশেষ ধর্মৰ কথা কোৱা হোৱা নাছিল৷ এইবাবেই অসমত ‘কা’ৰ বিৰোধিতাত হোৱা আন্দোলনক সমগ্র দেশে আজিও ভিন্ন দৃষ্টিৰে চায় অথবা বিশ্লেষণ কৰে৷ দেশৰ অন্যান্য অংশৰ দৰে অসমৰ জনসাধাৰণে ধর্মীয় চছমা পিন্ধি নাগৰিকত্ব সংশোধনী বিধেয়ক আৰু আইনখনৰ বিৰোধিতা কৰা নাছিল৷ সেইদৰে অসম আন্দোলনটো আৰম্ভণিৰ পৰাই আছিল ধর্মনিৰপেক্ষ আৰু অসাম্প্রদায়িক৷ কিন্তু শ্বেৰমান আলী আহমেদৰ দৰে ব্যক্তিয়ে এই আন্দোলনটোক সদায়েই সাম্প্রদায়িক ৰূপ দিয়াৰ অপচেষ্টা চলাই আহিছে৷ আৰু এইবাবেই তেওঁলোকে অসম আন্দোলনটোৰ আত্মাত আঘাত কৰাৰ ছল বিচাৰি ফুৰে৷ লগতে অসম চুক্তিক ডাষ্টবিনত দলিয়াই পেলাবলৈ প্রয়াস চলায়৷ বৰপেটাত এনআৰচিৰ পাইলট প্রজেক্টৰ কাম–কাজত বাধা দিয়াৰ উদ্দেশ্যও এইটোৱেই আছিল৷ অথচ এনআৰচিয়ে যুগ যুগ ধৰি অস্থিৰ–শান্ত তথা সংশয়ৰ মাজত বন্দী কৰি ৰখা অসমক ইয়াৰ পৰা মুক্ত কৰি এখন সমস্যামুক্ত ৰাজ্যৰ দিশে লৈ যোৱাৰ প্রবল সম্ভাৱনা কঢ়িয়াই আনিছিল৷ বৰপেটাত পাইলট প্রকল্পক বাধাগ্রস্ত কৰি তেতিয়াই শ্বেৰমান আলীৰ দৰে লোকে বুজাই দিছিল, এনআৰচি, অসম চুক্তি, সমস্যাৰ পৰা অসমৰ মুক্তি তেওঁলোকে নিবিচাৰে৷ তেন্তে শ্বেৰমান আলীয়ে বিচাৰে কি?\nবিচৰা কথাকেইটা লাহে লাহে শ্বেৰমান আলী আহমেদে নিজমুখে ফাদিল কৰিবলৈ আৰম্ভ কৰিছে৷ দুবছৰমান আগেয়ে তেওঁ শ্রীমন্ত শংকৰদেৱ কলাক্ষেত্রত মিঞা মিউজিয়াম প্রতিষ্ঠাৰ দাবী কৰিছিল৷ এতিয়া অসম আন্দোলনৰ শ্বহীদক ঘাতক আখ্যা দিলে৷ দুয়োটাৰে আঁৰত ষডযন্ত্রৰ জাল এখন তৰি থোৱা আছে৷ লুঙী–টুপীৰ সংৰক্ষণৰ বাবে অসমত মিঞা মিউজিয়ামৰ প্রয়োজন নাই, সেইটো সেইখন সমাজৰ পৰাই কৈ থকা হৈছে৷ কিন্তু শ্বেৰমান আলীয়ে মিউজিয়াম বিচাৰিছে৷ অকল বিচৰাই নহয়, শ্রীমন্ত শংকৰদেৱ কলাক্ষেত্রত স্থাপন হোৱাটো বিচাৰিছে৷ স্থান আৰু স্থানটোৰ ভিত্তি, দুয়োটাই লক্ষণীয়৷ শ্রীমন্ত শংকৰদেৱ কলাক্ষেত্র অসম আন্দোলনৰ দান৷ অসম চুক্তিৰ আধাৰত ইয়াক নির্মাণ কৰা হৈছে৷ আজিৰ তাৰিখত কলাক্ষেত্রখনৰ অসমৰ জাতীয় জীৱনত গুৰুত্ব কিমান, তাক উল্লেখ কৰাটো নিষ্প্রয়োজন৷ শ্বেৰমান আলী আহমেদে ইয়াকে লক্ষ্য কৰি লৈছে৷ সাধাৰণ মানুহ এজনেই ক’ব কথাবোৰ সৰল নহয়৷ ইয়াৰ আঁৰত ডাঙৰ ষডযন্ত্র নিহিত হৈ আছে৷ এতিয়া চোৱা যাওক, ভাৰতবর্ষৰ আন আন ৰাজ্যতো মুছলমান লোক আছে৷ আনহে নালাগে, প্রতিৱেশী পশ্চিমবংগত মুছলমানৰ জনসংখ্যা যথেষ্ট৷ তেওঁলোকেও কলকাতাৰ কোনো স্থানত মিঞা মিউজিয়ামৰ দাবী কৰিব পাৰিলেহেঁতেন৷ তাতো মুছলমানে লুঙী–টুপী পিন্ধে৷ তদুপৰি বংগ আৰু অসমত (খিলঞ্জীয়া মুছলমানক বাদ দি) বসবাস কৰা মুছলমানৰ মাজত অমিল কম, মিল বেছি৷ কিন্তু তাত আজিলৈকে মিঞা মিউজিয়ামৰ দাবী উঠা নাই৷ বিহাৰ, উত্তৰপ্রদেশত তেনে দাবীৰ কথা ওলোৱা নাই৷ কেৱল অসমতে কিয় মিঞা মিউজিয়ামৰ কথা কোৱা হয়৷ জাতীয় শ্বহীদক অপমান কৰা হয়? এনেও নহয় যে অসমত মুছলমান বা ইছলাম ধর্মাৱলম্বী লোক অস্তিত্বৰ সংকটত পৰিছে৷ ইয়াত জম্মু–কাশ্মীৰৰ পৰা কাশ্মীৰী পণ্ডিতক মছজিদে মছজিদে মাইকযোগে ঘোষণা কৰি খেদি পঠিওৱাৰ দৰে খেদিবলৈ ফৰমান জাৰি কৰা হৈছে৷ অসমত তেনে পৰিস্থিতি আগেয়েও নাছিল৷ আজিও নাই৷ কথাবোৰ পাকিস্তানত কোৱা হয়৷ যিসকলে পাকিস্তানৰ টিভি চেনেল বা বাতৰিকাকত আদি অনুসৰণ কৰে, তাত সততে ভাৰতত ইছলাম সংকটত পৰা বুলি ভুৱা ছবি এখন দাঙি ধৰিবলৈ চেষ্টা চলোৱা হয়৷ ভাৰতীয় মুছলমানে এনে কথা ভাবিবই নোৱাৰে৷ অসমত সমস্যাটো হ’ল পূর্ববংগীয়মূলৰ একাংশ মুছলমানক লৈ৷ তেওঁলোকৰ অন্তৰৰ পৰা পাকিস্তানখন আজিও মচ খাই নগ’ল৷ নীলা শিয়ালে হুৱা দিয়াৰ দৰে সন্ধিয়া হ’লে হুৱা দিবই৷ এনে কিছুমান মানুহে অসমত বেলেগ দুনিয়া এখন ৰচিব বিচাৰে৷ ইয়াত সেই অহংকাৰৰ জয় হোৱাটো বিচাৰে– যিটো বাদশ্বাহ, চুলতানসকলৰ দিনত সম্ভৱ নহ’ল৷ তেওঁলোকে গৰুখুঁটিত উচ্ছেদ হ’লে খঙত জ্বলি–পকি উঠে৷ জন্ম নিয়ন্ত্রণৰ কথা ক’লে ফেপেৰি পাতি ধৰে৷ অবৈধ বাংলাদেশী নাগৰিকক বহিষ্কাৰৰ দাবীত আহত হয়৷ অসমৰ জাতীয় শ্বহীদক অপমান, গৰুখুঁটিত উচ্ছেদ, মিঞা মিউজিয়াম, এনআৰচি এই সকলোবোৰ একেডাল সূতাৰে গঁঠা৷ লক্ষ্য এটাই, অসমত অসমীয়া অস্তিত্বক নিঃশেষ কৰি এখন বেলেগ দুনিয়া প্রতিষ্ঠা কৰিব লাগে৷ বিধায়ক শ্বেৰমান আলী আহমেদে শ্বহীদক অপমান কৰোঁতে গৰুখুঁটিৰ উচ্ছেদক আলম হিচাপে লৈছে৷ গৰুখুঁটিৰ উচ্ছেদৰ সৈতে অসমৰ অস্তিত্বৰ প্রতীকী ৰূপ এটা সাঙোৰ খাই আছে৷ খিলঞ্জীয়াৰ সৈতে ব্যৱধান বৃদ্ধিৰ ভয়ত শ’লঠেকত পৰি কংগ্রেছে দলীয় বিধায়কজনক নিলম্বন কৰিছে৷ এইবোৰে শ্বেৰমান আলীৰ দৰে লোকক বিচলিত কৰিব নোৱাৰে৷ আজি কংগ্রেছত আছে৷ কাইলৈ পুনৰ ইউডিএফলৈ উভতি যাব৷ তাৰ পৰা শিং–মূৰ জোকাৰি অসমীয়াক প্রত্যাহ্বান জনাব৷ এনে ধৰণৰ ধ্যান–ধাৰণাৰে পৰিচালিত লোকৰ বাবে চৰকাৰে নীতি আৰু আঁচনি যুগুতোৱাৰ প্রয়োজন আছে৷ শ্বেৰমান আলী আহমেদৰ দৰে লোকৰ কার্যকলাপত চোকা নজৰ দি থকাৰ প্রয়োজন আছে৷ এইবোৰ অসমৰ আপদ৷


ধন্যবাদ মন্ত্ৰী মহোদয়! আপুনি ব্ৰহ্মপুত্ৰ জলপথক হত্যা কৰিলে\nJanuary 1, 2020 7:56 pm\nধুবুৰী নৈ বন্দৰত পৰি থকা বাংলাদেশী জাহাজ দুখন। ছবি- নৰ্থইষ্ট নাও।\nপ্ৰদূষণহীন, আৰু যাত্ৰী আৰু মালবস্তু পৰিবহণৰ সস্তা উপায় হিচাপে অসমৰ বিকাশৰ ইঞ্জিন হ’ব পৰা ব্ৰহ্মপুত্ৰ জলপথৰ বাস্তৱিকতে মৃত্যু ঘটিছে।\nআৰু, ব্ৰহ্মপুত্ৰ জলপথৰ অৰ্থনৈতিক সম্ভৱপৰতাক বধ কৰাৰ বাবে একমাত্ৰ জগৰীয়া হৈছে অসমৰ অভ্যন্তৰীণ জল পৰিবহণ মন্ত্ৰী চন্দ্ৰ মোহন পাটোৱাৰী।\nঅসমৰ মানুহৰ বাবে লাজৰ কথা, বাংলাদেশৰ সহকাৰী উচ্চ আয়ুক্ত ড০ তনভিৰ মনছুৰে ধুবুৰী নৈ বন্দৰ হৈ বাণিজ্যিক কাৰ্গ’ সেৱা যোৱা ২৭ ডিচেম্বৰত মুকলি কৰিলে।\nবাংলাদেশলৈ ব্ৰহ্মপুত্ৰৰ বুকুৰে ভুটানৰ পৰা ২৫০ টন ভঙা শিল কঢ়িওৱাৰ বাবে দুখন বাংলাদেশী জাহাজ— এম ভি সাগৰ এক্সপ্ৰেছ আৰু এম ভি আলবহৰক সেৱাত লগোৱা হৈছে।\nঅসমৰ মানুহৰ বাবে ই সঁচাই লজ্জাজনক, কাৰণ ভুটানৰ শিল কঢ়িয়াবলৈ বাংলাদেশৰ জাহাজ ধুবুৰীলৈ আনিব লগা হৈছে।\nঅসমৰ অভ্যন্তৰীণ জল পৰিবহণ বিভাগে ভুটানী মালবস্তুখিনি কঢ়িওৱাৰ বাবে জাহাজ যোগান ধৰিব নোৱাৰিলে।\nভুটানৰ পৰা প্ৰতিদিনাই শ শ শিল পৰিবাহী ট্ৰাক অসমৰ মাজেদি চলে, আৰু মালসমূহ মেঘালয়ৰ দালু হৈ ৰপ্তানি কৰা হয়।\nদুৰ্ভাগ্যজনক যে অসমৰ মাজেদি পৰিবহণ হোৱা মালসমূহৰ পৰা ৰাজ্যখনে একো লাভ অৰ্জন কৰিব পৰা নাই।\nবাংলাদেশলৈ শিল পৰিবহণৰ বাবে ভুটীয়া ৰপ্তানিকাৰীসকলে যোৱা কিছু বছৰধৰি সদায় গুৱাহাটীৰ পাণ্ডু বন্দৰ ব্যৱহাৰ কৰিবলৈ বিচাৰি আহিছে।\nকিন্তু, চন্দ্ৰ মোহন পাটোৱাৰীৰ দূৰদৰ্শিতা আৰু দায়বদ্ধতাহীনতাৰ বাবেই অভ্যন্তৰীণ জল পৰিবহণ বিভাগে ভুটীয়া কাৰ্গ’ৰ বিশেষকৈ বৃ্হৎ পৰিমাণৰ শিল পৰিবহণৰ মালবাহী এজেণ্ট হিচাপে মূৰ দাঙি উঠাৰ সুযোগ ল’ব নোৱাৰিলে।\nবাংলাদেশলৈ বৃ্হৎ পৰিমাণৰ ভুটীয়া শিল পৰিবহণ কৰি অসমে সহজেই বৃ্হৎ ৰাজহ আহৰণ কৰিবলৈ সক্ষম হ’লহেঁতেন।\nঅসমৰ মন্ত্ৰীজন যে ব্ৰহ্মপুত্ৰ জলপথৰ বিকাশৰ বাবে দায়বদ্ধ নহয় তাৰ স্পষ্ট প্ৰমাণ হৈছে তেওঁ বিভাগৰ বিষয়াসকলৰ সৈতে লগ-লাগি লজ্জাহীনভাৱে অসমৰ জাহাজ ক’লকাতাত ভাৰালৈ দিয়াটো।\nঅভ্যন্তৰীণ জল পৰিবহণ বিভাগে ইয়াৰ কিছুমান জাহাজ ক’লকাতাস্থিত অপাৰেটৰক ভাৰালৈ দিছে। অসমৰ থলুৱা উদ্যোগীক বঞ্চিত কৰি তেওঁলোকে ইতিমধ্যে সেইবোৰ গংগা-ভাগিৰথী-হুগলিৰ ৰাষ্ট্ৰীয় জলপথ ১ত চলোৱাৰ বাবে লৈ গৈছে।\nক’লকাতাস্থিত ফাৰ্ম ইষ্টাৰ্ন নেভিগেচন আৰু ৰীচ্চ এছিয়া (দুয়োটাৰে মালিক একেজনেই)ই অসমৰ অভ্যন্তৰীণ জল পৰিবহণ বিভাগৰ মালিকানাধীন এনে কমেও দহখন জাহাজ যোৱা ২০০৮ চনৰে পৰা চলাই আছে।\nএই জাহাজসমূহ চলিব লগা আছিল শদিয়াৰ পৰা ধুবুৰীলৈ ৮৯১ কি. মি.জোৰা ৰাষ্ট্ৰীয় জলপথ ২ত।\nবিজেপি নেতৃত্বাধীন চৰকাৰে সঘনাই জাতি, মাটি আৰু ভেটি সুৰক্ষাৰ কথা কোৱাৰ সময়ত চন্দ্ৰ মোহন পাটোৱাৰীয়ে থলুৱা উদ্যোগীক কেতিয়াও উৎসাহিত কৰা নাই।\nবিভাগটোৰ কিছুমান জাহাজ ৰাষ্ট্ৰীয় জলপথ ১ত ব্যৱহাৰৰ পিছত ক’লকাতাত পেলাই থোৱা হৈছে।\nএনে এখন জাহাজ হৈছে বিভাগটোৰ ধুবুৰী ষ্টেচনত পৰি থকা কে পি এল কাজিৰঙা। ইয়াক ৰাষ্ট্ৰীয় জলপথ ১ত চলোৱা হৈছিল আৰু নিমখ পানীয়ে জাহাজখন মেৰামতি কৰিব নোৱাৰাকৈ বেয়া কৰি পেলালে।\nৰাষ্ট্ৰীয় জলপথ ২ত চলোৱাৰ বাবে শেহতীয়াকৈ আহ্বান কৰা নিবিদাত অসমৰ কিছু থলুৱা উদ্যোগীয়ে ভাগ লৈছিল। কিন্তু জাহাজসমূহ অসমৰ বাহিৰৰ কিছুমান কোম্পানিক ভাৰাত দিয়া হ’ল।\nপাটোৱাৰীয়ে এই কথাত লাজ নাপায় যে আফলামুখ, কমলাবাৰী, নিমাতি, উত্তৰ গুৱাহাটী আৰু দক্ষিণ গুৱাহাটীৰ টাৰ্মিনেলসমূহৰ আন্তঃগাঁথনি অৰাজক হৈ পৰি আছে।\n২০১৮ চনৰ চেপ্তেম্বৰত উত্তৰ গুৱাহাটীত এখন যন্ত্ৰচালিত নাও বাগৰাত বহুকেইজন লোক মৃত্যুমুখত পৰিছিল। নাওখনে প্ৰায় ৪০ গৰাকী যাত্ৰী কঢ়িয়াই নিছিল আৰু দুৰ্ঘটনাটোৰ ফলত প্ৰায় ২০গৰাকী যাত্ৰী সন্ধানহীন বা মৃত্যুমুখত পৰিছিল।\nদুৰ্ঘটনাটোৱে জলপথযাত্ৰীৰ ন্যূনতম সুৰক্ষা নিশ্চিত কৰাত চন্দ্ৰ মোহন পাটোৱাৰীৰ বিফলতা উদঙাই দিছিল।\nঅৱশ্যে অধিক যাত্ৰী কঢ়িয়াই নিয়া নাও বাগৰাৰ এইটোৱে প্ৰথম ঘটনা নহয়। ধুবুৰীত ২০১২ চনত আন এক ঘটনাত ধুমুহাত পৰা এখন নাও বাগৰি ২০০ৰো অধিক লোক মৃত্যু মুখত পৰিছিল।\nঅসম অভ্যন্তৰীণ জল পৰিবহণৰ উৎকৃষ্ট সম্ভাৱনাৰে প্ৰাকৃতিকভাৱেই আশীৰ্বাদপুষ্ট। চৰকাৰ এই সম্ভাৱনাৰ সন্ধানত পুতৌজনকভাৱে বিফল হোৱাৰ বাবেই ব্যক্তিগত ফেৰি আৰু দেশী নাওসমূহ ব্ৰহ্মপুত্ৰ পাৰ হৈ দূৰ-দূৰণিৰ অঞ্চলসমূহলৈ যোৱাৰ একমাত্ৰ উপায়ৰূপে চলাচল কৰি আহিছে।\nঅসমৰ নদী দ্বীপসমূহৰ বিশেষকৈ মাজুলী, ধুবুৰী আৰু জলেশ্বৰ দৰে ঠাইৰ বাসিন্দাই কেৱল দেশী নাৱৰ ওপৰতে নিৰ্ভৰ কৰি আহিছে।\nপ্ৰতিদিনাই হাজাৰ হাজাৰ মানুহে তেওঁলোকৰ জীৱন বিপদাপন্ন কৰি শিক্ষা আৰু বজাৰৰ দৰে প্ৰাথমিক সা-সুবিধা লোৱাৰ বাবে এই কঠিন যাত্ৰা কৰিব লগা হয়। এই লোকসকলৰ বাবে যাতায়াতৰ সুচলতা নিশ্চিত কৰাৰ বাবে চৰকাৰক কেতিয়াও ইচ্ছা কৰা দেখা হোৱা নাই।


Fludacel in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fludacel ar byavahar, ppali, parshwakriya, upkaar, kriya-pratikriya aaru satarkatabani\nFludacel ৰ মূল্য আৰু পেকৰ চাইজ - Fludacel Price and Pack Size in Assamese - Fludacel ar mulya aaru pakor size\nFludacel ৰ লাভ আৰু ব্যৱহাৰসমূহ- Fludacel Benefits & Uses in Assamese- Fludacel ar laabh aaru byavaharsamuh\nFludacel ৰ পালি আৰু সেয়া কেনেদৰে ল'ব- Fludacel Dosage & How to Take in Assamese - Fludacel ar paali aaru xeya kenedore lobo\nFludacel ৰ পাৰ্শ্চক্ৰিয়াসমূহ- Fludacel Side Effects in Assamese- Fludacel ar parshwakriyasamuh\nFludacel সংক্ৰান্ত সতৰ্কতাবাণীসমূহ- Fludacel Related Warnings in Assamese- Fludacel xonkranta xatarkatabanisamuh\nঅইন দৰৱৰ সৈতে Fludacelৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fludacel with Other Drugs in Assamese- Oinor xoite Fludacel ar gurutor kriya-pratikriya\nFludacel মতভেদসমূহ- Fludacel Contraindications in Assamese- Fludacel nishedhsamuh\nFludacel ৰ বিষয়ে সততে সোধা প্ৰশ্নসমূহ- Frequently asked Questions about Fludacel in Assamese- Fludacel ar bikhoye satate xodha prashnasamuh\nখাদ্য আৰু মদৰ সৈতে Fludacel ক্ৰিয়া-প্ৰতিক্ৰিয়া- Fludacel Interactions with Food and Alcohol in Assamese- khadya aaru modor xoite Fludacel kriya-pratikriya\nFludacel ৰ লাভ আৰু ব্যৱহাৰসমূহ - Fludacel Benefits & Uses in Assamese - Fludacel ar laabh aaru byavaharsamuh\nFludacel তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFludacel ৰ পালি আৰু সেয়া কেনেদৰে ল'ব - Fludacel Dosage & How to Take in Assamese - Fludacel ar paali aaru xeya kenedore lobo\nFludacel-ৰ উপাদানসমূহ - Fludacel Active Ingredients in Assamese - Fludacel-ar upadaansamuh\nFludacel ৰ পাৰ্শ্চক্ৰিয়াসমূহ - Fludacel Side Effects in Assamese - Fludacel ar parshwakriyasamuh\nগৱেষণাৰ ভিত্তিত, Fludacel ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFludacel সংক্ৰান্ত সতৰ্কতাবাণীসমূহ - Fludacel Related Warnings in Assamese - Fludacel xonkranta xatarkatabanisamuh\nFludacel-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFludacel গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nFludacel-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFludacel গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Fludacel কি প্ৰভাৱ দেখা গৈছে?\nFludacelৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Fludacel কি প্ৰভাৱ দেখা গৈছে?\nFludacelৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Fludacel ৰ কি প্ৰভাৱ দেখা গৈছে?\nহৃদয় ৰ বাবে Fludacel সম্পূৰ্ণৰূপে সুৰক্ষিত।\nঅইন দৰৱৰ সৈতে Fludacelৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fludacel with Other Drugs in Assamese - Oinor xoite Fludacel ar gurutor kriya-pratikriya\nFludacel তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFludacel মতভেদসমূহ - Fludacel Contraindications in Assamese - Fludacel nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fludacel লোৱা অনুচিত যাতে -\nFludacel ৰ বিষয়ে সততে সোধা প্ৰশ্নসমূহ - Frequently asked Questions about Fludacel in Assamese - Fludacel ar bikhoye satate xodha prashnasamuh\nএই Fludacel-এ অভ্য়াস বা নিচাৰ সৃষ্টি কৰে নেকি?\nনহয়, Fludacel আসক্তি সৃষ্টি কাৰক বুলি কোনো সাক্ষ্য নাই।\nFludacel লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Fludacelয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Fludacel লোৱা উচিত।\nনহয়, Fludacelয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Fludacel ক্ৰিয়া-প্ৰতিক্ৰিয়া - Fludacel Interactions with Food and Alcohol in Assamese - khadya aaru modor xoite Fludacel kriya-pratikriya\nখাদ্য আৰু Fludacelৰ ক্ৰিয়া-প্ৰতিক্ৰিয়া\nখাদ্যৰ সৈতে Fludacel লোৱাটোৱে একো সমস্যাৰ সৃষ্টি নকৰে।\nমদ আৰু Fludacelৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Fludacelৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nFludacel ৰ অনুকল্প - Substitutes for Fludacel in Assamese\nআপুনি বা আপোনাৰ পৰিয়ালৰ কোনোবাই Fludacel লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fludacel ব্যৱহাৰ কৰিছিল নেকি?\nআপুনি কিমান পৰিমাণে Fludacel সেৱন কৰিছিল?\nআপুনি Fludacel ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fludacel সেৱন কৰে?


एक साल में बाइबल - ইণ্ডিয়ান ৰিভাইচ ভাৰচন - जून 24\n১ বংশাবলি 11:1-46\n1. তাৰ পাছত গোটেই ইস্ৰায়েলৰ লোকসকলে হিব্ৰোণত দায়ূদৰ ওচৰলৈ আহি ক’লে, “চাওক, আমি আপোনাৰ মাংস আৰু আপোনাৰ হাড়।\n2. আগেয়ে যেতিয়া চৌল আমাৰ ওপৰত ৰজা আছিল, তেতিয়া আপুনিয়েই ইস্ৰায়েলৰ সৈন্যসকলক নেতৃত্ব দিছিল। আপোনাৰ ঈশ্ৱৰ যিহোৱাই আপোনাক কৈছিল, ‘তুমি মোৰ ইস্ৰায়েলৰ লোকসকলৰ ৰখীয়া হবা, আৰু তুমি মোৰ ইস্ৰায়েলৰ লোকসকলৰ ওপৰত শাসনকৰ্ত্তা হ’বা।’”\n3. সেয়ে ইস্ৰায়েলৰ সকলো বৃদ্ধ লোক হিব্ৰোণৰ ৰজাৰ ওচৰলৈ আহিল, আৰু দায়ূদে হিব্ৰোণত যিহোৱাৰ সাক্ষাতে তেওঁলোকৰ লগত এটি নিয়ম কৰিলে, যিহোৱাই চমূৱেলৰ দ্ৱাৰাই কোৱা বাক্য অনুসাৰে তেওঁলোকে ইস্ৰায়েলৰ ওপৰত দায়ূদক ৰজা অভিষেক কৰিলে।\n4. দায়ুদ আৰু সকলো ইস্ৰায়েলীয়া লোকসকলে যিৰূচালেমলৈ গ’ল সেই ঠাইয়ে যিবুচ। সেই সময়ত যিবুচ নিবাসী যিবুচীয়া লোকসকল সেই ঠাইত আছিল।\n5. তাতে যিবুচ নিবাসী লোকসকলে দায়ূদক ক’লে, “আপুনি এই ঠাইত সোমাব নোৱাৰে।” কিন্তু দায়ূদে চিয়োন দুৰ্গ অধিকাৰ কৰি ল’লে, সেয়ে দায়ূদৰ নগৰ।\n6. দায়ূদে ক’লে, “যি কোনোৱে প্ৰথমে যিবুচীয়াসকলক আক্রমণ কৰিব, তেওঁ প্ৰধান সেনাপতি হ’ব।” চৰূয়াৰ পুত্ৰ যোৱাবে প্ৰথমে আক্ৰমণ কৰিলে, সেই বাবে তেওঁকে প্ৰধান সেনাপতি পাতিলে।\n7. তাৰ পাছত দায়ুদ সেই দুৰ্গত বাস কৰিলে। সেই বাবে তেওঁলোকে এই নগৰক ‘দায়ূদৰ নগৰ’ বুলি ক’লে।\n8. তেওঁ মিল্লোৰ পৰা নগৰৰ চাৰিওফালে দেৱাল বান্ধিলে। যোৱাবে নগৰৰ অৱশিষ্ট ঠাইবোৰ মেৰামত কৰিলে।\n9. দায়ুদ মহানৰ পৰা মহান হ’ল, কাৰণ যিহোৱা, বাহিনীসকলৰ ঈশ্ৱৰ তেওঁৰ লগত আছিল।\n10. ইস্ৰায়েলৰ বিষয়ে যিহোৱাৰ বাক্য পালন কৰি, দায়ূদক ৰজা পাতিবলৈ, এওঁলোকেই দায়ূদৰ প্ৰধান লোক যি সকলে সকলো ইস্ৰায়েলৰ লগত একেগোট হৈ তেওঁৰ ৰাজ্যত নিজকে শক্তিশালী দেখুৱালে।\n11. এই খন এখন দায়ুদৰ শ্রেষ্ঠ সৈন্যসকলৰ তালিকা: হকমোনীয়াৰ পুত্ৰ যাচবিয়াম, তেওঁ ত্ৰিশ জনৰ ওপৰত প্ৰধান সেনাপতি আছিল, তেওঁ তিনি শ লোকৰ বিৰুদ্ধে যাঠীৰে তেওঁলোকক একে সময়তে বধ কৰিলে।\n12. তেওঁৰ পাছত অহোহীয়া দোদয়ৰ পুত্ৰ ইলিয়াজ, তেওঁ আছিল তিনিজন পৰাক্ৰমী পুৰুষৰ মাজৰ এজন।\n13. তেওঁ পচদম্মীমত দায়ুদৰ লগত আছিল। যি ঠাই ডোখৰত যৱ ধান গুড়ি কৰিছিল, সেই পথাৰ খনত যুদ্ধৰ বাবে পলেষ্টীয়াসকলে গোট খালে; আৰু তাত পলেষ্টীয়াসকলৰ সন্মূখৰ পৰা সৈন্যসকল পলাইছিল।\n14. তেওঁলোকে পাছত সেই পথাৰৰ মাজত থিয় হৈ তাক ৰক্ষা কৰিলে, আৰু পলেষ্টীয়াসকলক তৰোৱালেৰে আঘাত কৰিলে। যিহোৱাই মহাজয়েৰে তেওঁলোকক উদ্ধাৰ কৰিলে।\n15. ত্ৰিশ জন প্ৰধান লোকৰ মাজৰ তিনিজন লোক শিলটোলৈ অৰ্থাৎ দায়ুদ থকা অদুল্লম গুহাৰ ওচৰলৈ নামি গ’ল। তেতিয়া পলেষ্টীয়াসকলৰ সৈন্যসকলে ৰফায়ীমৰ উপত্যকাত ছাউনি পাতি আছিল।\n16. সেই সময়ত দায়ুদ তেওঁৰ দুৰ্গৰ এটা গুহাত আছিল, তেতিয়া বৈৎলেহেমত পলেষ্টীয়াসকলৰ সৈন্যদল প্ৰতিষ্ঠিত আছিল।\n17. দায়ূদে পানীৰ বাবে হেঁপাহ কৰি ক’লে, “যদি কোনো এজন লোক বৈৎলেহেমৰ দুৱাৰৰ ওচৰত থকা নাদৰ পৰা মোক খাবলৈ পানী আনি দিলেহেঁতেন!”\n18. তেতিয়া সেই তিনি জন পৰাক্ৰমী পুৰুষে পলেষ্টীয়াসকলৰ সৈন্যদল ভেদ কৰি বৈৎলেহেমৰ দুৱাৰৰ ওচৰত থকা নাদৰ কাষলৈ গ’ল, আৰু তাৰ পৰা পানী তুলি লৈ দায়ূদৰ ওচৰলৈ আহিল। কিন্তু দায়ূদে তাক পান কৰিবলৈ ইচ্ছা নকৰি যিহোৱাৰ উদ্দেশ্যে ঢালি দিলে।\n19. তেতিয়া তেওঁ ক’লে, “নিশ্চয়ে এয়া মই পান কৰিম নে, এনে কৰ্ম যিহোৱাই মোৰ পৰা নিষেধ কৰক; কিয়নো নিজৰ যে মই নিশ্চয়ে এইটো পান কৰিব লাগে। নিজৰ প্ৰাণৰ ক্ষতি স্বীকাৰ কৰা এই মানুহ কেইজনৰ তেজ মই পান কৰিম নে?” কাৰণ তেওঁলোকে প্ৰাণৰ ক্ষতি স্বীকাৰ কৰি এই পানী তুলি আনি দিছিল। সেয়ে তেওঁ তাক পান কৰিবলৈ অস্বীকাৰ কৰিলে। এই কৰ্ম সেই তিনি জন পৰাক্ৰমী পুৰুষে কৰিছিল।\n20. এই তিনি জনৰ মাজত যোৱাবৰ ভায়েক অবীচয় প্ৰধান আছিল; তেওঁ তিনি শ লোকৰ বিৰুদ্ধে গৈ নিজৰ যাঠীৰে সিহঁতক বধ কৰিছিল, সেয়ে তিনি জন সৈনিকৰ মাজত তেওঁৰ নাম বাৰে বাৰে উল্লেখিত হৈছিল।\n21. সেই তিনি জনৰ মাজত তেওঁ অধিক মৰ্য্যদাৱন্ত আছিল আৰু তেওঁলোকৰ প্ৰধান সেনাপতি হৈছিল। তথাপি তেওঁ সেই তিনি জন বিখ্যাত সৈনিকৰ সমান বিখ্যাত হোৱা নাছিল।\n22. যিহোয়াদাৰ পুত্ৰ বনায়া এজন বীৰপুৰুষ আছিল, তেওঁ মহৎ কাৰ্য কৰিছিল। তেওঁ মোৱাবীয়া অৰীয়েলৰ দুজন পুত্রক বধ কৰিছিল। তেওঁ হিম পৰাৰ সময়ত গাতৰ ভিতৰলৈ গৈ এটা সিংহকো বধ কৰিছিল।\n23. ইয়াৰ বাহিৰে তেওঁ পাঁচ হাত ওখ এজন মিচৰীয়াকো বধ কৰিছিল। সেই মিচৰীয়াৰ হাতত তাঁতৰ টোলোঠাৰ সমান এপাত যাঠী আছিল, কিন্তু তেওঁ এডাল লাখুটি লৈ সেই মিচৰীয়াজনৰ ওচৰলৈ নামি গৈছিল আৰু তাৰ হাতৰ পৰা যাঠী পাত কাঢ়ি লৈ, তাৰ যাঠীৰে তাক বধ কৰিছিল।\n24. যিহোয়াদাৰ পুত্ৰ বনায়াই এইবোৰ কাৰ্য কৰিছিল, আৰু তেওঁ সেই তিনি জন পৰাক্ৰমী পুৰুষৰ মাজত নাম পাইছিল।\n25. তেওঁ ত্ৰিশ জন সাধাৰণ সৈনিকৰ মাজত অধিক মৰ্য্যদা পাইছিল, তথাপি তেওঁ সেই তিনি জন সৈনিকৰ সমান মৰ্যদ্যা পোৱা নাছিল। তথাপিও দায়ূদে তেওঁক নিজৰ অঙ্গৰক্ষকসকলৰ ওপৰত অধ্যক্ষ পাতিছিল।\n26. পৰাক্ৰমী বীৰপুৰুষসকলৰ নাম: যোৱাবৰ ভায়েক অচাহেল, বৈৎলেহেমৰ দোদৰ পুত্ৰ ইলহানন,\n27. হৰোৰীয়া চম্মোৎ, পলোনীয়া হেলচ,\n28. তকোৱায়ীয়া ইক্কেচৰ পুত্ৰ ঈৰা, অনাথোতীয়া অবীয়েজৰ,\n29. হূচাতীয়া চিব্বকয়, অহোহীয়া ঈলয়,\n30. নটোফাতীয়া মহৰয়, নটোফাতীয়া বানাৰ পুত্ৰ হেলদ,\n31. বিন্যামীনৰ বংশৰ গিবিয়াৰ ৰীবয়ৰ পুত্ৰ ইথয়, পিৰাথোনীয়া বনায়া,\n32. গাচ উপত্যকাৰ হূৰয়, অৰ্বাতীয়া অবীয়েল,\n33. বহৰূমীয়া অজমাবৎ, চালবোনীয়া ইলিয়হবা,\n34. গিজোনীয়া হাচেমৰ পুত্ৰসকল, হৰাৰীয়া চাগিৰ পুত্ৰ যোনাথন,\n35. হৰাৰীয়া চাখৰৰ পুত্ৰ অহীয়াম, ঊৰৰ পুত্ৰ ইলীফাল,\n36. মখেৰাতীয়া হেফৰ, পলোনীয়া অহিয়া,\n37. কৰ্মিলীয়া হিষ্ৰো, ইজবয়ৰ পুত্ৰ নাৰয়,\n38. নাথনৰ ভায়েক যোৱেল, হগ্ৰীৰ পুত্ৰ মিভৰ,\n39. অম্মোনীয়া চেলক, চৰূয়াৰ পুত্ৰ যোৱাবৰ অস্ত্ৰবাহক বেৰোতীয়া নহৰয়,\n40. যিত্ৰীয়া ঈৰা, যিত্ৰীয়া গাৰেব,\n41. হিত্তীয়া ঊৰিয়া, অহলয়ৰ পুত্ৰ জাবদ,\n42. ৰূবেণীয়া চীজাৰ পুত্ৰ ৰূবেণীয়াসকলৰ সেনাপতি অদীনা, আৰু তেওঁৰ লগত ত্ৰিশ জন লোক,\n43. মাখাৰ পুত্ৰ হানন আৰু মিত্নীয়া যোচাফট,\n44. অষ্টাৰোতীয়া উজ্জিয়া, অৰোয়েৰীয়া হোথমৰ দুজন পুত্ৰ চামা আৰু যিয়ীয়েল,\n45. চিম্ৰীৰ পুত্ৰ যিদীয়েল, আৰু তেওঁৰ ভায়েক তীচীয়া যোহা,\n46. মহবীয়া ইলীয়েল, ইলনামৰ দুজন পুত্ৰ যিৰীবয় আৰু যোচবিয়া, আৰু মোৱাবীয়া যিথমা;\n১ বংশাবলি 12:1-40\n1. যি সময়ত তেওঁ কীচৰ পুত্ৰ চৌলৰ সন্মুখৰ পৰা পলাই আছিল, সেই সময়ত চিক্লগলৈ দায়ুদৰ ওচৰলৈ অহা লোকসকল এওঁলোক। তেওঁলোক যুদ্ধত তেওঁক সহায় কৰা সৈনিকৰ মাজৰ আছিল।\n2. তেওঁলোক ধনুৰ্দ্ধৰ, সোঁ আৰু বাওঁ হাতেৰে ফিঙ্গাৰ শিল মাৰিবলৈ, আৰু ধনুৰে কাঁড় মাৰিবলৈ নিপুণ আছিল। তেওঁলোক বিন্যামীনীয়া চৌলৰ জাতিৰ লোক আছিল।\n3. প্ৰধান অহীয়েজৰ আছিল, তেওঁৰ পাছত যোৱাচ তেওঁলোক দুয়োজনে গিবিয়াতীয়াৰ চমায়াৰ পুত্ৰ। অজমাবতৰ দুজন পুত্ৰ যিজীয়েল আৰু পেলট, এওঁলোকৰ মাজত বৰাখা ও অনাথোতীয়া যেহূও আছিল,\n4. ত্ৰিশ জনৰ মাজত এজন সৈনিক আৰু ত্ৰিশ জনৰ ওপৰত নিযুক্ত সেনাপতি গিবিয়োনীয়া যিচময়া আছিল, যিৰিমিয়া, জহজীয়েল, যোহানন, আৰু গদেৰোথীয়া যোজাব,\n5. ইলিয়ুজ, যিৰিমোৎ, বিয়লিয়া, চমৰিয়া, আৰু হৰুফীয়া চফটিয়া,\n6. ইলকানা, যিচিয়া, অজৰেল, যোৱেজৰ, আৰু যাচবিয়াম, এওঁলোক কোৰহীয়া লোক, আৰু\n7. গদোৰৰ যিৰোহমৰ পুত্ৰ যোৱেল আৰু জবদিয়া।\n8. গাদীয়াসকলৰ মাজৰ কিছুমান লোকে মৰুপ্রান্তৰ দুৰ্গত দায়ূদৰ লগত যোগ দিছিল। তেওঁলোক যুদ্ধাৰু, যুদ্ধৰ বাবে প্রশিক্ষণ প্রাপ্ত, তেওঁলোক ঢাল আৰু যাঠী ধৰাত সক্ষম আছিল; তেওঁলোকৰ মুখ সিংহৰ মুখৰ দৰে আছিল। তেওঁলোক পৰ্বতত থকা হৰিণাৰ নিচিনা বেগী আছিল।\n9. তেওঁলোকৰ মাজত এজৰ নেতা আছিল, দ্বিতীয় ওবদিয়া, তৃতীয় ইলীয়াব,\n10. চতুৰ্থ মিচমন্না, পঞ্চম যিৰিমিয়া,\n11. ষষ্ঠ অত্তয়, সপ্তম ইলীয়েল,\n12. অষ্টম যোহানন, নৱম ইলজাবদ,\n13. দশম যিৰিমিয়া, আৰু একাদশ মগবন্নয়।\n14. গাদৰ পুত্রসকল সৈনিকসকলৰ সেনাপতি আছিল। যি জন সৰু, তেওঁ এশ জনক, আৰু যি জন ডাঙৰ, তেওঁ এক হাজাৰ জনক নেতৃত্ব দিছিল।\n15. তেওঁলোক প্ৰথম মাহত যৰ্দ্দন পাৰ হৈছিল, যেতিয়া ইয়াৰ পানী দুয়োপাৰে বাগৰি পাৰ হয়, এনে সময়ত তেওঁলোক পাৰ হৈ, পূব আৰু পশ্চিম দুয়ো দিশৰ উপত্যকাত বাস কৰা সকলক খেদিছিল।\n16. বিন্যামীনৰ আৰু যিহূদাৰ মাজৰ কিছুমান লোক দায়ূদৰ দুৰ্গলৈ আহিল।\n17. দায়ূদে তেওঁলোকক সাক্ষাৎ কৰিবৰ বাবে বাহিৰ ওলাই তেওঁলোকক সম্বোধন কৰি ক’লে, “যদি তোমালোকে মোক শান্তনা দিবৰ বাবে মোৰ ওচৰলৈ আহিছা, তেনেহ’লে তোমালোকে মোৰ সৈতে যোগ দিব পাৰা। কিন্তু, যদি বিশ্বাস-ঘাত কৰি মোৰ শত্রুবোৰক মোক শোধাই দিবলৈ আহিছা, তেনেহ’লে আমাৰ ওপৰ-পিতৃসকলৰ ঈশ্ৱৰে চাওক আৰু তোমালোকক দণ্ড দিয়ক, কাৰণ এতিয়ালৈকে মই একো ভুল কৰা নাই।”\n18. তাৰ পাছত ত্ৰিশ জনৰ ওপৰত সেনাপতি হৈ থকা অমাচয়ৰ ওপৰত আত্মাই স্থিতি ল’লে। অমাচয়ে ক’লে, “হে দায়ুদ, আমি তোমাৰেই। যিচয়ৰ পুত্ৰ, আমি তোমাৰ ফলীয়া। শান্তি হওক, তোমাক যি সকলে সহায় কৰে তেওঁৰো শান্তি হওক। তোমাক সহায় কৰা সকলৰো শান্তি হওক, কিয়নো তোমাৰ ঈশ্বৰে তোমাক সহায় কৰিছে।” তেতিয়া দায়ূদে তেওঁলোকক গ্ৰহণ কৰি নিজৰ সৈন্যদলৰ সেনাপতি পাতিলে।\n19. চৌলৰ বিৰুদ্ধে যুদ্ধ কৰিবলৈ পলেষ্টীয়াসকলৰ লগত দায়ুদ যোৱাৰ সময়ত, মনচিৰ পৰা কিছুমান লোক আতৰিগৈ দায়ূদৰ ফলীয়া হ’ল। কিন্তু তেওঁলোকে ফিলিষ্টীয়াসকলক সহায় কৰা নাছিল, কাৰণ ফিলিষ্টীয়াসকলৰ অধিপতিসকলে ইজনে সিজনৰ সৈতে পৰামৰ্শ কৰি তেওঁক পঠিয়াই দিলে। তেওঁলোকে ক’লে, “তেওঁ আমাৰ জীৱন বিপদত পেলাই নিজৰ প্ৰভু চৌলৰ ফালে পলায়ন কৰিব।”\n20. দায়ুদ যেতিয়া চিক্লগলৈ গ’ল, তেতিয়া মনচিৰ যিসকল লোকে তেওঁৰ সৈতে যোগ দিছিল, তেওঁলোক হ’ল অদলহ, যোজাবদ, যিদীয়েল, মীখায়েল, যোজাবদ, ইলীহূ, আৰু চিল্লাথয়, মনচি সহস্রপতি আছিল।\n21. তেওঁলোকে দায়ূদক ডকাইত-দলৰ বিৰুদ্ধে যুদ্ধ কৰিবলৈ সহায় কৰিলে, কাৰণ তেওঁলোক যুদ্ধাৰু আছিল। তাৰ পাছত তেওঁলোক সৈনিকৰ সেনাপতি হৈছিল।\n22. দিনে দিনে, দায়ূদক সহায় কৰিবৰ বাবে লোকসকল আহি আছিল, যেতিয়ালৈকে তাত ঈশ্বৰৰ সৈন্যদলৰ দৰে এটা মহাসৈন্যদল গঠন নহ’ল।\n23. যুদ্ধলৈ সু-সজ্জিত সৈন্য দলৰ এইখন লিপিৱদ্ধ নথি পত্র, যি সকল হিব্ৰোণলৈ দায়ূদৰ ওচৰলৈ আহিছিল, যাতে যিহোৱাৰ বাক্য অনুসাৰে চৌলৰ পৰা ৰাজ্য লৈ তেওঁক দিব পাৰে।\n24. যিহূদাৰ যি সকল লোক ঢাল আৰু যাঠী ধৰি যুদ্ধলৈ সাজো হৈছিল তেওঁলোক ছয় হাজাৰ আঠ শ আছিল।\n25. চিমিয়োন সকলৰ পৰা সাত হাজাৰ এশ যুদ্ধাৰু আছিল।\n26. লেবী সকলৰ পৰা চাৰি হাজাৰ ছশ যুদ্ধাৰু আছিল।\n27. যিহোয়াদা হাৰোণৰ বংশৰ প্রধান লোক আছিল, আৰু তেওঁৰ সৈতে তিনি হাজাৰ সাত শ লোক আছিল।\n28. চাদোকৰ সৈতে, এজন ডেকা বীৰ আৰু সাহসী ব্যক্তি আছিল, তেওঁৰ পিতৃৰ পৰিয়ালৰ পৰা বাইশ জন প্রধান লোক আছিল।\n29. বিন্যামীনৰ পৰা চৌলৰ জাতিৰ তিনি হাজাৰ লোক আছিল। এই সময়লৈকে তেওঁলোকৰ বেছি ভাগ লোক চৌলৰ বিশ্ৱাসী হৈ আছিল।\n30. ইফ্ৰয়িম সকলৰ মাজত বিশ হাজাৰ আঠ শ যুদ্ধাৰু আছিল, তেওঁলোক নিজৰ পিতৃ পৰিয়ালত নামজ্বলা লোক আছিল।\n31. মনচিৰ আধা জাতিৰ পৰা ওঠৰ হাজাৰ নামজ্বলা লোক আছিল, এওঁলোকে দায়ূদক ৰজা পাতিবলৈ আহিছিল।\n32. ইচাখৰৰ পৰা দুশ প্ৰধান লোক আছিল। এওঁলোকে সেই সময়ৰ সকলো কথা জানিছিল আৰু ইস্ৰায়েলে কি কৰা উচিত, সেই বিষয়েও তেওঁলোকে জানিছিল। তেওঁলোকৰ সম্পৰ্কীয় লোকসকলে আজ্ঞাৰ অধীনত আছিল।\n33. জবূলূনৰ মাজত পঞ্চাশ হাজাৰ যুদ্ধাৰু লোক যুদ্ধৰ বাবে প্রস্তুত হৈ সকলো প্ৰকাৰ যুদ্ধৰ অস্ত্ৰ লগত লৈ আৰু দুই মন নোহোৱাকৈ বিশ্ৱাসী হৈ যুদ্ধ কৰিবলৈ প্রস্তুত আছিল।\n34. নপ্তালীৰ মাজত এক হাজাৰ কৰ্মচাৰী, আৰু তেওঁলোকৰ লগত ঢাল আৰু যাঠী ধৰা সাতত্ৰিশ হাজাৰ লোক আছিল।\n35. দানীয়াসকলৰ মাজত আঠাইশ হাজাৰ ছশ লোক যুদ্ধৰ বাবে প্রস্তুত আছিল।\n36. আচেৰৰ মাজত যুদ্ধৰ বাবে চল্লিশ হাজাৰ লোক প্রস্তুত আছিল।\n37. যৰ্দ্দনৰ সিপাৰত থকা ৰূবেণীয়াসকলৰ, গাদীয়াসকলৰ, আৰু মনচিৰ আধা জাতিৰ মাজত যুদ্ধৰ বাবে সকলো প্ৰকাৰ অস্ত্ৰ ধৰা এক লাখ বিশ হাজাৰ লোক আছিল।\n38. সকলো সৈনিকসকল যুদ্ধৰ বাবে যুগুত হৈ দায়ূদক সকলো ইস্ৰায়েল লোক সকলৰ ওপৰত ৰজা পাতিবলৈ সম্পূৰ্ণ মনেৰে হিব্ৰোণলৈ আহিছিল। সকলো অৱশিষ্ট ইস্ৰায়েল লোকসকলে দায়ূদক ৰজা পাতিবলৈ সদ-ভাৱেৰে এক হৈছিল।\n39. তেওঁলোকে সেই ঠাইতে তিনি দিন দায়ূদৰ লগত ভোজন-পান কৰি থাকিল, কাৰণ তেওঁলোকৰ সম্বন্ধীয়সকলে তেওঁলোকৰ বাবে প্রয়োজনীয় বস্তু যুগুত কৰি থৈছিল।\n40. ওপৰেঞ্চি, যি সকল তেওঁলোকৰ ওচৰত আছিল, ইচাখৰ, জবূলূন, আৰু নপ্তালীৰ লোকসকলে গাধবোৰৰ পিঠিত পিঠা, উটবোৰ, খছৰবোৰ, আৰু ষাঁড়-গৰুবোৰ, ডিমৰুৰ শেকা পিঠা, কিচমিচৰ থোপা, দ্ৰাক্ষাৰস, আৰু তেল, ষাঁড় গৰুবোৰ আৰু মেৰ-ছাগ আনিছিল, কাৰণ ইস্ৰায়েলৰ লোকসকলে উৎসৱ পালন কৰি আছিল।\n16. হে ঈশ্বৰ, সমুদ্রৰ জল সমূহে তোমাক দেখিলে; জল সমূহে তোমাক দেখি ভয় খালে; তাৰ গভীৰতা পর্যন্ত কঁপি উঠিল।\n17. মেঘে জলৰাশিক তললৈ ঢালি দিলে; আকাশত বজ্রই গৰ্জ্জন কৰিলে; তোমাৰ বিদ্যুতৰ কাঁড়বোৰ ইফালে সিফালে চমকিব ধৰিলে।\n18. বা’মাৰলী বতাহত তোমাৰ বজ্ৰৰ ধ্বনি শুনা গ’ল; তোমাৰ বিজুলিৰ চমকে পৃথিৱী আলোকময় কৰিলে; পৃথিৱী কঁপি উঠিল আৰু জোকাৰ খালে।\n19. সমুদ্ৰৰ মাজত তোমাৰ পথ আছিল; মহাজলৰাশিৰ মাজত তোমাৰ বাট আছিল; কিন্তু তোমাৰ ভৰিৰ চিহ্ন তাত দেখা নগল।\n20. মোচি আৰু হাৰোণৰ হতুৱাই মেৰ-ছাগৰ জাকৰ দৰে তুমি তোমাৰ লোকসকলক চলাই লৈ গৈছিলা।\n17. যি জনে দৰিদ্ৰক দয়া কৰে, তেওঁ যিহোৱাক ঋণ দিয়ে; আৰু তেওঁ কৰা কাৰ্যৰ বিনিময়, তেওঁ তেওঁক পৰিশোধ কৰিব।\n18. আশা থাকোতে নিজৰ সন্তানক নিয়মানুবৰ্তিতা শিকোৱা; আৰু সন্তানক মাৰি পেলোৱাৰ কথা হৃদয়ত নাভাবিবা।\n19. অতি ক্ৰোধী মানুহে দণ্ড পোৱা উচিত; যদি তুমি তেওঁক মুক্ত কৰা, তেনেহলে তুমি দ্বিতীয় বাৰৰ বাবেও কৰিব লাগিব।\n1. তেতিয়া মহা-পুৰোহিতে স্তিফানক সুধিলে- “এইবোৰ কথা সঁচা নেকি?”\n2. স্তিফানে ক’লে- “হে ভাই সকল আৰু পিতৃ সকল, মোৰ কথা শুনক। আমাৰ পূৰ্ব-পুৰুষ অব্ৰাহাম হাৰোণত বসবাস কৰাৰ আগেয়ে যেতিয়া মেচোপতেমিয়াত আছিল, সেই সময়ত গৌৰৱময় ঈশ্বৰে তেওঁক দেখা দি ক’লে-\n3. “তুমি তোমাৰ দেশ আৰু জ্ঞাতি-কুটুম্বক এৰি, মই যি দেশ তোমাক দেখুৱাম, সেই দেশলৈ যোৱা।”\n4. তেতিয়া তেওঁ কলদিয়া সকলৰ দেশ এৰি হাৰোণ নগৰলৈ আহি বসতি কৰিলে। পাছত তেওঁৰ পিতৃৰ মৃত্যু হোৱাত আপোনালোকে এতিয়া বসতি কৰা এই দেশলৈ ঈশ্বৰে সেই ঠাইৰ পৰা তেওঁক আনিলে।\n5. নিজৰ অধিকাৰৰ কাৰণে ঈশ্বৰে তেওঁক একোকে নিদিলে; এনে কি এখোজ মাটিও নিদিলে। কিন্তু তেওঁক আৰু তেওঁৰ ভাবীবংশৰ অধিকাৰৰ অর্থে ঈশ্বৰে এই দেশ দিব বুলি প্ৰতিজ্ঞা কৰিলে; যদিও অব্ৰাহামৰ সেই সময়লৈকে কোনো সন্তান নাছিল।\n6. ঈশ্বৰে তেওঁক এইদৰে কৈছিল, “তোমাৰ বংশধৰ সকলে বিদেশত প্রৱাস কৰিব৷ সেই দেশৰ মানুহে তেওঁলোকক চাৰি শ বছৰ ধৰি দাসত্বৰ বন্ধনত ৰাখিব আৰু অত্যাচাৰ কৰিব।”\n7. ঈশ্বৰে ইয়াকো কলে, “তেওঁলোকে যি জাতিৰ দাসত্ব খাটিব, মই সেই জাতিৰ সোধ-বিচাৰ কৰিম; তাৰ পাছত তেওঁলোকে ওলাই আহি এই ঠাইতে মোৰ সেৱা উপাসনা কৰিব।”\n8. ইয়াৰ পাছত ঈশ্বৰে অব্রাহামক চুন্নৎ কৰাৰ বিধান দিলে। সেয়েহে, অব্রাহামে নিজৰ পুত্র ইচহাক জন্ম হোৱাত, আঠ দিনৰ দিনা তেওঁৰ চুন্নৎ কৰালে। পাছত ইচহাকৰ পুত্র যাকোব আৰু যাকোবৰ পুত্ৰ বাৰ জন গোষ্ঠীৰ পিতৃকুল হ’ল।\n9. পাছত সেই পিতৃকুল সকল যোচেফৰ প্রতি ঈর্ষান্বিত হৈ তেওঁক মিচৰ দেশলৈ বেচিলে, কিন্তু ঈশ্বৰ তেওঁৰ সঙ্গী আছিল।\n10. সকলো ক্লেশৰ পৰা ঈশ্বৰে উদ্ধাৰ কৰি তেওঁক মিচৰ দেশৰ ৰজা ফৌৰণেৰ সাক্ষাতে অনুগ্ৰহ আৰু জ্ঞান দান কৰিলে। তাতে ফৰৌণে তেওঁক মিচৰ দেশৰ আৰু নিজ গৃহৰ অধিকাৰী পাতিলে।\n11. গোটেই মিচৰ আৰু কনান দেশত ভীষণ আকাল হোৱাত, মহাক্লেশ হ’ল আৰু আমাৰ পিতৃপুৰুষ সকলৰ খাদ্য বস্তুৰ অভাৱ হ’ল।\n12. কিন্তু যাকোবে মিচৰ দেশত শস্য থকাৰ বাৰ্তা পাই, প্ৰথমতে আমাৰ পিতৃপুৰুষ সকলক তালৈ পঠালে।\n13. দ্বিতীয় বাৰ যোৱাত যোচেফে ককায়েক সকলৰ ওচৰত নিজৰ পৰিচয় দিলে আৰু ফৌৰণেও যোচেফৰ পৰিয়ালৰ বিষয়ে জ্ঞাত হ’ল।\n14. তেতিয়া যোচেফে তেওঁৰ ককায়েক সকলক পিতৃ যাকোব আৰু জ্ঞাতি-কুতুম্ব সকলক মিচৰ দেশলৈ আনিবলৈ উভটাই পঠালে; তেওঁলোক মুঠ পয়সত্তৰ জন আছিল।\n15. তাতে যাকোব মিচৰ দেশলৈ গ’ল। সেই ঠাইতে তেওঁৰ আৰু আমাৰ পিতৃপুৰুষ সকলো মৰিল।\n16. তেওঁলোকৰ দেহ চিখিমলৈ নি মৈদাম দিয়া হ’ল; সেই মৈদাম অব্ৰাহামে চিখিমত হমোৰৰ পুতেকহঁতৰ পৰা ধন দি কিনিছিল।\n17. ঈশ্বৰে অব্রাহামৰ আগত শপত কৰি যি প্ৰতিজ্ঞা কৰিছিল, সেই প্ৰতিজ্ঞা পূর্ণ হোৱাৰ সময় ওচৰ হোৱাত; মিচৰত তেওঁৰ লোক সকল বৃদ্ধি পাই বিস্তাৰিত হল।\n18. তাৰ পাছত মিচৰত আন এজন ৰজা আহিল। তেওঁ যোচেফৰ সম্বন্ধে নাজানিছিল।\n19. সেই জন ৰজাই আমাৰ জাতিৰ লোক সকলক প্রৱঞ্চনা কৰি আমাৰ পূৰ্ব-পুৰুষ সকলৰ প্রতি কু-ব্যৱহাৰ কৰিলে। এনে কি শিশুবোৰ জীয়াই নাথাকিবলৈ তেওঁলোকৰ নৱজাত কেচুঁৱাবোৰ বাহিৰত পেলাই দিবলৈ দিলে।\n20. সেই সময়তে মোচিৰ জন্ম হ’ল। তেওঁ ঈশ্ৱৰৰ দৃষ্টিত অতি সুন্দৰ আছিল৷ তিনি মাহলৈকে তেওঁ পিতৃৰ গৃহত প্ৰতিপালিত হৈছিল।\n21. পাছত তেওঁক বাহিৰলৈ পেলাই দিয়াত, ফৌৰণৰ জীয়েকে তেওঁক তুলি নি নিজৰ পুত্র স্বৰূপে প্ৰতিপালন কৰিলে।


defense-veteran-md-sanaullah-declared-as-foreigner– News18 Assam\nকেনেকৈ বিদেশী হ’ল ৩০ বছৰে ভাৰতীয় সেনাত চাকৰি কৰা ছানাউল্লাহ?\nভাৰতীয় সেনাত ৩০ বছৰ চাকৰি কৰি ২০১৭ চনত অসম আৰক্ষীৰ সীমান্ত শাখাত ASI হিচাপে যোগদান কৰিছিল বিদেশী ঘোষিত ছানাউল্লাহে। স্বাভাৱিকতেই প্ৰশ্ন উত্থাপন হৈছে যে ছানাউল্লাহ প্ৰকৃততে বিদেশী হয়নে?\nUpdated:May 30, 2019, 4:27 PM IST\n৩০ বছৰে ভাৰতীয় সেনাত চাকৰি কৰা মহম্মদ ছানাউল্লাহ প্ৰকৃততে বিদেশী নাগৰিক হয়নে? যদি বিদেশী নাগৰিক আছিল তেন্তে কেনেকৈ ভাৰতীয় সেনাত ৩০ বছৰ কাল চাকৰি কৰিলে ছানাউল্লাহে? কেনেকৈ অসম আৰক্ষীৰ গুৰুত্বপূৰ্ণ পদত নিযুক্তি পালে ছানাউল্লাহে? বুধবাৰে ছানাউল্লাহক ডিটেনচন কেম্পলৈ প্ৰেৰণৰ পিছত স্বাভাৱিকতে উদয় হৈছে বহু প্ৰশ্নৰ। NEWS18ৰ হাতত পৰিছে ছানাউল্লাহৰ কেতবোৰ গুৰুত্বপূৰ্ণ তথ্য।\nভাৰতীয় সেনাত ৩০ বছৰ চাকৰি কৰি ২০১৭ চনত অসম আৰক্ষীৰ সীমান্ত শাখাত ASI হিচাপে যোগদান কৰিছিল বিদেশী ঘোষিত ছানাউল্লাহে। স্বাভাৱিকতেই প্ৰশ্ন উত্থাপন হৈছে যে ছানাউল্লাহ প্ৰকৃততে বিদেশী হয়নে? ৰহস্যৰ আৱৰ্তত সোমাই পৰিছে ছানাউল্লাহৰ গ্ৰেপ্তাৰৰ ঘটনা। NEWS18ৰ হাতত পৰা তথ্য মতে, ২০০৮ চনৰ ২৩ মে’ত সীমান্ত আৰক্ষীয়ে ছানাউল্লাহ বিদেশী বুলি বিদেশী ন্যায়াধীকৰণত প্রতিবেদন দাখিল কৰিছিল। এই প্রতিবেদনত কিন্তু ছানাউল্লাহ এজন দিন হাজিৰা কৰা ব্যক্তি বুলি উল্লেখ কৰিছিল সীমান্ত আৰক্ষীয়ে। তদুপৰি সীমান্ত আৰক্ষীয়ে প্ৰতিবেদন দাখিল কৰা সময়ত ছানাউল্লাহ মণিপুৰত ভাৰতীয় সেনাত কৰ্মৰত আছিল। সেই সময়ত ভাৰতীয় সেনাৰ বিশেষ অভিযানত অংশ লৈছিল ছানাউল্লাহে। NEWS18ৰ হাতত ছানাউল্লাহে বিদেশী ন্যায়াধীকৰণত জমা দিয়া এখন জবানবন্দীও আহি পৰিছে। ৰহস্যজনকভাৱে এই জবানবন্দীত দেখা গৈছে ছানাউল্লাহৰ টিপচহী।\nএইসমূহ তথ্য NEWS18ৰ হাতত পৰাৰ পিছতেই ছানাউল্লাহ প্ৰকৃততে বিদেশী হয়নে সেই সংক্ৰান্তত প্ৰশ্নৰ উদয় হৈছে। প্ৰশ্ন উঠিছে, এজন বিদেশীয়ে কেনেকৈ পুলিচ ভেৰিফিকেচন লাভ কৰি ভাৰতীয় সেনা তথা অসম আৰক্ষীত চাকৰি কৰিবলৈ সক্ষম হৈছিল? এই ৰহস্যজনক ঘটনাৰ উচ্চস্তৰৰ তদন্ত দাবী কৰিছে আমছুৱে। বিদেশীৰ নামত চলি অহা হাৰাশাস্তিৰ ই অন্যতম উদাহৰণ বুলিও প্ৰকাশ কৰিছে আমছুৰ উপদেষ্টা আজিজুৰ ৰহমানে।\nইফালে জানিব পৰা মতে, বিদেশী ন্যায়াধীকৰণৰ এই ৰায়ৰ বিৰুদ্ধে অহা সপ্তাহত উচ্চ ন্যায়ালয়ৰ শৰণাপন্ন হ’ব ছানাউল্লাহ। সম্প্ৰতি তেওঁক গোৱালপাৰাৰ ডিটেনশ্যন কেম্পত ৰখা হৈছে।


পাৰ্বতী বৰুৱা - অসমীয়া ৱিকিপিডিয়া\nপাৰ্বতী বৰুৱা হাতী চিকাৰ বা হাতীক ধৰি আনি প্ৰশিক্ষণ দিয়াৰ কামৰ সৈতে জড়িত থকা এগৰাকী অসমীয়া নাৰী। তেওঁ সমগ্ৰ বিশ্বৰ আগত “কুইন অৱ দ্য এলিফেণ্টছ” বুলি পৰিচিত। ১৯৬৭ চনৰ কোনোবা দিনত তেওঁ অসমৰ কচুগাঁৱত ১৪ বছৰ বয়সতে জীৱনত প্ৰথমবাৰৰ বাবে প্ৰথমটো হাতী ধৰিছিল। পাৰ্বতী বৰুৱাৰ তত্বাৱধান তথা নিৰ্দেশনাত ৪০০তকৈও অধিক সংখ্যক হাতীক প্ৰশিক্ষণ দিয়া হৈছে। এছিয়া নাইবা সমগ্ৰ বিশ্বৰ ভিতৰত তেৱেঁই একমাত্ৰ মহিলা, যি ‘মেলা চিকাৰ’ পদ্ধতিৰে হাতী ধৰি আহিছে। জীৱনজোৰা কৃতীৰ বাবে অসম চৰকাৰে তেওঁক ২০০৩ চনত ‘অনাৰেৰি চিফ এলিফেণ্ট ৱাৰ্ডেন অফ অসম’ সন্মানেৰে বিভূষিত কৰে।\n3 অনুষ্ঠানত অংশগ্ৰহণ\n5 আন্তঃৰাষ্ট্ৰীয় স্বীকৃতি\nগৌৰীপুৰৰ ৰজা (জমিদাৰ) প্ৰকৃতিশ চন্দ্ৰ বৰুৱাৰ সুযোগ্যা কন্যা হৈছে পাৰ্বতী বৰুৱা। ৰাজ-হাউলিৰ বিলাস-বৈভৱৰ মাজত থাকি তেওঁ ডাঙৰ-দীঘল হৈছিল। গুৱাহাটীৰ সন্দিকৈ ছোৱালী মহাবিদ্যালয়ৰ স্নাতক ডিগ্ৰী লাভ কৰিছিল।\n১৯৭৫-৭৮ চনৰ মাজৰ সময়ছোৱাত অসমৰ হাবি-বনৰ লগতে পশ্চিম বংগৰ জলপাইগুৰি আৰু দাৰ্জিলিঙত মেলা চিকাৰ পদ্ধতিৰে এককভাৱে বহুতো বন্য হাতী ধৰিছিল। তেওঁ ১৯৮০ চনৰে পৰাই পশ্চিম বংগত বনাঞ্চলৰ হাতী জনবসতিপূৰ্ণ অঞ্চললৈ অহাৰ ক্ষেত্ৰত বন বিভাগক সহায় আগবঢ়াই আহিছে। ১৯৯১-৯৩ চনৰ সময়ছোৱাত তেওঁ উত্তৰ বংগৰ বিভিন্ন অঞ্চলত দেখা দিয়া নাহৰফুটুকী বাঘৰ উপদ্ৰৱৰ ক্ষেত্ৰত পোহনীয়া প্ৰশিক্ষণ প্ৰাপ্ত হাতীৰ যোগেদি সমস্যা সমাধানৰ ক্ষেত্ৰত সহযোগিতা আগবঢ়াইছিল। ১৯৯৬ চনত পাৰ্বতী বৰুৱাই কেৰালাৰ পিচিত অনুষ্ঠিত হোৱা প্ৰথম মাউত প্ৰশিক্ষণ পাঠ্যক্ৰমত সমল ব্যক্তি (Resource Person) হিচাপে যোগদান কৰিছিল। উত্তৰাঞ্চল বন বিভাগে আয়োজন কৰা মাউতৰ প্ৰশিক্ষণৰ পাঠ্যক্ৰম এটাত তেওঁ কাৰিকৰী সঞ্চালক পদত (টেকনিকেল ডাইৰেক্টৰ) হিচাপে যোগ দিয়ে। বৰ্তমান তেওঁ অসমৰ চৰকাৰী, বেচৰকাৰী মাউতক প্ৰশিক্ষণ দিয়াৰ লগতে পশ্চিমবংগতো প্ৰশিক্ষণৰ সঞ্চালক ৰূপে মাউতক প্ৰশিক্ষণ প্ৰদান কৰি আহিছে।\nঅনুষ্ঠানত অংশগ্ৰহণ[সম্পাদনা কৰক]\n১৯৮২ চনত পশ্চিমবংগৰ জলদাপাৰা সংৰক্ষিত বনাঞ্চলত আয়োজিত হোৱা আন্তৰ্জাতিক হস্তী সন্মিলনত অংশ গ্ৰহণ কৰিছিল।\n১৯৯৩ চনত তামিলনাডুৰ মাদুমালাই সংৰক্ষিত বনাঞ্চলত বম্বে নেচাৰেল হিষ্ট্ৰী ছ’চাইটিৰ দ্বাৰা আয়োজিত এছিয়াৰ পোহনীয়া হাতী সন্দৰ্ভত থাইলেণ্ডৰ বেংককত অনুষ্ঠিত হোৱা আন্তৰ্জাতিক কৰ্মশালাটো অংশ গ্ৰহণ কৰিছিল।\n২০১১ চনৰ আই আই এম ইন্দোৰ (ইংৰাজী: IIM Indore)ত প্ৰাক্-সমাৱৰ্তন অনুষ্ঠানত সন্মানিত অতিথি হিচাপে অংশগ্ৰহণ কৰিছিল।\n১৯৮৯ চনত পাৰ্বতী বৰুৱাক ইউনাইটেড নেশ্যনেছ এনভায়ৰনমেণ্ট প্ৰ’গ্ৰামছৰ (ইউ এন ই পি) “গ্ল’বেল ৫০০-ৰ’ল অৱ অনাৰ” সন্মান আগবঢ়োৱা হৈছিল।\n২০০৩ চনত অসম চৰকাৰে পাৰ্বতী বৰুৱাক জীৱনজোৰা কৃতীৰ বাবে ‘অনাৰেৰি চিফ এলিফেণ্ট ৱাৰ্ডেন অফ অসম’ সন্মানেৰে বিভূষিত কৰে।\nআন্তঃৰাষ্ট্ৰীয় স্বীকৃতি[সম্পাদনা কৰক]\nপাৰ্বতী বৰুৱাক সমগ্ৰ বিশ্বৰ আগত পৰিচিত কৰাই দিছিল ব্ৰিটিছ ভ্ৰমণ লেখক মাৰ্ক শ্বেণ্ডে। ১৯৯৫ চনত উত্তৰ বংগৰ এক হাতী শিবিৰত পাৰ্বতী বৰুৱাক লগ পায়। তেখেতে ৪ মাহ কাল পাৰ্বতী বৰুৱাৰ সৈতে ছাঁটোৰ দৰে হিমালয়ৰ পাদ দেশত হাবিয়ে বনে হাতী ধৰাৰ খুঁটি-নাটি অধ্যয়ন কৰি নেশ্যনেল জিঅ’গ্ৰাফিক চেনেলৰ বাবে এখন তথ্য চিত্ৰ নিৰ্মাণ কৰি উলিয়ায়। লগতে পাৰ্বতী বৰুৱাৰ বিষয়ে মাৰ্ক শ্বেণ্ডে “কুইন অৱ দ্য এলিফেণ্টছ” নামৰ গ্ৰন্থখন লিখি উলিয়ায়। ইয়াৰ পাছৰেপৰাই সমগ্ৰ বিশ্বই পাৰ্বতী বৰুৱাক “কুইন অৱ দ্য এলিফেণ্টছ” বুলি স্বীকৃতি দিয়ে।\n↑ 1.0 1.1 1.2 1.3 1.4 1.5 স্নেহাংকৰ (৯ মাৰ্চ ২০১৪). "কুইন অফ দ্য এলিফেণ্টছ পাৰ্বতী বৰুৱা". দৈনিক জনমভূমিৰ দেওবৰীয়া আলোচনী ‘বসুন্ধৰা’: ৬,৭ পৃষ্ঠা.\n"https://as.wikipedia.org/w/index.php?title=পাৰ্বতী_বৰুৱা&oldid=181107"ৰ পৰা অনা হৈছে\nএই পৃষ্ঠাখন ১০ আগষ্ট, ২০১৮ তাৰিখে ১৭:২৯ বজাত অন্তিম সংশোধন কৰা হৈছিল।


টকাৰ বাবেই হত্যাৰ বলি হ’ল হোজাইৰ এজন লোক! মালিগাঁৱত উদ্ধাৰ মৃতদেহ – News Time Assam by Pratham Khabar\nঘৰ/অপৰাধ/টকাৰ বাবেই হত্যাৰ বলি হ’ল হোজাইৰ এজন লোক! মালিগাঁৱত উদ্ধাৰ মৃতদেহ\nটকাৰ বাবেই হত্যাৰ বলি হ’ল হোজাইৰ এজন লোক! মালিগাঁৱত উদ্ধাৰ মৃতদেহ\nএক হত্যাৰ ঘটনাই জোকাৰিছে মালিগাঁও\nএক হত্যাৰ ঘটনাই জোকাৰিছে মালিগাঁও। মালিগাঁৱৰ পাণ্ডু কেবিন শিৱ মন্দিৰৰ ওচৰত এটা মৃতদেহ উদ্ধাৰক লৈ অঞ্চলজুৰি সৃষ্টি হৈছে তীব্ৰ চাঞ্চল্যৰ।\nবৃহস্পতি বাৰে নিশা প্ৰায় ১১ বজাত সংঘটিত হয় এই ঘটনা। টকাৰ লেন-দেনৰ বাবেই এই হত্যা কাণ্ড সংঘটিত হোৱাৰ সন্দেহ কৰিছে আৰক্ষী তথা স্থানীয় ৰাইজে। মৃত লোকজন হোজাইৰ জয় প্ৰকাশ মণ্ডল বুলি চিনাক্ত কৰা হৈছে। ঘটনাস্থলীত উপস্থিত হৈ জালুকবাৰী আৰক্ষীয়ে আৰম্ভ কৰিছে তদন্ত। আৰক্ষীয়ে ইতিমধ্যে আটক কৰিছে মৃত জয় প্ৰকাশ মণ্ডলৰ ৩ জন সহকৰ্মীক।\nউল্লখযোগ্য যে, মৃত লোকজন আছিল ৰে’ল বিভাগৰ এন কে ব্ৰহ্মপুত্ৰ কোম্পানীৰ মেকানিক। পূৰ্ব পৰিকল্পনাৰে লোকজনক হত্যা কৰাৰ সন্দেহ কৰিছে আৰক্ষীয়ে। ঘটনা সন্দৰ্ভত আৰক্ষীয়ে আৰম্ভ কৰিছে কঠোৰ তদন্ত।\nAssam Crime Death Investigation jalukbari police Maligaon Murder News Time Assam Pratham Khabar


আদিশ্ৰীৰ “সংলাপ = সময়” - Hourly Times\nNovember 16, 20190003yrs 84\nসময়ৰ নামতে উদং হৈছোঁ\nকালিলৈ নাথাকিবও পাৰোঁ !\nবিক্ৰী কৰি পেলাব পাৰে মোক\nসময় নামৰ বেপাৰীয়ে !\nযাবলৈকে আহে সকলোবোৰ\nএতিয়া বছৰ !\nএতিয়া সময়ৰ ধৰ্ষণকাৰী\nনগৰত বাস কৰে বাবেই নাগৰিক!\nসময়ে পঢ়াশালী খুলি দিছিল\nপাঠ বোৰত পোহৰ আছিল\nহাত কেৰেয়া পিন্ধা শিক্ষক একোজন অন্ধ আছিল!\nঅসম্ভৱ একো নাই\nকিম্বা জন্মৰ ঠিকনা\nসকলো সময়ৰ হাতত,,\nসময়ে কঢ়িয়াই গৈ আছে\nবিধৱাৰ আনন্দৰ দিনলিপি\nনৱবিবাহিতাৰ উন্মাদ হোৱাৰ আঁচনি\nবৃদ্ধলোকৰ আত্মহত্যাৰ ইচ্ছা\nমৃত্যু অসম্ভৱ বুলি ভৱা বোৰৰ চুটি আয়ুস ,,\nমৃত্যুলৈ কেইবা কিলোমিটাৰ বাট\nৰাশিফলত যিসকলৰ গ্ৰহদোষ আছে\nতেওঁলোক বেগাই গৈছে\nসময়ৰ সদগতিৰ অৰ্থে যজ্ঞ কৰিবলৈ\n40 বছৰ যোৱাৰ পিছতো চাকৰি পোৱাৰ আশাত যুৱক\nধুমুহা নহালৈকে গছবোৰ নাভাঙে\nসময়ে লাহে লাহে টানি নিছে ডালবোৰ তললৈ,,,\nকলংকিতা হোৱাৰ পিছতো\nহোমৰ গুৰিত বহাৰ আশা!\nসপ্তাহৰ চতুৰ্থদিনাই বৃহস্পতিবাৰ\nপাপবোৰ সিদিনাই নোহোৱা হব!\nসময়ে লাহে লাহে লৈ গৈছে গুৰুবাৰ !\nনিৰ্বাচনী বিষক্ৰিয়া প্ৰতিপক্ষৰ;\nউগ্ৰপন্থীবোৰে আত্মসমৰ্পণ কৰিব পাৰে\nদেশ বিভাজন নোহোৱাকৈয়ে নতুন চৰকাৰ আহিব পাৰে!\nসময় চিনি পোৱা আটাইকেইজন ৰাজনীতিবিদে এই কথা জানিছিল\nআৰু কোনেও কাৰো বিৰোধিতা কৰা নাছিল\nএকোটা জাতিৰ গণনালিপি!\nকবিতাৰ বাবে কৰ দিব নালাগে\nৰাষ্ট্ৰক গতাই দিব নালাগে নিজৰ দেহ\nএই সুৰৰ নাম সময়\nআৰু তাৰ লহৰত ওপঙি ফুৰা মানুহ !


শংকৰদেৱৰ বিষয়ে এটা টোকা (বিশ্বজিত সূত্ৰধৰ) - সাহিত্য ডট অৰ্গ\nশংকৰদেৱৰ বিষয়ে এটা টোকা\nশংকৰদেৱে কেইবাৰ তীৰ্থ ভ্ৰমণলৈ গৈছিল সেই বিষয়ে বহু কথাই জনা যায়, কিন্তু সেইবোৰৰ শুদ্ধ বিজ্ঞানসন্মত বিশ্লেষণ বৰ বেছি হোৱা নাই৷ অৰ্থাত সকলো কথাই এতিয়ালৈকে বুৰঞ্জীৰ পৰ্যায়ত আছে, ইতিহাসত পৰিণত সম্পূৰ্ণৰূপে হোৱা নাই৷ মই ভাবো এতিয়ালৈকে শংকৰদেৱৰ এখন বেছি সম্পূৰ্ণ আৰু নিৰপেক্ষ জীৱন চৰিত ৰচিত হোৱাৰ অৱকাশ আছে৷ শংকৰদেৱৰ জীৱনী গ্ৰন্থৰ ভিতৰত বেজবৰুৱাৰখনৰ গুৰুত্ব অনস্বীকাৰ্য৷ নেওগেও বহুখিনি কথা আলোচনা কৰিছে৷ শিৱনাথ বৰ্মনৰ কিতাপখন অতি গুৰুত্বপূৰ্ণ৷ তথাপিও শংকৰদেৱৰ বিষয়ে এতিয়াও বহু কথা এক্সপ্লোৰ কৰিবলগীয়া আছে৷ নতুন প্ৰজন্মৰ লেখকসকলে এনে ধৰণৰ কাম কৰিবলৈ আগবাঢ়ি অহা উচিত হ’ব৷ অন্যথায়ী আমি ভগৱান শংকৰদেৱৰহে গুণ গাম, মানুহ শংকৰদেৱক বিচাৰি নাপাম৷ প্ৰকৃততে অকল কথা গুৰু চৰিততে নহয়, আন গুৰু চৰিতকেইখনতো শংকৰদেৱৰ ভ্ৰমণৰ বিষয়ে বৰ্ণনা আছে৷ মই ভাবো যে তেওঁ ভ্ৰমণলৈ যোৱা কথাতো শুদ্ধ, কিন্তু সকলোখিনি কথা কিছু খেলিমেলিপূৰ্ণ৷ আচলতে শংকৰদেৱৰ জীৱনী হিচাপে যিখিনি চৰিত-পুথি আছে, সেইখিনি এক প্ৰকাৰৰ পুৰাণৰ নিচিনা বুলিও ক’ব পাৰি৷ আধুনিক কালৰ দাঙৰীয়া দীননাথৰ চৰিতখনো কাহিনীৰ লখিয়া৷ শংকৰদেৱৰ সঁচা জীৱনী ৰচনাৰ প্ৰথম প্ৰয়াস কৰে বেজবৰুৱাই৷ তেওঁৰ পাছত নেওগ আৰু সত্যেন্ত্ৰনাথ শৰ্মাই কিছু আধুনিক দৃষ্টিভংগীৰে শংকৰদেৱৰ বিষয়ে অধ্যয়ন কৰে৷ কিন্তু সঁচা অৰ্থত বিজ্ঞানসন্মত দৃষ্টিৰে শংকৰদেৱৰ অধ্যয়নৰ বাট কটা মানুহকেইজন হ’ল ড. হীৰেন গোঁহাই, ড. শিৱনাথ বৰ্মন, অনিল ৰায়চোধুৰী আদি৷ মই ভাবো আমাৰ কৰণীয় আৰু বহুত আছে এই ক্ষেত্ৰত৷\nএতিয়া অন্য এটা কথালৈ অহা যাওক৷ মই এটা কথা বিশ্বাস কৰো যে শংকৰদেৱ বিশ্বৰ এক বিৰল প্ৰতিভা৷ কিন্তু যধেমধে শংকৰদেৱক অসমীয়া জাতিৰ পিতা, শংকৰদেৱে অসমীয়াক সংস্কৃতি দিলে, ভাষা দিলে, শংকৰদেৱ বিশ্বৰ আটাইতকৈ প্ৰতিভাশালী মানুহ জাতীয় কথাবোৰ কোৱা উচিত নহয়৷ উদাহৰণ হিচাবে আজি কিছুদিন আগতে মই ফেইচবুকত লিখিছিলো যে নাট্যকাৰ হিচাবে শংকৰদেৱতকৈ চেইকছপীয়েৰ শ্ৰেষ্ঠ৷ মোৰ কথাটো শুনি কিছুমানে জকজকাই উঠিল আৰু দুজনমানে সাপো মৰক লাঠিও নাভাঙক জাতীয় মন্তব্য দিলে৷ কোনেও কিন্তু মোৰ কথাটোৰ মৰ্মত প্ৰেৱশ কৰিবলৈ চেষ্টা নকৰিলে৷ শংকৰদেৱৰ প্ৰতিভা অতুলনীয় সঁচা, কিন্তু আপুনি চেইকছপীয়েৰৰ নাটকৰ মাজেৰে প্ৰতিভাত হোৱা জীৱন-জিজ্ঞাসাৰ লগত শংকৰদেৱৰ নাটকৰ জীৱন-জিজ্ঞাসাক তুলনা নকৰিব৷ চেকছপীয়েৰৰ মাজত প্ৰত্যেক মানুহেই সহজতে নিজকে বিচাৰি পায়, তাৰ বিপৰীতে শংকৰদেৱে দেৱ-দেৱতাক লৈ নাটক ৰচনা কৰিছে, তাৰ মাজত জীৱন-জিজ্ঞাসাক হয়তো কষ্টকৰভাবে কিছু বিচাৰি পোৱা যাব পাৰে৷\nএইবাৰ বুদ্ধৰ কথা কোৱা যাওক৷ নিসন্দেহে বুদ্ধ মানৱ জাতিৰ ইতিহাসৰ আটাইতকৈ শ্ৰেষ্ঠ মনীষী৷ শংকৰদেৱে আমাক সাহিত্যৰে চহকী কৰিছে, আমাৰ ভাষাক ধনী কৰিছে আৰু আমাক এটা ধৰ্ম দিছে৷ তাৰ বিপৰীতে বুদ্ধই কিন্তু মানুহক এটা পথ দিছিল৷ এটা মানৱীয় পথ৷ বিশ্বৰ মহত্বম আত্মা বুদ্ধৰ লগত আন কাকোৱে তুলনা কৰা উচিত নহব৷\nমহাপুৰুষ শংকৰদেৱক বহুতে লিওনাৰ্ড ডা ভিন্সিৰ লগত তুলনা কৰে৷ এই কথাটো মানি ল’ব পাৰি৷ শংকৰদেৱ মহান পুৰুষ, তেও পতিত সমাজ এখনক নতুন ৰূপ দিবলৈ চেষ্টা কৰিছিল৷ তেওঁ সাহিত্য সৃষ্টি কৰিছিল, নাট-ভাৱনা কৰিছিল, সংগীত সৃষ্টি কৰিছিল৷ বহুমুখী প্ৰতিভা হিচাপে তেওঁ বিশ্ব-প্ৰতিভা৷ হয়তো অসমীয়াৰ দৰে এটা সৰু-নাতিখ্যাত ভাষিক সম্প্ৰদায়ত নজন্মিলে তেওঁ বিশ্বৰ সকলো প্ৰান্ততে বিখ্যাত হ’লহেতেন৷ কিন্তু যথোপযুক্ত প্ৰচাৰৰ অভাৱত শংকৰদেৱে বিশ্বজোৰা স্বীকৃতি এতিয়াও পাবলৈ সক্ষম হোৱা নাই৷\nআলোচনা সদায়ে যাথাৰ্থ হ’ব লাগে৷ কাকোৱে প্ৰাপ্যৰ পৰা বঞ্ছিত কৰিব নালাগে আৰু কাকোৱো প্ৰাপ্যতকৈ অধিক প্ৰদান কৰিব নালাগে৷ শংকৰদেৱৰ নামত আৱেগিক হৈ আবোল-তাবোল বকা মানুহ অসমত দেধাৰ ওলাব৷ কিন্তু শংকৰদেৱক সমালোচনাৰে পুৰি বেছি উজ্জ্বল কৰাৰ প্ৰচেষ্টা কোনেও কৰিবলৈ আগ্ৰহী নহয়৷ বহুদিন আগতে ‘মণি-কাঞ্চন’ নামৰ এখন আলোচনীত প্ৰায়ত মহেশ্বৰ নেওগে এটা বৰ সাধাৰণ স্তৰৰ কথা কৈছিল৷ তেওঁ কৈছিল যে শংকৰদেৱৰ সংস্কৃতিয়ে অসমীয়া সংস্কৃতি (সোঁৱৰণীৰ পৰা দিছো, অলপ ভুল হ’ব পাৰে)৷ নেওগদেৱৰ এনে এটা কথা মানি ল’ব কোনো কাৰণতেই নোৱাৰি৷ তাৰোপৰি বহুতে আৱেগত উথলি উঠি কোৱাৰ দৰে শংকৰদেৱ অসমীয়া সাহিত্যৰ পিতৃ, অসমীয়া ভাষাৰ পিতৃ জাতীয় কথাবোৰো মানি লোৱা উচিত নহয়৷ আনকি ব্যক্তিগতভাৱে মই শংকৰাব্দ নামৰ বছৰ গণনা পদ্ধতিটোও সমৰ্থন নকৰো৷ কিয় নকৰো তাৰ এটা কাৰণ আছে কিন্তু৷\n← মোৰ বৈবাহিক জীৱনৰ ৰসাল এসন্ধ্যা (নিৰ্মালী বৰঠাকুৰ)\nমৰমলগা চহৰ (দেৱব্ৰত গগৈ) →\nঅনুবাদ আৰু অসমীয়া সাহিত্যৰ বিকাশত ইয়াৰ ভূমিকা (মদন শৰ্মা)


ৰাজ কুন্দ্ৰা আখ্যানে আমুৱাইছে, নতুন জীৱন গঢ়িব শিল্পা ছেট্টীয়ে! -\nHomeমনোৰঞ্জনৰাজ কুন্দ্ৰা আখ্যানে আমুৱাইছে, নতুন জীৱন গঢ়িব শিল্পা ছেট্টীয়ে!\nৰাজ কুন্দ্ৰা আখ্যানে আমুৱাইছে,\nনতুন দিল্লীঃ বলীউডৰ মোহময়ী অভিনেত্ৰী শিল্পা চেট্টীৰ স্বামী ৰাজ কুন্দ্ৰা পৰ্ণগ্ৰাফীৰ গোচৰত গ্ৰেপ্তাৰ হোৱাৰ পাছত এতিয়াও কাৰাগাৰতে দিন নিয়াবলগীয়া হৈছে। ৰাজ কুন্দ্ৰাৰ ব্যক্তিগত উকীলে তেওঁৰ জামিনৰ বাবে আবেদন দাখিল কৰি আহিছে। শেহতীয়াকৈ ৰাজ কুন্দ্ৰাৰ জামিনৰ শুনানি আৰু এটা ৰাউণ্ডৰ দ্বাৰা বিলম্বিত হৈছে। ফলস্বৰূপে, তেওঁৰ কাৰাবাসৰ সময়সীমা বৃদ্ধি পাইছে। ৰাজ কুন্দ্ৰাৰ উকীলে বৃহস্পতিবাৰে তেওঁৰ পৰৱৰ্তী জামিনৰ শুনানিৰ তাৰিখ বিচাৰি সত্ৰ আদালতৰ কাষ চাপিছিল। আদালতে ১৬ ছেপ্টেম্বৰতহে এই সন্দৰ্ভত নিজৰ ৰায় ঘোষণা কৰিব বুলি সদৰী কৰে। ইফালে, মুম্বাই অপৰাধ শাখাই ৰাজ কুন্দ্ৰাৰ পৰ্ণগ্ৰাফী গোচৰৰ তদন্ত কৰি আছে। তেওঁলোকে ৰাজ কুন্দ্ৰাই জামিন পোৱাটো বিচৰা নাই। কাৰণ জামিন মঞ্জুৰ হ’লে উদ্যোগপতিজনে দেশৰ পৰা পলায়ন কৰাৰ প্ৰবল সম্ভাৱনা আছে। গতিকে অপৰাধ শাখাই ৰাজ কুন্দ্ৰাৰ জামিনত বাৰে বাৰে বাধা আৰোপ কৰা বুলি সংবাদ মাধ্যমত প্ৰকাশ পাইছে।\nউল্লেখ্য যে, পৰ্ণগ্ৰাফী গোচৰৰ মূল অভিযুক্ত ৰাজ কুন্দ্ৰাক ১৯জুলাইত কাৰাগাৰলৈ প্ৰেৰণ কৰা হৈছিল। উদ্যোগপতিজন ডেৰ মাহৰো অধিক সময় কাৰাগাৰত আছে। এই ক্ষেত্ৰত শিল্পা চেট্টীৰ ভূমিকাক লৈও প্ৰশ্নৰ অৱতাৰণা হৈছিল। বলীউডৰ অভিনেত্ৰীগৰাকীয়ে কেইবাদিনো ধৰি তেওঁৰ স্বামীৰ পৰ্ণগ্ৰাফী ৰেকৰ্ড লুকুৱাই ৰাখিছিল। ইফালে, শিল্পা চেট্টীয়ে লাহে লাহে স্বাভাৱিক কাৰ্যকলাপলৈ উভতি আহিবলৈ আৰম্ভ কৰিছে। ৰাজ কুন্দ্ৰাক গ্ৰেপ্তাৰ কৰাৰ পাছত বলীউডৰ অভিনেত্ৰীগৰাকীয়ে কিছুদিনৰ বাবে নিজকে কামৰ পৃথিৱীৰ পৰা আঁতৰাই ৰাখিছিল। অৱশ্যে, শিল্পাই ছ’নী টিভিৰ নৃত্য ৰিয়েলিটি শ্ব’ ‘ছুপাৰ ডান্সাৰ ছিজন-৪’ৰ ছেটৰ বিচাৰকৰ আসনলৈ উভতি আহিছে।\nPrevious articleতামৰ পাত্ৰত পানী খালে দূৰ হ’ব পাৰে বিভিন্ন ৰোগ; জানো আহক ইয়াৰ গুণাগুণ


Luk 20 | AsmULB | STEP | এদিন যীচুৱে যিৰূচালেম মন্দিৰত শুভবাৰ্ত্তা প্ৰচাৰ কৰি, লোক সকলক যেতিয়া উপদেশ দি আছিল, তেতিয়া পৰিচাৰক সকলৰ সৈতে প্ৰধান পুৰোহিত আৰু অধ্যাপক সকল তেওঁৰ ওচৰলৈ আহিল৷\n1এদিন যীচুৱে যিৰূচালেম মন্দিৰত শুভবাৰ্ত্তা প্ৰচাৰ কৰি, লোক সকলক যেতিয়া উপদেশ দি আছিল, তেতিয়া পৰিচাৰক সকলৰ সৈতে প্ৰধান পুৰোহিত আৰু অধ্যাপক সকল তেওঁৰ ওচৰলৈ আহিল৷ 2তেওঁলোকে তেওঁক সুধিলে, “আমাক কোৱা, তুমি কি ক্ষমতাৰে এইবোৰ কৰিছা? বা তোমাক এই ক্ষমতা দিওঁতা জন কোন?”\n3তেতিয়া তেওঁ উত্তৰ দি তেওঁলোকক ক’লে, “ময়ো তোমালোকক এটা প্ৰশ্ন সোধোঁ, তোমালোকে মোক উত্তৰ দিয়া! 4যোহনৰ বাপ্তিস্ম স্বৰ্গৰ পৰা, নে মানুহৰ পৰা হৈছিল?”\n5তেতিয়া তেওঁলোকে ইজনে সিজনে বিবেচনা কৰি ক’লে, “’স্বৰ্গৰ পৰা’ বুলি যদি কওঁ, তেন্তে তেওঁত কিয় বিশ্বাস নকৰিলা বুলি তেওঁ ক’ব। 6কিন্তু আমি যদি কওঁ - “মানুহৰ পৰা”, তেনেহলে লোক সকলে আমাক শিল দলিয়াই মাৰিব; কাৰণ লোক সকলে যোহনক এজন ভাববাদীৰূপে দৃঢ় বিশ্বাস কৰে।”\n7তেওঁলোকে তেতিয়া উত্তৰ দি ক’লে, “সেয়ে ক’ৰ পৰা আহিল, সেই বিষয়ে আমি নাজানো।” 8তেতিয়া যীচুৱে তেওঁলোকক ক’লে, “তেনেহলে, কি ক্ষমতাৰে মই এইবোৰ কৰোঁ, সেই বিষয়ে ময়ো তোমালোকক নকওঁ।”\n9পাছত তেওঁ লোক সকলৰ আগত এই দৃষ্টান্ত দি ক’বলৈ ধৰিলে, “এজন মানুহে দ্ৰাক্ষাবাৰী পাতি ▼\n▼20.9 যিচ ৫:১-৭\nতাক খেতিয়ক সকলৰ হাতত গতাই দি বহু দিনৰ কাৰণে আন দেশলৈ গ’ল। 10পাছত সেই খেতিয়ক সকলে দ্ৰাক্ষাবাৰীৰ গুটিৰ অংশ তেওঁক যেন দিয়ে, এই কাৰণে বতৰৰ দিনত, তেওঁ তেওঁলোকৰ ওচৰলৈ এজন দাসক পঠাই দিলে। কিন্তু খেতিয়ক সকলে তেওঁক কোবাই, শুদা-হাতে খেদি দিলে৷\n11আকৌ তেওঁ আন এজন দাসক পঠিওৱাত, তেওঁলোকে তেওঁকো কোবাই, অপমান কৰি শুদা-হাতে খেদি দিলে। 12তৃতীয় বাৰ আন এজনক পঠিওৱাত, তেওঁলোকে তেওঁকো আঘাত কৰি বাহিৰলৈ পেলাই দিলে।\n13তেতিয়া দ্ৰাক্ষাবাৰীৰ গৰাকীয়ে ক’লে, ‘মই কি কৰিম? মোৰ প্ৰিয় পুত্ৰক পঠাই দিম; কিজানি তেওঁলোকে তেওঁক আদৰ কৰিব!’ 14কিন্তু খেতিয়ক সকলে তেওঁক দেখি ইজনে সিজনে কোৱা-মেলা কৰি ক’লে, ‘এৱেঁই উত্তৰাধিকাৰী; ▼\n▼20.14 গীত ২:৭,৮; ইব্ৰী ১:২\nআহা, উত্তৰাধিকাৰ আমাৰ হ’বলৈ এওঁক বধ কৰোঁহক৷’\n15এই বুলি তেওঁলোকে তেওঁক দ্ৰাক্ষাবাৰীৰ পৰা বাহিৰ কৰি বধ কৰিলে। এই হেতুকে সেই দ্ৰাক্ষাবাৰীৰ গৰাকীয়ে তেওঁলোকক কি কৰিব? 16তেওঁ আহি সেই খেতিয়ক সকলক সংহাৰ কৰি, আন লোকৰ হাতত দ্ৰাক্ষাবাৰী দিব৷” তেতিয়া এই কথা শুনা লোক সকলে ক’লে, “এনে নহওঁক!”\n17তাতে তেওঁ তেওঁলোকলৈ চাই ক’লে, “এই লিখা বচনৰ অৰ্থ কি?\n‘তেন্তে ঘৰ-সজা সকলে যি শিল অগ্ৰাহ্য কৰিলে, সেয়ে চুকৰ প্ৰধান শিল হ’ল’? ▼\n▼20.17 গীত ১৮: ২২\n18সেই শিলৰ ওপৰত যি কোনো পৰিব, তেওঁ ডোখৰ-ডোখৰকৈ ভাগি যাব; কিন্তু যাৰ ওপৰত সেই শিল পৰিব, তেওঁক ধূলিৰ দৰে গুড়ি কৰি পেলাব।”\nৰাজকৰ, পুনৰুত্থান আৰু দায়ুদৰ সন্তানৰ বিষয়ে প্ৰশ্ন\n19অধ্যাপক আৰু প্ৰধান পুৰোহিত সকলে তেওঁলোকৰ বিৰুদ্ধে যীচুৱে এই দৃষ্টান্ত ক’লে বুলি জানি, সেই সময়তেই তেওঁক হাতে-হাতে ধৰিবলৈ উপায় বিচাৰিলে; কিন্তু লোক সকলৰ বাবে ভয় কৰিলে। 20তাতে তেওঁলোকে তেওঁলৈ সাৱধানতাৰে সতৰ্ক দৃষ্টি ৰাখি, তেওঁৰ কথাত যেন দায় ধৰিব পাৰে আৰু তেওঁক দেশাধিপতিৰ ক্ষমতা আৰু শাসনত যেন শোধাই দিব পাৰে, এই কাৰণে সাধুৰ বেশ ধৰা কিছুমান চোৰাংচোৱা পঠাই দিলে।\n21পাছত তেওঁলোকে তেওঁক সুধিলে, “হে গুৰু, আপুনি যথাৰ্থৰূপে কথা কৈছে আৰু উপদেশ দিছে আৰু কাৰো মুখলৈ নাচাই সঁচাকৈ ঈশ্বৰৰ পথ দেখুৱাইছে, ইয়াক আমি জানো। 22কিন্তু আইনমতে আমি চীজাৰক কৰ দিব পায় নে নাপায়?”\n23যীচুৱে তেওঁলোকৰ চতুৰালি বুজি তেওঁলোকক ক’লে, 24“মোক এটা আধলি দেখুওঁৱা। ইয়াত কাৰ প্ৰতিমূৰ্ত্তি আৰু নাম দিয়া আছে?” তেওঁলোকে ক’লে, “চীজাৰৰ।”\n25তেতিয়া তেওঁ তেওঁলোকক ক’লে, “তেন্তে যি চীজাৰৰ, সেই চীজাৰক দিয়া আৰু যি ঈশ্বৰৰ, তাক ঈশ্বৰক দিয়া।” 26তাতে অধ্যাপক আৰু প্ৰধান পুৰোহিত সকলে লোক সকলৰ আগত তেওঁৰ কথাত দোষ ধৰিব নোৱাৰিলে৷ তেওঁৰ উত্তৰত কেৱল বিস্ময় মানি নিজম দি থাকিল।\n27পাছত পুনৰুত্থান নাই বুলি কোৱা চদ্দূকী সকলৰ কোনো কোনোৱে তেওঁৰ ওচৰলৈ আহি সুধিলে, 28“হে গুৰু, ককাই-ভাইৰ মাজৰ পত্নী থকা কোনো এজন যদি নিঃসন্তান হৈ মৰে, তেন্তে, তেওঁৰ ভায়েক বা ককায়েকে সেই পত্নীক বিয়া কৰাই মৃত জনলৈ বংশ উৎপন্ন কৰিব, এই বুলি মোচিয়ে আমালৈ লিখিলে।\n29বাৰু, কোনো সাত জন ভাই-ককাই আছিল; প্ৰথম জনে বিয়া পাতি নিঃসন্তান হৈ মৰিল। 30ক্ৰমান্বয়ে দ্বিতীয় জনে তাইৰে সৈতে বিয়া পাতিলে আৰু 31তৃতীয় জনেও তাইকেই বিয়া কৰিলে; সেইদৰে সাত জনেই সন্তান নথকাকৈ মৰিল। 32অৱশেষত সেই পত্নীও ঢুকাল। 33এতিয়া পুনৰুত্থানৰ সময়ত তেওঁ কোন জনৰ পত্নী হব, কাৰণ সাত জনেই তেওঁক বিয়া কৰাইছিল?\n34তেতিয়া যীচুৱে তেওঁলোকক ক’লে, “এই যুগৰ সন্তান সকলে বিয়া কৰাই আৰু বিয়া দিয়াও হয়; 35কিন্তু যি সকলে সেই যুগৰ আৰু মৃত লোক সকলৰ মাজৰ পৰা পুনৰুত্থান পাবৰ যোগ্য বুলি ▼\n▼20.35 প্ৰ ৩:৪\nগণ্য হয়, তেওঁলোকে বিয়া নকৰাই আৰু বিয়া দিয়াও নহয়। 36তেওঁলোকৰ মৃত্যু হ’ব নোৱাৰে; কাৰণ, তেওঁলোক স্বৰ্গদূত সকলৰ তুল্য; আৰু পুনৰুত্থানৰ সন্তান হোৱা বাবে তেওঁলোক ঈশ্বৰৰ সন্তান হয়।\n37মোচিয়ে জোপোহা জোপাৰ কথাত ▼\n▼20.37 যা ৩:৫\nপ্ৰভুক, অব্ৰাহামৰ ঈশ্বৰ, ইচহাকৰ ঈশ্বৰ, যাকোবৰ ঈশ্বৰ বুলি মতাত, মৃত যে পুনৰুত্থিত হয়, তেওঁ ইয়াকে প্ৰকাশ কৰিছিল। 38এতিয়া তেওঁ মৃত লোকৰ ঈশ্বৰ নহয়, কিন্তু জীৱিত লোক সকলৰহে ঈশ্বৰ; কিয়নো তেওঁৰ সম্বন্ধে সকলো জীয়াই আছে।” ▼\n▼20.38 ৰো ৬:১০,১১\n39তাতে কোনো কোনো অধ্যাপকে উত্তৰ দি ক’লে, “হে গুৰু, আপুনি ভাল কৈছে।” 40কিয়নো তেওঁক পুনৰ কোনো কথা সুধিবলৈ তেওঁলোকৰ সাহস নহ’ল।\n41যীচুৱে তেওঁলোকক ক’লে, “খ্ৰীষ্ট যে দায়ুদৰ সন্তান, ইয়াক কেনেকৈ কয়? 42কিয়নো দায়ুদে নিজে গীতমালাত কৈছে, ▼\n▼20.42 গীত ১১০:১, পাঁ ২:৩৬\nপ্ৰভুৱে মোৰ প্ৰভুক ক’লে,\n‘মোৰ সোঁহাতে বহি থাকা,\n43যেতিয়ালৈকে মই তোমাৰ শত্ৰুবোৰক তোমাৰ ভৰি-পীৰা নকৰোঁ।’\n44এইদৰে দায়ুদে তেওঁক ‘প্ৰভু’ বুলিলে; তেন্তে তেওঁ কেনেকৈ দায়ুদৰ সন্তান হ’ব পাৰে?”\nঅধ্যাপক সকলৰ পৰা সাৱধানে থাকিবলৈ আদেশ\n45পাছে সকলো লোকে শুনাকৈ, তেওঁ তেওঁৰ শিষ্য সকলক ক’লে, 46“এতেকে তেওঁলোকলৈ সাৱধান হোৱা, যি অধ্যাপক সকলে দীঘল বস্ত্ৰ পিন্ধি ফুৰিবলৈ ইচ্ছা কৰে আৰু হাট-বজাৰত নমস্কাৰ বিচাৰে, নাম-ঘৰত প্ৰধান আসন আৰু ভোজনত প্ৰধান ঠাইবোৰ ভাল পায়; আৰু বাৰী-বিধৱা সকলৰ ঘৰ-বাৰী গ্ৰাস কৰি দীঘল প্ৰাৰ্থনাৰে ছদ্মবেশ ধৰে, তেওঁলোকে অৱশ্যে অধিক দণ্ড পাব।”


পৰীক্ষা হ'ব নে? চৰকাৰৰ দোধোৰমোধোৰ স্থিতিকলৈ উদ্বিগ্ন শিক্ষাৰ্থী- অভিভাৱক - NK TV 24x7\nAssamGuwahatiNorthEastঅসমউত্তৰ পূৱগুৱাহাটীদৈনিক বাতৰি\nপৰীক্ষা হ’ব নে? চৰকাৰৰ দোধোৰমোধোৰ স্থিতিকলৈ উদ্বিগ্ন শিক্ষাৰ্থী- অভিভাৱক\nগুৱাহাটী, ১৭ জুন, NKTV:\nমেট্রিক-হায়াৰ ছেকেণ্ডাৰী পৰীক্ষা বাতিল হ’ব নে সংকুচিত বিষয়, সংকুচিত সময়েৰে হ’ব?\nকোনো সিদ্ধান্তত উপনীত হ’ব পৰা নাই শিক্ষা বিভাগ\nবৃহস্পতিবাৰে দিনজোৰা বৈঠকৰ অন্ততো সিদ্ধান্তত উপনীত হ’ব নোৱাৰিলে সংসদ\nছাত্র–ছাত্রীৰ জীৱনক লৈ হেতালি খেলাত অসন্তুষ্ট অভিভাৱক\nকেবিনেটৰ পৰামৰ্শ অনুসৰি মেট্রিক–হায়াৰ ছেকেণ্ডাৰী পৰীক্ষা বাতিল হ’ব নে সংকুচিত বিষয় আৰু সংকুচিত সময়েৰে পৰীক্ষা অনুষ্ঠিত কৰি ফলাফল প্রদান কৰা হ’ব? এই পৰ্যন্ত কোনো সিদ্ধান্তত উপনীত হ’ব পৰা নাই শিক্ষা বিভাগ। বৃহস্পতিবাৰে ছেবা আৰু উচ্চতৰ মাধ্যমিক শিক্ষা সংসদে দিনজোৰা বৈঠকৰ আলোচনা কৰি মূল্যায়ন সন্দৰ্ভত কোনো সিদ্ধান্তত উপনীত হ’ব নোৱাৰিলে। ১০০ নম্বৰৰ হ’লেও পৰীক্ষা নাপাতিলে মূল্যায়নৰ কোনো বিকল্প নাই বুলি পৰিষদ আৰু সংসদৰ সদস্যসকলে মতপ্রকাশ কৰে। ইয়াৰ পিছতে সংকুচিত বিষয় আৰু সময়েৰে পৰীক্ষা পতাৰ বিষয়ে শুকুৰবাৰে ছাত্র সংগঠন, অভিভাৱক, শিক্ষাবিদ, শিক্ষানুষ্ঠানৰ সৈতে আলোচনা কৰি চূড়ান্ত সিদ্ধান্ত ঘোষণ কৰিব। ছাত্র–ছাত্রীৰ জীৱনক লৈ এনেদৰে হেতালি খেলাত অসন্তুষ্ট হৈ পৰিছে অভিভাৱকসকল\nশিক্ষাৰ্থীসকলেও মানসিক চাপৰ সন্মুখীন হোৱাৰ লগতে কেৰিয়াৰ নষ্ট হোৱাৰ আশংকাত ভুগিছে। যিয়ে সিদ্ধান্ত নল’ওক সেয়া বিলম্ব নকৰাকৈ সিদ্ধান্ত ল’বলৈ শিক্ষামন্ত্রী আৰু মুখ্যমন্ত্রীলৈ আহ্বান জনাইছে পৰীক্ষাৰ্থীসকল\nছাত্র–ছাত্ৰীৰ ভৱিষ্যতক লৈ শিক্ষক–শিক্ষয়িত্রীসকলো উদ্বিগ্ন হৈ\nছেবা আৰু উচ্চতৰ মাধ্যমিক শিক্ষা সংসদৰ সন্মুখত সকলোতকৈ বিপদ ৰূপে দেখা দিছে পুৰণিকলীয়া মূল্যায়ন ব্যৱস্থা। সময়মতে আধুনিক মূল্যায়ন প্রক্রিয়া আৰু আভ্যন্তৰীণ মূল্যায়ন প্রৱৰ্তন নকৰাৰ কুফল ভুগিছে শিক্ষাৰ্থীসকলে। চিবিএছ ই তথা বিভিন্ন ৰাজ্যই পৰীক্ষা বাতিল কৰিলেও মূল্যায়ন ব্যৱস্থাৰ সীমাৱদ্ধাতাৰ বাবেই ছেবা আৰু উচ্চতৰ মাধ্যমিক শিক্ষা সংসদে মূৰে–কপালে হাত দি সময় পাৰ কৰিব লগীয়া হৈছে।\nব্যুৰ’ ৰিপ’ৰ্ট NKTV\nPrevious articleবোকাজানত জব্দ হ’ল ৭ কোটি টকা মূল্যৰ ২ কিলো হেৰ’ইন\nNext articleবেজৰ নাকত খৰ, নগাঁৱত ANTI-NARCOTICS SQUADৰ জোৱানসহ আটক


তথ্যসূত্ৰ আৰু বিৰাম চিহ্ন[সম্পাদনা কৰক]\nচাৰ্লছ ডাৰউইন, ইবন বটুতা, মাৰ্ক’ প’ল’, ভাস্কো দা গামা , ক্ৰিষ্টোফাৰ কলম্বাছ আদি উচ্চমান বিশিষ্ট জীৱনীমূলক প্ৰবন্ধ সৃষ্টিৰে অসমীয়া ৱিকিক সমৃদ্ধ কৰাৰ বাবে আপোনালৈ কৃতজ্ঞতাস্বৰূপে এই পদক আগবাঢ়ালো৷ আগলৈও আপুনি একেই উৎসাহেৰে ৱিকিত অৱদান আগবঢ়াই যাব বুলি আশা ৰাখিলোঁ৷জলি বৰা (talk) 23:05, 29 October 2015 (ইউ.টি.চি.)[উত্তৰ দিয়ক]\nঅসমীয়া ৱিকিপিডিয়ালৈ আপোনাৰ বৰঙণিৰ বাবে ধন্যবাদ! অনুগ্ৰহ কৰি দাৰি দিওঁতে পাইপৰ (|)ৰ সলনি শুদ্ধ চুটি দাৰি (।) ব্যৱহাৰ কৰিব। লগতে সোঁফালে ওপৰত "পছন্দসমূহ"লৈ গৈ গেজেট অংশত Prove it সঁজুলি সক্ৰিয় কৰি ল'ব। তেতিয়া ৰেফাৰেন্স দিবলৈ একেবাৰে উজু হয়। "বড়ো ৰোমান লিপি আন্দোলন" প্ৰবন্ধত দিয়াৰ নিচিনা ব্লগৰ ৰেফাৰেন্স ৱিকিপিডিয়াত গ্ৰহণযোগ্য নহয়। — গীতাৰ্থ বৰদলৈ (talk) 13:35,3February 2019 (ইউ.টি.চি.)[উত্তৰ দিয়ক]\n“ৱিকি লাভ্‌ছ ৱুমেন ২০১৯” সম্পাদনা মাৰাথনৰ বাবে আপুনি সৃষ্টি কৰা প্ৰবন্ধসমূহ অনুগ্ৰহ কৰি ইয়াত জমা কৰক। – ViśvakoṣaSampādaka (talk) 08:38, 14 February 2019 (ইউ.টি.চি.)[উত্তৰ দিয়ক]\nলৈংগিক সমতা ৰক্ষা কৰাৰ উদেশ্যেৰে অসমীয়া ৱিকিপিডিয়াত আয়োজিত ৱিকি লাভ্‌ছ ৱুমেন ২০১৯ - ভাৰত শীৰ্ষক সম্পাদনা মাৰাথনত তোমাৰ অৱদানৰ বাবে কৃতজ্ঞতা জ্ঞাপন কৰি এই বঁটা আগবঢ়ালো৷ আগলৈকে একেই উৎসাহেৰে অসমীয়া ৱিকিপিডিয়াত কাম কৰি যাাবা বুলি আশা ৰাখিছোঁ৷-- জলি বৰা (talk) 12:54, 31 March 2019 (ইউ.টি.চি.)[উত্তৰ দিয়ক]\nপ্ৰিয় সতীৰ্থ, অসমীয়া ৱিকিপিডিয়াত আয়োজন কৰা ৱিকি লাভ্‌ছ ৱুমেন দক্ষিণ এছিয়া ২০২০ শীৰ্ষক সম্পাদনা মেলাত আপুনি আগবঢ়োৱা বহুমূলীয়া অৱদানৰ বাবে কৃতজ্ঞতা জ্ঞাপন কৰি এই পদক আগবঢ়ালোঁ৷ আপোনাক জনাব পাই সুখী হৈছোঁ যে এই সম্পাদনা মেলাত আপোনাৰ দৰে ৯ গৰাকী স্বেচ্ছাসেৱী অংশগ্ৰহণকাৰীয়ে ১৩৫ টা প্ৰবন্ধ সৃষ্টি কৰি অসমীয়া ৱিকিপিডিয়া ভঁৰাল টনকিয়াল কৰিলে। আশা ৰাখিছোঁ আগলৈয়ো একেই উৎসাহেৰে আপুনি অসমীয়া ৱিকিপিডিয়াৰ শ্ৰীবৃদ্ধিৰ বাবে কাম কৰি যাব৷ ধন্যবাদ। --SlowPhoton (talk) 04:41,3April 2020 (ইউ.টি.চি.)[উত্তৰ দিয়ক]\n--MediaWiki message delivery (talk) 14:10, 31 May 2020 (ইউ.টি.চি.)[উত্তৰ দিয়ক]


মানহানি সম্পৰ্কীয় বিভিন্ন গোচৰ অসমৰ আদালততো উত্থাপন হৈছে। বাতৰি কাকতত প্ৰকাশিত বিভিন্ন বাতৰিৰ দ্বাৰা নিজৰ মানহানি হৈছে বুলি অনুভৱ কৰি বিভিন্নজন ব্যক্তিয়ে বাতৰি কাকতৰ বা সংবাদ মাধ্যমৰ বিৰুদ্ধে মানহানি গোচৰ উত্থাপন কৰাৰ নজিৰ আছে। কিন্তু গণতন্ত্ৰৰ চতুৰ্থ স্তম্ভ হিচাবে বাতৰি কাকতে সমাজৰ দোষ, ক্ৰুটি সময় সাপেক্ষে উদঙাই দিয়াটো কৰ্তব্য। আ লো চ না ৰ মে জ ত মা ন হা নি গো চ ৰ ব্ৰহ্মপুত্ৰ কাকতৰ সম্পাদনা কক্ষত আয়োজন কৰা আইনৰ আলোচনাৰ মেজ-মেল শিতানৰ প্ৰথমলানি আলোচনাৰ সম্পাদিত ৰূপ সম্পাদক আমি জানো যে মানুহৰ আটাইতকৈ মূল্যৱান সম্পদ হৈছে আত্মসন্মান। ধন, টকা, পইচা আদি পিচৰ কথা। এই সন্মান ৰক্ষা কৰিবলৈ মানুহে সকলো প্ৰকাৰে চেষ্টা কৰে। এগৰাকী ব্যক্তিয়ে আন এগৰাকী ব্যক্তিৰ সন্মান লাঘৱ হোৱাকৈ কোনো কাৰ্য কৰিলে, তেনে আত্মসন্মান লাঘৱ হোৱা ব্যক্তিগৰাকীয়ে আদালতত মানহানি গোচৰ তৰিব পাৰে। এই বিষয়ে আলোচনা কৰিবলৈ আজি আমাৰ কাকতৰ সম্পাদনা কক্ষত একগোট হৈছো সম্পাদকৰ সৈতে চাৰিজন অধিবক্তা। মোৰ সৈতে আছে গুৱাহাটী উচ্চ ন্যায়ালয়ৰ অধিবক্তা এম. বি. ইউ. আহমেদ, জিত্ৰ ডেকা আৰু ডিব্ৰুগড়ৰ অধিবক্তা তথা বিশিষ্ট শিশু-সাহিতি্যক প্ৰসেনজিৎ গোস্বামী। আমাৰ আলোচনাৰ থুলমূল ৰূপ এনেধৰণৰ - মানহানি গোচৰ তৰিবলৈ আদালতৰ কাষ চপাৰ বিষয়ে আলোচনা কৰাৰ আগতে মানহানিনো কি, এই বিষয়ে অলপ ক'বলৈ মই আহমেদক অনুৰোধ কৰিছোঁ। আপুনি প্ৰথমেই উল্লেখ কৰিছে যে আত্মসন্মান এজন সচেতন নাগৰিকৰ সকলো সম্পত্তিতকৈ মূল্যৱান সম্পদ। মানহানি হৈছে -- ধৰক এগৰাকী ব্যক্তিৰ সমাজত এটি ভাল স্থান আছে তেখেতক সকলোৱে আদৰ্শ হিচাবে গ্ৰহণ কৰে। হঠাতে তেখেতক জনমানসত হেয় প্ৰতিপন্ন কৰিবলৈ কোনোৱে উদ্দেশ্য প্ৰণোদিতভাৱে তেখেতৰ বিৰুদ্ধে কিবা অপপ্ৰচাৰ চলাই তেতিয়া সেই ব্যক্তিগৰাকীয়ে অপপ্ৰচাৰ চলোৱা ব্যক্তিৰ ওপৰত মানহানি গোচৰ তৰিব পাৰে। এই মন্তব্য মৌখিক হ'ব পাৰে, অথবা লিখিত হ'ব পাৰে। অপপ্ৰচাৰ এগৰাকী ব্যক্তিৰ বিৰুদ্ধেও হ'ব পাৰে, কোনো অনুষ্ঠানৰ বিৰুদ্ধেও হ'ব পাৰে বা কোনো সংগঠনৰ বিৰুদ্ধেও হ'ব পাৰে। আইনৰ দৃষ্টিত ব্যক্তি মানে কেৱল মানুহকে নুবুজায়, বৰং সন্থা, সংগঠন আদিকো ব্যক্তিৰ সন্নিবিষ্ট কৰা হৈছে। গতিকে সন্থা-সংগঠনৰ ব্যক্তিত্বত আঘাত কৰা অৰ্থাৎ জনমানসত সন্মান লাঘৱ কৰা কাৰ্য কৰিলেও মানহানি অপৰাধত জড়িত হ'ব পাৰে। এইখিনিতে মই শ্ৰীডেকাক এটা প্ৰশ্ন কৰিব খুজিছো যে ধৰি লওঁক এগৰাকী মৃত ব্যক্তিৰ বিৰুদ্ধে কিবা বেয়া মন্তব্য কৰিলে তেতিয়া মানহানি গোচৰ তৰিব পৰা হ'ব নে নহয়� নিশ্চয়, মৃত ব্যক্তিৰ বিৰুদ্ধে দিয়া মন্তব্যৰ ওপৰতো মানহানি গোচৰ তৰিব পৰা হয়। আইনে কোনো মৃত ব্যক্তিৰ বিৰুদ্ধে দিয়া মন্তব্য তেখেতে জীয়াই থাকোতে দিয়া মন্তব্যৰ সমান বুলিয়েই গণ্য কৰা হয়। যিহেতু মৃত ব্যক্তিৰ বিৰুদ্ধে কৰা মন্তব্যই কেৱল মৃত ব্যক্তিৰ ক্ষতি সাধনেই নকৰে। তেখেতৰ উত্তৰ পুৰুষ সকলৰো ক্ষতি সাধন কৰা হয়। এই মৃত ব্যক্তিৰ উত্তৰাধিকাৰীয়ে এই মানহানি গোচৰ তৰিব পাৰে। বাৰু কওঁকচোন- এজন মানুহক এটা বেয়া মন্তব্য কৰা হ'ল। ধৰা হওঁক এজনক ঘোচখোৰ বুলি মন্তব্য কৰা হ'ল। এইটো তেখেতৰ মানহানি হ'লনে� কোনো ব্যক্তিয়ে কৰা মন্তব্য উদ্দেশ্য প্ৰণোদিত হ'ব লাগিব এক কথা আৰু তৃতীয় ব্যক্তিয়ে জানিব লাগিব। ধৰি লওঁক কোনো এজন লিখিব-পঢ়িব নজনা ব্যক্তিলৈও যদি তেখেতৰ বিষয়ে বেয়াকৈ লিখি পঠোৱা হয় তেতিয়া মানহানি হ'বনে� হ'ব। যিহেতু তেখেত লিখিব -পঢ়িব নজনাৰ বাবে তৃতীয় ব্যক্তিৰ দ্বাৰাহে পঢ়ুৱাব লাগিব। অৰ্থাৎ তৃতীয় ব্যক্তিয়ে এই লিখা কথাখিনিৰ বিষয়ে অৱগত হ'ব। শ্ৰী গোস্বামীয়ে উক্ত আলোচনাৰ সাৰাংশ হিচাপে কয় এনেদৰেঃ- এতিয়া আমি এটি কথা বুজি উঠিলো যে মানহানি হ'বলৈ হ'লে কোনো ব্যক্তি, সন্থা, সংগঠনৰ বিষয়ে বেয়া মন্তব্য প্ৰকাশ কৰিব লাগিব। ই মৌখিকও হ'ব পাৰে, লিখিত হ'ব পাৰে আৰু এই মন্তব্য তৃতীয় ব্যক্তিয়ে জানিব লাগিব। অন্যহাতেদি মৃত ব্যক্তিৰ বিৰুদ্ধে দিয়া মন্তব্যও মানহানি হ'ব পাৰে। সকলো মন্তব্যই মানহানি হ'ব পাৰে নেকি, ইয়াৰ কিবা ড্ৰxন্তুঙ্গহ্মব্ধiপ্সn দণ্ড বিধি আইন আছে নেকি শ্ৰী গোস্বামী� -আছে আছে, নিশ্চয় আছে।  এই ধৰক সংগঠনত এজনে আনজনৰ বিষয়ে কৰা মন্তব্য।  জনসাধাৰণৰ মঙ্গলৰ বাবে কোনো ব্যক্তিৰ বিষয়ে সত্য ঘটনাৰ ওপৰত কৰা মন্তব্য।  কোনো চৰকাৰী চাকৰিয়ালে তেখেতৰ কাৰ্যকালত কৰা আচৰণ সমন্ধে দিয়া মন্তব্য।  ৰাজহুৱা প্ৰশ্ন জড়িত থকা কোনো বিষয় কোনো ব্যক্তিৰ আচৰণ বা চৰিত্ৰ সমন্ধে সুবিশ্বাসেৰে কৰা মন্তব্য।  আদালতে কোনো বিচাৰত দিয়া ৰায়ৰ বা চলি থকা গোচৰটোৰ বিষয়ে কৰা প্ৰচাৰ।  আদালতে বিচাৰ কৰা কোনো দেৱানী বা ফৌজদাৰী গোচৰটোৰ গুণা-গুণৰ ওপৰত বা গোচৰৰ কোনো পক্ষৰ বা সাক্ষীগণৰ আচৰণৰ ওপৰত কৰা মতামত।  লিখকৰ লিখনি প্ৰকাশৰ পাচত জনসাধাৰণে কৰা সমালোচনা।  আইনসন্মত অধিকাৰ থকা কোনো ব্যক্তিক যদি ভৎসনা কৰা হয় তেতিয়া এইটো মানহানি গোচৰ হ'ব নোৱাৰে। ইয়াৰ দুই এটা উদাহৰণ দিব নেকি� বিভাগীয় মুৰব্বীয়ে তেওঁৰ তলতীয়া কৰ্মচাৰীক আন কৰ্মচাৰীক আন কৰ্মচাৰীৰ আগত বা শিক্ষকে ছাত্ৰক, অন্য ছাত্ৰৰ আগত বা মাক-দেউতাকে কোনো এটি সন্তানক বাকী কেইটা সন্তানৰ আগত বা গিৰিহঁতে লগুৱাক কৰা ভৎসনা আদি মানহানি গোচৰ হ'ব নোৱাৰে।  সৎ উদ্দেশ্যেৰে কোনো ব্যক্তিয়ে মাক দেউতাকক তেখেতসকলৰ সন্তানৰ বিষয়ে কৰ অভিযোগ বা কোনো বা কোনো ভৃত্যৰ বিষয়ে গিৰিহঁতক কৰ অভিযোগ।  ব্যক্তিগত বা জনসাধাৰণৰ স্বাৰ্থৰ খাতিৰত কোনো ব্যক্তিৰ চৰিত্ৰ সমন্ধে কৰা মতামত। উদাহৰণঃ উদাহৰণস্বৰূপে কোনো দোকানৰ মালিকে তেওঁৰ কৰ্মচাৰীক কোনো এজন গ্ৰাহকক উদ্দেশ্য কৰি কয়-- আমুকাক নগদ টকাতহে বস্তু বিক্ৰি কৰিবা। কাৰণ তেওঁৰ সাধুতাৰ বিষয়ে মোৰ সন্দেহ আছে। এইটো মানহানি হ'ব নোৱাৰে। এই মানহানি গোচৰ আদালতত কেনেধৰণে তৰিব পাৰি শ্ৰী আহমেদ� যিজন ব্যক্তিয়ে নিজৰ সন্মানহানি হৈছে বুলি ভাবিছে তেওঁৰ হেৰুৱা সন্মান ঘূৰাই জনমানসত আত্মপ্ৰতিষ্ঠা কৰিবলৈ আইনৰ সহায় বিচাৰি আদালতত গোচৰ তৰিব পাৰে। যিজন ব্যক্তিয়ে তেওঁৰ সন্মান লাঘৱ হৈছে বুলি ভাবিছে তেখেতে দুয়ো ধৰণে গোচৰ তৰিব পাৰে। দেৱানী গোচৰ তৰি দোষীক শাস্তি বিহাৰ দিহা কৰিব পাৰে। এই শাস্তিৰ বিধান কেনেধৰণৰ� ভাৰতীয় দণ্ড বিধি আইন ৫০০ নং ধাৰাত শাস্তিৰ বিধান দিয়া হৈছে। উক্ত ধাৰামতে এজন ব্যক্তি দোষী বুলি প্ৰমাণিত হ'লে দুই বছৰলৈকে বিনাশ্ৰম কাৰাদণ্ড ও জৰিমনা দিয়াৰ ব্যৱস্থা আছে। এই মানহানি গোচৰ তৰাত সময়ৰ কিবা সীমাবদ্ধতা আছে নেকি� হয়, আছে। আইনে এই গোচৰ তৰাচ সময়ৰ সীমাবদ্ধতা নিৰূপণ কৰিছে। ঘটনা সংগটিত হোৱা তিনিবছৰৰ ভিতৰত এই গোচৰ তৰিব লাগিব। � শ্ৰীডেকা, থুলমূলকৈ কওক -- ভাৰতবৰ্ষ আৰু ইংলেণ্ডৰ মাজত কিবা পাৰ্থক্য আছে নেকি� নিশ্চয় আছে। ইংলেণ্ডৰ আইনমতে মানহানি দুটি ভাগত বিভক্ত কৰা হৈছে সেই কেইটা হৈছে আৰু ত্ৰচ্ঞanস্তুঙ্গব্জ। Libঙ্গচ্ঞ হৈছে যিটো কাকতে-পত্ৰে প্ৰকাশ কৰি বা ব্যঙ্গ চিত্ৰ আদি স্থায়ীভাৱে কৰা হয় আৰু আনটো ত্ৰচ্ঞanস্তুঙ্গব্জ হৈছে মৌখিক ভাৱে কাৰাটো। ইংলেণ্ডৰ আইন অনুসৰি Libঙ্গচ্ঞ হে অপৰাধ। কিন্তু ভাৰতত Libঙ্গচ্ঞ আৰু ত্ৰচ্ঞanস্তুঙ্গব্জ ১ মাজত কোনো পাৰ্থক্য ৰখা হোৱা নাই। ভাৰতবৰ্ষৰ আইন অনুসাৰে এই দুয়োটাকে অপৰাধ বুলি গণ্য কৰা হয়। আমি আজি আলোচনাৰ পৰা এটি সিদ্ধান্তত উপনিত হ'ব পাৰিছো যে -- ভাৰতবৰ্ষৰ আইনেও মানহানিৰ বিষয়টো গুৰুত্ব সহকাৰে বিবেচনা কৰিছে। পশ্চিমীয়া নাগৰিকৰ দৰে ভাৰতীয় নাগৰিকো এই ক্ষেত্ৰত সচেতন হ'লে আদালতত মানহানি গোচৰ তৰি ন্যায় পাব পাৰে। যিহেতু আমাৰ হাতত সময় নাই, পাঠক-পাঠিকাসকললৈ নমস্কাৰ জনাই আজিৰ আলোচনা আমি সামৰণি মাৰিছো। আলোচনাৰ অন্তত আমাৰ কাকতৰ তৰফৰ পৰা মেজমেলত অংশ গ্ৰহণ কৰা ৩ গৰাকী আইনজ্ঞলৈকে কৃতজ্ঞতা জনোৱা হয় আৰু ভৱিষ্যতলৈ আইন আৰু আদালত শিতানত জটিল আইনৰ সহজ ব্যাখ্যা আগবঢ়াই পঢ়ুৱৈ ৰাইজক উপকৃত কৰিব বুলি আশা কৰা হয়।... Brahmaputra Trust\nমানহানি সম্পৰ্কীয় বিভিন্ন গোচৰ অসমৰ আদালততো উত্থাপন হৈছে। বাতৰি কাকতত প্ৰকাশিত বিভিন্ন বাতৰিৰ দ্বাৰা নিজৰ মানহানি হৈছে বুলি অনুভৱ কৰি বিভিন্নজন ব্যক্তিয়ে বাতৰি কাকতৰ বা সংবাদ মাধ্যমৰ বিৰুদ্ধে মানহানি গোচৰ উত্থাপন কৰাৰ নজিৰ আছে। কিন্তু গণতন্ত্ৰৰ চতুৰ্থ স্তম্ভ হিচাবে বাতৰি কাকতে সমাজৰ দোষ, ক্ৰুটি সময় সাপেক্ষে উদঙাই দিয়াটো কৰ্তব্য। সেয়েহে এনে প্ৰায়সংখ্যক গোচৰত ভাৰতীয় দণ্ডবিধি আইনৰ ৫০০ ধাৰাৰ অধীনৰ একচেপচন শিতানৰ অন্তৰ্গত ৰেহাই পোৱাৰ যোগ্য। অৱশ্যে পোনপটীয়াকৈ কোনো ব্যক্তিৰ মানহানি কৰিলে শাস্তি পোৱাটো অৰ্নিবায্য। গুৱাহাটী উচ্চ ন্যায়ালয়ৰ মজিয়াত উত্থাপন হোৱা এই প্ৰফুল্ল কুমাৰ মহন্ত বনাম ইলােষ্ট্ৰটেড উইকলী অব ইণ্ডিয়া শীৰ্ষক গোচৰটো এই ক্ষেত্ৰত বিবেচনাৰ যোগ্য।\nঅসমৰ তদানীন্তন মুখ্যমন্ত্ৰী প্ৰফুল্ল কুমাৰ মহন্তই ইলাষ্ট্ৰটেড উইকলী অব ইণ্ডিয়াত এচ এন এম আবদি নামৰ প্ৰতিবেদকজনে লিখা এটা প্ৰবন্ধৰ লেখনিৰ যোগেদি মহন্তৰ মানহানি হৈছে বুলি অনুভৱ কৰি কামৰূপ জিলাৰ জ্যেষ্ঠ দেৱানী আদালতত ক্ষতিপূৰণ বিচাৰি স্বৰ্তগোচৰ [নং- ৯৭/১৯৯১] এটি তৰিছিল। আদালতত আলোচনীখনৰ হৈ প্ৰতিবেদক আবদিয়ে লিখিত জবাব দাখিল কৰিছিল যদিও পিচত গোচৰটোত সময়মতে উপস্থিত নথকাত গোচৰটি একতৰফা ভাৱে চলিবলৈ আৰম্ভ কৰিলে। ১৯-০৬-৯২ তাৰিখে মহন্তই আদালতত উপস্থিত হৈ নিজৰ সাক্ষ্য প্ৰদান কৰিলে। এই সাক্ষ্যৰ পৰা থুলমূলকৈ গোচৰটোৰ মূলভাৱটো জানিব পৰা যায়।\nবিবৰণী অনুযায়ী শ্ৰী আবদিয়ে লিখা প্ৰবন্ধটিত ভৃগুকুমাৰ ফুকনে সাক্ষাৎকাৰত কোৱা বুলি উল্লেখ কৰি কৈছিল যে প্ৰফুল্লই আলফা উত্থানত সহায় কৰি আৰু পিচত কেন্দ্ৰীয় শাষণ আমন্ত্ৰণ কৰি আনি নিজৰ কবৰ নিজেই খান্দিছে। ফুকনে আৰু কয় যে দেশৰ আটাইতকৈ দুৰ্নীতিগ্ৰস্থ চৰকাৰ মহন্তৰ চৰকাৰ আৰু মহন্ত হৈছে সমগ্ৰ দেশৰ আটাইতকৈ অনুপযুক্ত মুখ্যমন্ত্ৰী যি কেৱল মানিপাৱাৰ আৰু মাচলপাৱাৰ লৈয়ে পাঁচ বছৰ ৰাজ্যৰ শাষণ চলালে। এই প্ৰবন্ধ প্ৰকাশ হোৱাৰ পিচত ১৩-১২-৯৯ তাৰিখে শ্ৰীফুকনে শ্ৰী আবদিৰ ভ্ৰমণৰ সময়ত তেওঁ কোনো সাক্ষাৎকাৰ দিয়া নাছিল বুলি মন্তব্য কৰিছিল আৰু আলোচনীখনলৈ এই সম্পৰ্কত স্পষ্টীকৰণ দিবলৈ চিঠিও লিখিছিল। কিন্তু আলোচনীখনে এই স্পষ্টীকৰণ প্ৰকাশ নকৰিলে।\nদেৱানী আদালতে গোচৰটো সূক্ষ্মভাৱে বিশ্লেষণ কৰি মহন্তৰ মানহানি হৈছে বুলি অনুবৱ কৰি মহন্তই ইয়াৰ বাবদ ৫০ লাখ ক্ষতিপূৰণ পাবৰ যোগ্য বুলি ৰায় দিয়ে। নিম্ন আদালতৰ এই ৰায়ৰ বিৰুদ্ধে শ্ৰীআবদিয়ে প্ৰথম আপীল নং ৮০/১৯৮৪ অনুযায়ী উচ্চন্যায়ালয়ত আপীল উত্থাপন কৰে। মাননীয় উচ্চ আদালতে গোচৰটিত দুয়োপক্ষৰ যুক্তিতৰ্ক শুনাৰ পিচত উচ্চতম ন্যায়ালয়ৰ [কিৰণ বেদী বনাম কমিটি অব ইনকুৱাৰী]- এটি সিদ্ধান্তৰ সৈতে সহমত প্ৰকাশ কৰে এনেদৰে--"The right to the enjoyment ofagood reputation isavaluable privilege of ancient origin and necessary to human society as stated in Libel and Slander, S.4 and this right is within the costitutional gnarantee of personal security as stated in Constitutional Law, S.205 andaperson may not be deprived of this right through falsehood and violance without liability for the injury as stated in Libel and Slander S.4."সেয়েহে দেৱানী আদালতে মহন্তৰ সপক্ষে গোচৰটোৰ ৰায়দান কৰি উপযুক্ত কামেই কৰিছে বুলি উচ্চ ন্যায়ালয়ে সহমত পোøণ কৰে। কিন্তু ক্ষতিপূৰণৰ পৰিমাণ অতি বেচি হৈছে বুলি অনুভৱ কৰি ৫০ লাখ টকাৰ পৰা ৫ টকালৈ হ্ৰাস কৰে। ন্যায়ালয়ৰ এই নিৰ্দেশ অনুযায়ী শ্ৰীআবদি আৰু আলোচনী পক্ষৰ পৰা মহন্তই ৫ লাখ টকাৰ ক্ষতিপূৰণ আদায় পোৱাৰ যোগ্য।\nউৎসাহী পাঠকে 2002(1) Guwahati Law Journal 2008


ড০ হীৰেণ গোঁহাই দেশদ্ৰোহী! বৰাকৰ দেশদ্ৰোহীলৈ দৰদ কিয় চৰকাৰৰ? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nড০ হীৰেণ গোঁহাই দেশদ্ৰোহী! বৰাকৰ দেশদ্ৰোহীলৈ দৰদ কিয় চৰকাৰৰ?\nডিজিটেল ডেস্কঃ নাগৰিকত্ব সংশোধনী বিধেয়কৰ বিৰুদ্ধে প্ৰতিবাদ সাব্যস্ত কৰি উদ্বাত্ত ভাষণ দিয়াৰ বাবেই বিশিষ্ট চিন্তাবীদ হীৰেণ গোঁহাইৰ বিৰুদ্ধে চৰকাৰে ৰাষ্ট্ৰদ্ৰোহৰ গোচৰ তৰিছিল। কিন্তু একাংশ লোকে ভাৰত বিৰোধী শ্ল’গান দিয়াৰ পাছতো তেওঁলোকৰ বিৰুদ্ধে চৰকাৰে গোচৰ ৰুজু কৰাৰ পাছতো কোনো ব্যৱস্থা গ্ৰহণ কৰা নাছিল। ২০১৫চনতেই কংগ্ৰেছৰ প্ৰাক্তন বিধায়ক মহিবুল হকে দিছিল ৰাষ্ট্ৰ বিৰোধী শ্ল’গান।\nধুবুৰীত এই ৰাষ্ট্ৰদ্ৰোহী কাৰ্যত লিপ্ত হোৱাৰ বাবেই তেতিয়াৰ আৰক্ষী সঞ্চালক প্ৰধান মুকেশ সাহাইকে ধৰি আৰক্ষী উচ্চপদস্থ বিষয়াৰ ওচৰত এজাহাৰ দাখিল কৰিছিল এটা বে-চৰকাৰী সংগঠনে। কংগ্ৰেছ নেতাজনৰ বিৰুদ্ধে ৯৯/২০১৫ নম্বৰৰ এটা গোচৰ ৰুজু কৰিছিল যদিও, এই ৰাষ্ট্ৰদ্ৰোহত লিপ্ত বিধায়কজনৰ বিৰুদ্ধে কোনো ব্যৱস্থা গ্ৰহণ নকৰিলে অসম আৰক্ষীয়ে।\nসাংবাদিক ৰাজীৱ ভট্টাচাৰ্যই আনকি দুজনকৈ আৰক্ষী সঞ্চালক প্ৰধানক এই বিষয়ে সোঁৱৰাই দিছিল যদিও, আৰক্ষীয়ে এই নেতাগৰাকীৰ বিৰুদ্ধে কোনো পদক্ষেপেই গ্ৰহণ নকৰিলে। ৰাজীৱ ভট্টাচাৰ্যই আৰক্ষী সঞ্চালক প্ৰধানলৈ ২৭ ডিচেম্বৰ, ২০১৬ত প্ৰেৰণ কৰা ই-মেইল আছিল এইটো-\nযি সময়ত বৰাকতো অসম আৰু অসমীয়াৰ বিৰুদ্ধে মন্তব্য কৰাৰ বাবে বৰাকৰ এজন নেতাৰ বিৰুদ্ধে শুকুৰবাৰে গোচৰ ৰুজু কৰা হৈছে। যি অসম আৰক্ষীয়ে প্ৰতিবাদী সভাত ভাষণ দিয়াৰ বাবে বিশিষ্ট বুদ্ধিজীৱী হীৰেণ গোঁহাইৰ লগতে আন দুজনৰ বিৰুদ্ধে গোচৰ ৰুজু কৰাত তিনিওজনে জামিন পৰ্যন্ত ল’ব লগা হৈছে। তেনে সময়ত এই বৰাকৰ বিতৰ্কিত মন্তব্য কৰা নেতাজনৰ বিৰুদ্ধে অসম আৰক্ষীয়ে ব্যৱস্থা ল’ব পাৰিব নে নাই তাক লৈ প্ৰশ্ন উঠিছে।\nসাম্প্ৰতিক পৰিবেশ-পৰিস্থিতিত নাগৰিকত্ব বিধেয়কক লৈ ৰাজ্যৰ পৰিৱেশ উত্তপ্ত হৈ আছে, তেনে সময়ত এজন বৰাকৰ নেতাই অসম বিশ্ববিদ্যালয়ত অসমীয়া ছাত্ৰক পঢ়িবলৈ নিদিয়াৰ হুংকাৰ প্ৰদান কৰিছে। এনে বিতৰ্কিত মন্তব্যই অসমত অশান্তিকৰ পৰিৱেশ সৃষ্টি কৰাৰ লগতে অসমীয়া-বাঙালীৰ মাজত সংঘাতময় পৰিস্থিতি সৃষ্টি কৰাৰ সম্ভাৱনাই দেখা দিছে।\nতেনে সময়তে অসম আৰক্ষীয়ে বা অসম চৰকাৰে বিতৰ্কিত এই বৰাকৰ নেতাজনৰ বিৰুদ্ধে কি ব্যৱস্থা গ্ৰহণ কৰে সেয়া লক্ষণীয় হৈ পৰিছে। লগতে ৰাষ্ট্ৰ বিৰোধী শ্ল’গান দি যোৱা আঢ়ৈ বছৰৰো অধিক কাল আৰক্ষীৰ জেৰাৰ সন্মুখীন হোৱা কংগ্ৰেছৰ প্ৰাক্তন বিধায়কগৰাকীৰ বিৰুদ্ধে আৰক্ষীয়ে ব্যৱস্থা গ্ৰহণ কৰিব পাৰিবনে বুলিও চৰ্চা চলিছে।\nবিজেপি-আৰএছএছৰ ৰাজহুৱা অনুষ্ঠান বন্ধ কৰকঃ অখিল গগৈ\nমৰাণত ৭ সংগঠনৰ পথ অৱৰোধ কাৰ্যসূচী, VIDEO


ইণ্ডিয়ান ৰিভাইচ ভাৰচন (IRV) আচামিচ - 2019 যোহনে লিখা শুভবাৰ্তা3অধ্যায়\n1 ফৰীচী সকলৰ মাজত নীকদীম নামেৰে এজন লোক আছিল। তেওঁ ইহুদী পৰিষদৰ এজন অধিকাৰী আছিল।2এদিন ৰাতি তেওঁ যীচুৰ ওচৰলৈ আহি ক’লে, “ৰব্বি* ৰব্বি গুৰু, আমি জানো যে আপুনি ঈশ্বৰৰ ওচৰৰ পৰা অহা এজন শিক্ষক। কিয়নো আপুনি এই যি যি আচৰিত চিন দেখুৱাইছে, ঈশ্বৰ সঙ্গী নহ’লে এনে চিন কোনেও দেখুৱাব নোৱাৰে।”\n3 উত্তৰত যীচুৱে নীকদীমক ক’লে, “মই আপোনাক সঁচাকৈয়ে কওঁ, নতুন জন্ম নহ’লে, কোনেও ঈশ্বৰৰ ৰাজ্য দেখা পাব নোৱাৰে।”4নীকদীমে তেওঁক ক’লে, “মানুহ বুঢ়া হ’লে, কেনেকৈ তেওঁৰ জন্ম হ’ব পাৰে? তেওঁ দ্বিতীয় বাৰ মাকৰ গৰ্ভত সোমাই জন্ম গ্রহণ কৰিব পাৰিব নে?”\n5 যীচুৱে উত্তৰ দিলে, “মই আপোনাক সঁচাকৈয়ে কৈছোঁ, জল আৰু আত্মাৰ পৰা জন্ম নহ’লে, কোনেও ঈশ্বৰৰ ৰাজ্যত সোমাব নোৱাৰে।”6শৰীৰৰ পৰা যাৰ জন্ম হয়, সেয়ে শৰীৰ হয় আৰু আত্মাৰ পৰা যাৰ জন্ম হয়, সেয়ে আত্মা হয়।7মই যে আপোনাক ‘আপোনালোকৰ নতুনকৈ জন্ম হোৱা প্ৰয়োজন’ বুলি ক’লো, এই কথাত বিস্মিত নহ’ব। 8 বায়ুৱে যি দিশলৈ ইচ্ছা কৰে সেই দিশলৈকে বয়। আপুনি তাৰ শব্দ শুনিবলৈ পায়, কিন্তু ক’ৰ পৰা আহে বা ক’লৈনো যায়, সেই বিষয়ে আপুনি নাজানে। আত্মাৰ পৰা যি সকলৰ জন্ম হয়, তেওঁলোক সকলোৰে তেনেকুৱা হয়।”\n9 নীকদীমে উত্তৰ দি তেওঁক ক’লে, “এইবোৰ কেনেকৈ হ’ব পাৰে?”\n10 যীচুৱে উত্তৰ দি তেওঁক ক’লে, “আপুনি ইস্ৰায়েলৰ শিক্ষক হৈয়ো এইবোৰ কথা নুবুজে নে? 11 আপোনাক সঁচাকৈয়ে কওঁ, আমি যি জানো তাকে কওঁ আৰু যি দেখো সেই বিষয়ত সাক্ষ্য দিওঁ, কিন্তু আপোনালোকে আমাৰ সাক্ষ্য গ্ৰহণ নকৰে। 12 মই আপোনালোকক পাৰ্থিৱ বিষয়ৰ কথা ক’লে আপোনালোকে যদি বিশ্বাস নকৰে, তেনেহলে মই স্বৰ্গীয় বিষয়ৰ কোনো কথা ক’লে কেনেকৈ বিশ্বাস কৰিব? 13 যি জন স্বর্গৰ পৰা নামি আহিল, সেই মানুহৰ পুত্রৰ বাহিৰে কোনো স্বৰ্গলৈ উঠা নাই। 14 মোচিয়ে যেনেকৈ মৰুপ্রান্তত সাপটোক ওপৰত তুলিছিল, তেনেকৈ মানুহৰ পুত্ৰকো অৱশ্যেই ওপৰত উঠোৱা হ’ব, 15 যাতে তেওঁত বিশ্বাস কৰা সকলোৱে অনন্ত জীৱন পাব পাৰে।\n16 কাৰণ ঈশ্বৰে জগতক ইমান প্ৰেম কৰিলে যে, তেওঁ নিজৰ একমাত্ৰ পুত্ৰকে দান কৰিলে, যাতে যি কোনোৱে তেওঁত বিশ্বাস কৰে, তেওঁ নষ্ট নহয়, কিন্তু অনন্ত জীৱন পায়। 17 কিয়নো জগতক দোষী সাব্যস্ত কৰিবলৈ নহয়, কিন্তু জগতে তেওঁৰ দ্বাৰাই পৰিত্ৰাণ পাবলৈহে ঈশ্বৰে পুত্ৰক জগতলৈ পঠিয়ালে। 18 তেওঁত বিশ্বাস কৰা জনৰ সোধ-বিচাৰ কৰা নহয়; বিশ্বাস নকৰা জনক দোষী কৰা হ’ল, কিয়নো তেওঁ একমাত্ৰ ঈশ্বৰৰ পুত্ৰৰ নামত বিশ্বাস কৰা নাই। 19 সোধ-বিচাৰৰ কাৰণ এয়ে যে, জগতলৈ পোহৰ আহিল, কিন্তু মানুহে পোহৰতকৈ আন্ধাৰক অধিক প্ৰেম কৰিলে; কাৰণ তেওঁলোকৰ কৰ্ম মন্দ আছিল। 20 কিয়নো যি জনে কু-আচৰণ কৰে, তেওঁ পোহৰক ঘৃণা কৰে আৰু তেওঁৰ কৰ্ম যেন প্রকাশ নাপায়, এই কাৰণে তেওঁ পোহৰলৈ নাহে। 21 কিন্তু যি জনে সত্য আচৰণ কৰে, তেওঁ পোহৰৰ ওচৰলৈ আহে যাতে সেই পোহৰত স্পষ্ট বুজা যায় যে তেওঁৰ সকলো কৰ্ম ঈশ্বৰৰ বাধ্যতাত হৈছে।”\n22 তাৰ পাছত যীচু আৰু তেওঁৰ শিষ্য সকল যিহুদীয়া প্রদেশলৈ গ’ল। তাত তেওঁ শিষ্য সকলৰ সৈতে কিছুদিন থাকি লোক সকলক বাপ্তিস্ম দি আছিল। 23 যোহনেও চালীম নামৰ গাওঁ খনৰ ওচৰতে থকা ঐনোন নামৰ ঠাই খনত বহুত পানী থকাৰ কাৰণে তাতে বাপ্তিস্ম দি আছিল আৰু লোক সকলেও তেওঁৰ ওচৰলৈ আহি বাপ্তিস্ম লৈছিল। 24 তেতিয়াও যোহন বন্দীশালত বন্দী হোৱা নাছিল।\n25 সেই সময়ত ইহুদী ৰীতি অনুসাৰে শুচি হোৱাৰ বিষয়টো লৈ যোহনৰ কেইজনমান শিষ্য আৰু এজন ইহুদী মানুহৰ মাজত তর্ক-বিতর্কৰ সৃষ্টি হ’ল। 26 পাছত তেওঁলোকে যোহনৰ ওচৰলৈ গৈ ক’লে, “ৰব্বি, যৰ্দ্দন নদীৰ সিপাৰে যি জন লোক আপোনাৰ লগত আছিল আৰু যি জনৰ বিষয়ে আপুনি সাক্ষ্য দিছিলে, চাওক, তেওঁ বাপ্তিস্ম দি আছে। আৰু সকলো মানুহ তেওঁৰ ওচৰলৈ গৈ আছে।”\n27 যোহনে উত্তৰ দিলে, “স্বৰ্গৰ পৰা দিয়া নহ’লে কোনেও একোকে লাভ কৰিব নোৱাৰে। 28 মই কৈছিলোঁ যে ‘মই খ্রীষ্ট নহওঁ, কিন্তু মোক তেওঁৰ আগেয়ে পঠোৱা হৈছে’ এই কথাৰ সাক্ষ্য তোমালোকে নিজেই দিব পাৰা। 29 যি জনৰ হাতত কইনাক দিয়া হয়, তেওঁ দৰা। কিন্তু দৰাৰ বন্ধু জন থিয় হৈ থাকে আৰু দৰাৰ কথা শুনে। দৰাৰ মাত যেতিয়া শুনে বন্ধু জন অতিশয় আনন্দিত হয়। তেনেহলে মোৰো সেই আনন্দ সম্পূৰ্ণ হ’ল। 30 তেওঁ বাঢ়ি বাঢ়ি যাব লাগে, কিন্তু মই হ’লে সৰু হৈ হৈ যাব লাগে।\n31 যি জন ওপৰৰ পৰা আহিছে, তেওঁ সকলোৰে ওপৰত। যি জন জগতৰ পৰা আহে, তেওঁ জগতৰ আৰু তেওঁ জাগতিক কথাহে কয়; কিন্তু যি জন স্বৰ্গৰ পৰা আহিছে, তেওঁ সকলোতকৈ উর্দ্ধত। 32 তেওঁ যি দেখিলে আৰু শুনিলে, তাৰে সাক্ষ্য দিয়ে; কিন্তু তেওঁৰ সাক্ষ্য কোনেও গ্ৰহন নকৰে। 33 যি জনে তেওঁৰ সাক্ষ্য গ্ৰহন কৰিছে, তেওঁ তাৰ দ্বাৰাই প্রমাণ কৰে যে ঈশ্বৰেই সত্য। 34 কাৰণ ঈশ্বৰে যি জনক পঠিয়াইছে, তেওঁ ঈশ্বৰৰ কথাকে কয়; ঈশ্বৰে তেওঁক জোখ-মাপ কৰি তেওঁৰ আত্মা দিয়া নাই। 35 পিতৃয়ে পুত্ৰক প্ৰেম কৰে আৰু তেওঁৰ হাতত সকলো শোধাই দিলে। 36 পুত্ৰত বিশ্বাস কৰা জনৰ অনন্ত জীৱন আছে; পুত্ৰক অমান্য কৰা জনে জীৱনৰ দৰ্শন নাপাব, কিন্তু ঈশ্বৰৰ ক্ৰোধহে তেওঁৰ ওপৰত থাকে।”\n*3 অধ্যায়:2 ৰব্বি গুৰু


কংগনা উবাচ! 'একনায়কত্ববাদী শাসনেই একমাত্ৰ প্ৰতিকাৰ'; 'দেশ এদিন জিহাদীস্তান হ'ব'!\nকংগনা উবাচ! ‘একনায়কত্ববাদী শাসনেই একমাত্ৰ প্ৰতিকাৰ’; ‘দেশ এদিন জিহাদীস্তান হ’ব’!\nby প্ৰদ্যুম্ন কুমাৰ গগৈ, গুৱাহাটী\nসঁচাকৈয়ে, জিহাদীৰ দেশ হৈ পৰিল ভাৰতবৰ্ষ। কেন্দ্ৰীয় চৰকাৰে কৃষি আইন তিনিখন বাতিল কৰিবলৈ বাধ্য হোৱাৰ পাছতে দেশখন জিহাদীৰে ভৰি পৰা যেন লাগিছে। চাৰিওফালে যেন জিহাদী ঘূৰি ফুৰিছে! এই কথা আমি কোৱা নাই। শেহতীয়াকৈ সমাজতত্ব, ইতিহাসকে ধৰি সকলো বিষয়তে হঠা চৰম পাণ্ডিত্যৰ পৰিচয় দি চমক দিয়া বলিউডৰ অভিনেত্ৰী পদ্মশ্ৰী কংগনা ৰানাৱটেও এইধৰণে অনুভৱ ব্যক্ত কৰিছে।\nইনষ্টাগ্ৰামত কংগনাই কৈছে যে যদি চৰকাৰৰ সলনি ৰাজপথৰ আন্দোলনকাৰীৰ কথামতে দেশৰ আইন-কানুন বনোৱা আৰম্ভ হয়, তেনেহ’লে দেখোন দেশখন জিহাদীস্তান হৈ পৰিব!\nবৰ দুখৰ কথা! জিহাদীৰ উৎপাতত যে প্ৰধানমন্ত্ৰীয়ে কৃষি আইনৰ দৰে দেশপ্ৰেমী আইন ৰূপায়ন কৰিব নোৱাৰিলে, এইটো বিজেপি-আৰএছএছৰ নীতিৰ অত্যন্ত শোচনীয় অৱস্থা। অতি দুৰ্ভাগ্যজনক। বিজেপি-আৰএছএছৰ দৰে ইমান দেশপ্ৰেমী দল এটাই জিহাদীৰ ওচৰত শিৰ নত কৰাটোৱে ভৱিষ্যতৰ বাবে অশনি শংকেত কঢ়িয়াই আনিছে। জিহাদীৰ উৎপাত ইমানেই বাঢ়িছে যে সমাগত উত্তৰ প্ৰদেশ নিৰ্বাচনৰ বাবে বিজেপিৰ অৱস্থা কাঢ়িল হৈ পৰা যেন লাগিছে।\nযিসময়ত হিন্দু মুছলমানক লৈ ৰাজনীতি কৰাটো প্ৰয়োজন, মুছলমানৰ বিৰুদ্ধে হিন্দু জাগ্ৰত হোৱাৰ সময়, সেই সময়ত আক’ উত্তৰ প্ৰদেশৰ ভোটাৰে কৃষি আইন তিনিখনক লৈ ৰাজনীতি কৰিবলৈ উলাইছে। চৰম দুৰ্ভাগ্যজনক! উত্তৰপ্ৰদেশত যাতে যোগী আদিত্যনাথ পুনৰ জিকিব পাৰে, সেই কথা লক্ষ্য ৰাখিয়েই কেন্দ্ৰীয় মন্ত্ৰীৰ পুত্ৰই লখিমপুৰৰ খেৰীত গাড়ীৰে কৃষকক মহতীয়াই নিছিল। অ’হ ক্ষমা কৰিব, কৃষক নহয়, তেওঁলোক জিহাদীহে!\nপ্ৰকৃত কৃষকে কেতিয়াও ৰাজপথত আন্দোলন নকৰে। প্ৰকৃত কৃষকে পথাৰত খেতিখোলা কৰি থকাটোৱেই স্বভাৱ। প্ৰকৃত কৃষকৰ কাম হৈছে কপালৰ ঘাম মাটিত পেলাই দেশক অন্ন যোগান ধৰা। ই এটা মহৎ কাম। ত্যাগো বুলিব পাৰি। গীতাত কৈছে যে কৰ্ম কৰি যোৱা, ফলাফলৰ কথা নাভাবিবা। সেয়ে প্ৰকৃত কৃষকে কেতিয়াও ফচলৰ দাম, শস্যৰ মূল্য তথা এমএছপিৰ কথা নাভাবে। চৰকাৰী নীতিৰ প্ৰতি আনুগত্য হৈ চকু কাণ মুদি থকাটোৱেই কৃষকৰ দায়িত্ব।\nকিন্তু কৃষকসকলৰ নাম লৈ যে এই পাকিস্তানপ্ৰেমী, নক্সাল, খালিস্তানী জিহাদীসকলে ইমানদিনে ৰাজপথ উত্তাল কৰি ৰাখিলে, আনকি পঞ্জাৱ, হাৰিয়ানা, উত্তৰপ্ৰদেশৰ দৰে ৰাজ্যত বিজেপিৰ দৰে দেশহিতৈষী, দেশপ্ৰেমী দল এটাইও প্ৰত্যাহ্বানৰ সমুখিন হ’ব লগা পৰিস্থিতিৰ উদ্ভৱ হৈছে। এইবোৰ কথাত ক্ষোভিত হৈয়েই কেন্দ্ৰীয় মন্ত্ৰীৰ পুত্ৰই লখিমপুৰ কাণ্ড সংঘটিত কৰিছিল। উচিত কাম কৰিছিল! অন্ততঃ দুজনমান জিহাদীৰ মৃত্যু হ’ল।\nএনেধৰণে আৰু কেইটামান ঘটনা সংঘটিত হোৱা হ’লে অনেক জিহাদীৰ মৃত্যু হ’লহেঁতেন। কৃষি আইনৰ প্ৰতিবাদৰ নামত যে ছশৰো অধিক কৃষকৰ মৃত্যু হ’ল, অ’হ ক্ষমা কৰিব কৃষক নহয়! তেওঁলোক জিহাদীহে। কৃষি আইনৰ প্ৰতিবাদৰ নামত যে জিহাদীসকলৰ মৃত্যু হ’ল, সেয়াও দেশৰ হিতৰ বাবেই।\nমনত ৰাখিব দৰ্শকসকল, দেশত এতিয়াও কিন্তু জিহাদী শেষ হোৱা নাই! জিহাদীসকলৰ কোনো কথা নুশুনিব। পাৰিলে এনডি টিভি, দ্যা প্ৰিণ্ট এই নিউজ চেনেল আৰু চাইসমূহ নাচাব। তাত জিহাদীসকলৰ প্ৰচাৰ কৰা হয়। গোদী মিডিয়া চাওক। গোদী মিডিয়াৰ ৰুবিকা, অৰ্ণৱ, সুধীৰহঁতৰ মুখকেইখন চালেই ভাল লাগি যায়।\nদেশক জিহাদীমুক্ত কৰিবলৈ কিমান ত্যাগ কৰি আছে তেওঁলোকে। আচলতে গোদী মিডিয়াৰ প্ৰপাগাণ্ডা দেশবাসীয়ে ভালদৰে হৃদয়ংগম নকৰাৰ বাবেই কৃষি আইন বাতিল কৰিব লগা হ’লনেকি? তেনেহ’লে অতি দুৰ্ভাগ্যৰ কথা। কৃষি আইনৰ সুফলৰ প্ৰচাৰ আৰু জিহাদী-খালিস্তানীসকলৰ বিৰুদ্ধে গোদী মিডিয়াৰ শ্ৰম অথলে যোৱাটো বৰ দুৰ্ভাগ্যৰ কথা!\nআৰু এটা কথা। কংগনাৰ মতে, যিহেতু ভাৰতবৰ্ষ ২০১৪ চনত স্বাধীন হৈছে। সেই অনুসৰি দেশে নিজৰ নীতি নিজেই তৈয়াৰ কৰিব পাৰিব লাগিব। কৃষি আইন তিনিখন স্বাধীন ভাৰতে লোৱা নীতি। ২০১৪ চনত স্বাধিনতা লাভ কৰিয়ে ভাৰতে ৩৭০ ধাৰা বাতিল, কা আইন প্ৰণয়ন আৰু কৃষি আইনৰ দৰে মহৎ পদক্ষেপ হাতত লৈছিল। কিন্তু জিহাদীবিলাকে নিদিয়ে। ইয়াত হাত উজান দিছে বিদেশী শক্তিবিলাকে। অ’হ ক্ষমা কৰিব, বিদেশী শক্তি নহয়, বিদেশী অপশক্তি।\nকৃষি আইনক লৈ বিদেশী অপশক্তিসমূহে যি জিহাদী নেটৱৰ্ক গঢ়ি তুলিলে, সেয়া ২০১৪ চনত স্বাধীনতা লাভ কৰা দেশখনৰ বাবে অতি অপমানজনক। ই দেশৰ সাৰ্বভৌমত্ব, অখণ্ডতা ৰক্ষাৰ প্ৰতি তীব্ৰ ভাবুকি। ভাৰতৰ চৰকাৰে নীতি প্ৰস্তুত কৰিছে, তাত আমেৰিকাৰ ৰিহান্নাৰ দৰে সস্তীয় পপ তাৰকা, ছুইডেনৰ গ্ৰেটা ঠাণবাৰ্গৰ দৰে পাবত গজা পৰিৱেশ সুৰক্ষা কৰ্মীয়ে মাত মাতিবলৈ কি দৰকাৰ?\nআনকি আমেৰিকা যুক্তৰাষ্ট্ৰৰ উপৰাষ্ট্ৰপতি কমলা হেৰিছেও কৃষি আইনৰ বিৰোধিতা কৰে। ই পশ্চিমীয়া দেশসমূহে ভাৰতৰ প্ৰতি সাম্ৰাজ্যবাদী প্ৰভাৱ বিস্তাৰ কৰাটো নুবুজায়নে? ২০১৪ চনত স্বাধীনতা লাভ কৰা আমাৰ দেশখনৰ প্ৰতি ই চৰম ভাবুকি নহয়নে? এবাৰ ভাবি চাওক!\nআকৌ ভাবক, প্ৰধানমন্ত্ৰীয়ে কৈছেই যে কৃষি আইন বাতিল কৰা হ’ব। তেনে পৰিস্থিতিত আন্দোলনৰত কৃষকসকল, অ’হ ক্ষমা কৰিব, আন্দোলনৰত জিহাদীসকলে কি কৰিব লাগিছিল? ঘৰলৈ ঘূৰি যাব লাগিছিল। যদি প্ৰকৃত কৃষক হয়, তেন্তে মোদীক বাহ বাহ দিব লাগিছিল।\nকিন্তু তাকে নকৰি কি কৰিছে? এতিয়াও প্ৰতিবাদস্থলী এৰা নাই। তেওঁলোকে কৈছে যে মোদীয়ে ক’লেই নহ’ব, সংসদত কৃষি আইন বাতিল কৰিব লাগিব। আৰে! মোদীৰ মুখৰ কথা বিশ্বাস নকৰে নেকি তেওঁলোকে? মোদীৰ মুখৰ কথা শিলৰ ৰেখা। যোৱা সাত বছৰ ধৰি জনগণে তাকেই লক্ষা কৰি আহিছে যে মোদীৰ কথা শিলৰ ৰেখা। মোদীৰ কথাত আশ্বস্ত নোহোৱাজন প্ৰকৃততে একো একোজন জিহাদী! মুঠৰ ওপৰত, জিহাদীৰ জয় হৈছে নেকি দেশখনত? ভাবি চাওক, অনুধাৱন কৰক!


ফেইচবুক ষ্টেটাচ-বিনীতা বৰশইকীয়া – ফটাঢোল\nSeptember 1, 2021 লটিঘটি\tOne comment\nফেইচবুক ষ্টেটাচ-বিনীতা বৰশইকীয়া\nলগৰবোৰে সদায় সদায় ফেইচবুকতআপডেটাই থাকে-\n“মোৰ সৰু সৰু সুখবোৰ”\n“মোৰ এধানি এধানি সুখবোৰ”\nচাই চাই ময়ো ভালেই পাওঁ। লাইক কমেণ্টো কৰোঁ। কিন্তু কেতিয়াবা কেতিয়াবা মোৰো সৰু সৰুকে এচকল দুচকল দুখ লাগে দিয়কচোন। মই কথাবোৰ ভাবি ভাবি মন মাৰি থকা দেখি শহুৰৰ পুতেকে সুধিলে,\n: কিয় মন মাৰি আছা প্ৰাণেশ্বৰী?\nতেনেকৈ সুধি দিয়াত মোৰ সৰসৰাই নিমখীয়াসোপা ওলাই আহি বিয়াৰ পিছতে “আজিৰ পৰা এইটো তোমালোকৰ শোৱনি কোঠা দেই” বুলি চমজাই দিয়া কোঠাটো গোটেই চপচপীয়া কৰি পেলালে। উপায় নাপাই মপডাল আনিবলৈ বুলি উঠোঁতে বৰ বেয়াকৈ চকুপানীতে পিছল খাই পৰি বৰ্তমান কেঁচা হালধিৰ ৰসেৰে চপচপীয়া ভৰি। শহুৰৰ পুতেকে দুখ কৰি ক’লে,\n: হ’ব দিয়া ময়ে মোহাৰি দিম।\nতেওঁৰ কথাত দুখসোপাই আকৌ হেঁচা মাৰি ধৰাত মোৰ মুখখন দেখিবলৈ তেনেই মালতীহঁতৰ বাৰীৰ মূৰত থকা তাজ্যবৃক্ষ আমজোপাৰ অ’ত ত’ত উৰ্বৰা বুলি চাৰ্টিফিকেটখন ওলোমাই ওলমি থকা পোকেখোৱা আমকেইটাৰ দৰে হৈ পৰিল। আনফালে মজিয়াখনো তেনেই “আজ ব্লু হ্যে পানী পানী” টাইপৰ হৈ পৰিল। মইহেন শহুৰেকৰ কৰ্মঠ জীয়েকজনী থাকোঁতে শহুৰৰ পুতেকক বাৰু কোন সতে মজিয়া মোহাৰিবলৈ দিওঁ কওকচোন? তথাপি শহুৰৰ পুতেকে শহুৰেকৰ জীয়েকৰ বাবে এই কৰ্মভাগি কৰিবলৈ উদ্যত হ’ল। উপায়ো নাই তেওঁৰ। মোৰো ইফালে ভৰিত চেনিগুটিটোৰ সমান বিষ! শেষত যেনিবা সকলো মোহাৰি মেলি মোলৈ চিকেন চুপ এবাতি বনাই আনি মুখৰ আগত দি আকৌ সুধিলে, “বোলে এতিয়া কোৱাচোন? কিনো ইমান দুখৰ আগ্নেয়গিৰিৰ বিস্ফোৰণ ঘটিছে? আকৌ কিন্তু নাকান্দিবা দেই। মজিয়া মোহাৰি মোহাৰি মোৰো কঁকালৰ বিষ হয়হে লাগে।”\nমই বোলো, “কৈছোঁ ৰ’বা।”\nমোৰ লগৰবোৰে সদায় ফেইচবুকত ইমান ধুনীয়া ধুনীয়া আপডেট দিয়ে। কিবাকিবিত পুৰষ্কাৰ পোৱাবোৰ “মোৰ সৰু সৰু সুখবোৰ” বুলি। মোৰহে একো নাই দিবলৈ। সেয়ে বেদনাৰে মনটো চুনহঁতৰ বাৰীৰ পাতকঁঠালকেইটাৰ দৰে গধুৰ হৈ পৰিছে জানা!\n: ইস্! ইস্! তেনেকুৱা কথা নেকি? কিয়নো চিন্তা কৰি আছা? তুমিও তোমাৰ পাকঘৰৰ পৰাই আৰম্ভ কৰি দিয়া।\nবচ। হৈ গ’ল। শহুৰৰ পুতেকে দিয়া আইডিয়াটো মোৰ সেই যোৱাবাৰৰ আগৰবাৰৰ অ’ নহয় তাৰ আগৰবাৰৰ পূজাত জেপ লুৰুকি গুলপীয়া শাৰীখন কিনোতে মনটো যিমান আনন্দ লাগিছিল, সিমান আনন্দত মনটো চিলাখনৰ দৰে উৰিবলৈ ধৰিলে।\nশুভকামত বিলম্ব! ন’ নেভাৰ। দুখ পোৱা ভৰিটোক ক’লোঁ, অকণ সাহস কৰ। ইজ্জত আছে যদি মোক সহায় কৰ। দুপিয়াই দুপিয়াই ফটাফট পাকঘৰলৈ আহি মোৰ সৰু সৰু সুখবোৰৰ ফটো তুলি ফেইবুকত আপলোডাই দিলোঁ আৰু লাইক কমেণ্ট চাবলৈ মেকুৰীয়ে মাছ জোপাদি জুপি থাকিলোঁ।\nতেনেতে শহুৰৰ পুতেকে আহি যিটোহে গেঙনি মাৰিলেহি, কোনোমতেহে সৰুপানীক ভেটা দি ৰাখিলোঁ।\n: এইবোৰ ফেইচবুকত কি আপলোড কৰিছা? মোৰ জন্ম সূত্রে পোৱা তিলফুলীয়া নাকটোৰ ‘স্বাহা’ কৰিহে এৰিবা তাৰমানে?\n: বোলো, কি কৰিলোঁ মই এইবাৰ?\n: এইবোৰ কি আলু, পিয়াঁজ, কঁঠালগুটি, ধান, চাউল, দাইল, তিল, সৰিয়হ দি ফটো আপলোড কৰিছা? আকৌ কেপচন দিছে, “মোৰ সৰু সৰু সুখবোৰ”\n: কিয়? তুমিয়েই দেখোন কৈছিলা, পাকঘৰৰ পৰাই আৰম্ভ কৰিবলৈ। পাকঘৰত আলু, পিয়াঁজৰ বাদেনো আৰু কি পায়!\n: মই তোমাক ভালকৈ কিবা এটা ৰান্ধিহে ফটো আপলোড কৰিবলৈ কৈছিলোঁ।\n: মই কি জানো? সৰু সৰু সুখ কাৰণে ভাবিলোঁ তুমি বজাৰৰ পৰা বাচি বাচি অনা টিলিকা টিলিকা আলু, পিয়াঁজকেইটাৰ বাহিৰেনো আৰু কি আপলোড কৰোঁ। সেয়ে …\nশহুৰেকৰ পুতেক বোলে এঘণ্টামান বেহুচ হৈ পৰি থাকিল।\n« ষষ্ঠ ইন্দ্ৰিয়-হিমাংশু ৰাজখোৱা\nপইচা কেনেকৈ পানীত পৰে-কৃষ্টি কেন »\nহা হা হা, হয়তো কথাটো। সৰু সৰু পিয়াঁজ এটাৰেই দাইল, ভাজি দুয়োখন ৰন্ধাৰ সুখটোৰ তুলনা আছে নেকি ক’ৰবাত! আমাৰ সেইবোৰেই সুখ।


অবিশ্ৰান্ত / AVISHRANTA - an Assamese Blog : জয়ন্ত চলিহাৰ সংসাৰ - ৭\nএইয়া চলিহাৰে কাহিনী, মোৰ মুখেৰে )\nসুৰজ গগৈ প্ৰায় চাৰে ছয় ফুটমান ওখ ৷ কাম কৰে কুৱেইটৰ ফালৰ এটা তেলৰ খাদত ৷\nএই সুৰজ গগৈ, জয়ন্ত চলিহা আৰু মই মাজতে এবাৰ এফালে গৈছিলো ৷\nতিনিও বন্ধু বহি সুখ দুখৰ কথা পাতি আছো ৷ জয়ন্ত আৰু মই বিবাহিত, সুৰজে বিয়া পতা নাই ৷\nকি মন গ’ল, ক’ৰ পৰা কথা ওলালে নাজানো, পাছে আমি বিবাহিত দুটাই সুৰজক প্ৰস্তাব দিলো, ‘‘হেৰা তুমি ওখ-পাখ দেখনীয়াৰ ডেকা ল’ৰা, চাকৰিও ভাল ৷ গতিকে বিয়া খনকে পাতা ৷’’\nসুৰজে বৰ দুখ মনেৰে উত্তৰ দিলে, ‘‘দাদা ময়ো বিয়া পাতো বিয়া পাতো কৈ আছো ৷ পাছে ছোৱালী ক’ত পাম নো ?’’\nজয়ন্ত জাপ মাৰি উঠিলে, ‘‘কি কোৱা হে তুমি ? ফেছবুকত দেখোন খুব কথা পাতি থাকা দুয়ো ?’’\nমোৰ কথাটো বাদেই স্বয়ং সুৰজৰ চকুতো প্ৰশ্নবোধক চিন ৷\nমই ভাবিছো, ‘‘ফেছবুকত ময়ো প্ৰায়ে কথা পাতো ৷ তাতে আকৌ কি হ’ল ?’’\nসুৰজে সুধিলে, ‘‘কথাটো পাতো দাদা, পাছে ছোৱালীৰ লগত আকৌ কি কানেকচন ?’’\nসুৰজে গহীনাই ক’লে, ‘‘আৰে বাচ্ছু মই জানো নহয় পুৰা প্ৰেম চলি আছে তোমালোকৰ ৷’’\nমই তেতিয়াহে বুজিলো জয়ন্তই কথা ক’লৈ পোনাইছে ৷\n‘‘কোন হে জয়ন্ত ? সুৰজ তুমিও সাংঘাতিক দেখোন !’’\nজয়ন্তই পানী এঢোক মাৰি ক’লে, ‘‘জয়ন্তদাদাই কি সাংঘাতিক প্ৰেমৰ কথা কৈছে মই নাজানো দেই ৷ মোৰ দেখোন কোনো ছোৱালী বন্ধুৱে নাই !’’\nমুৰটো জোকাৰি জোকাৰি ক’লো, ‘‘নাই নাই হ’বই নোৱাৰে তেনেকুৱা ৷ জয়ন্তৰ চকুত পৰিছে মানে কিবা এটা থাকিবই লাগিব ৷ সাংঘাতিক নহ’ব পাৰে ৷ কোন হে জয়ন্ত? কি নাম ?’’\n‘‘চপলা ফুকন ’’, জয়ন্তৰ চমু উত্তৰ ৷\n‘‘হেই হেই দাদা কি কৈছে আপুনি ! তাই মোৰ ভাল বন্ধু ৷ ভাল আৰু কি, তাই মোৰ বেষ্ট ফ্ৰেন্ড ৷ তাইৰ লগত কেনেকৈ বিয়া হ’ব আকৌ ?’’\nমই লাহে কৈ ঠিয় হৈ ক’লো, ‘‘তাইৰ লগত বিয়া নহ’বলৈ আকৌ কি আছে ? তাই ছোৱালী নহয় নেকি ?’’\nসুৰজে থৎমৎ খাই ক’লে, ‘‘হয় হয় কিয় নহ’ব ৷ বেছ ধুনীয়া ছোৱালী তাই ৷’’\n‘‘তেনেহ’লে কিয় বিয়া নাপাতা আকৌ ?’’, জ ৷য়ন্ত আৰু মোৰ প্ৰশ্ন\n‘‘মানে তাই যে মোৰ বেষ্ট ফ্ৰেন্ড ৷’’\nমোৰ খঙেই উঠিল, ‘‘চাওঁ তাইৰ মোবাইল নম্বৰ দিয়া ৷ আৰে ভাই তোমাক কোনে কৈছে বেষ্ট ফ্ৰেন্ডৰ সৈতে বিয়া পাতিব নোৱাৰি ? মই নিজেই মোৰ বেষ্ট ফ্ৰেন্ডক বিয়া কৰাইছো ৷ সুধিবা তুমি পিকলু বৌক ৷ পাৰি পাৰি, ভাল হে কথা ৷’’\nজয়ন্তই গল হেকাৰি এটা মাৰিলে ৷\n‘‘হেৰা সুৰজ, তোমাক যদি কোনেও কোৱা নাই বেষ্ট ফ্ৰেন্ডক ব্য়া কৰাব নালাগে বুলি তেনে হ’লে এতিয়া ময়ে কৈছো দিয়া ৷ নালাগে বিয়া পাতিব বেষ্ট ফ্ৰেন্ডক ৷’’\nসুৰজ আৰু মই জয়ন্তৰ মুখলৈ চাই ৰ’লো ৷ মই তাৰ মুখায়ৱৰ ভংগিৰ পৰা অনুমান কৰিব পাৰিছো\nসি আৰু কিবা অকনমান ক’ব ৷ বহু পৰে মনে মনে থকা দেখি সুধিলো, ‘‘পাৰ্টনাৰ কথাটো কি ?’’\n‘‘এহ নক’বা আৰু তুমি আজি ফুৰিবলৈ যাওঁ বুলি যে লগ ধৰিলা ৷ মই এওঁক ক’লো কথাটো ৷ তাৰ পাছতে এওঁক ক’লো - হেৰা ব’লা হে ! তুমি লগত ওলালে আৰু ভাল লাগিব ৷\nতাৰ পাছত মই উত্তৰ দি দি হায়ৰাণ হৈ গৈছো হে !’’\n‘‘কিয় কি হ’ল নো ?’’\n‘‘আৰে ভাই মোৰ বেষ্ট ফ্ৰেন্ডে কি কি সুধিছে জানা নে ?\n- তুমি নিজে গৈছা কাৰনে মোক লগ ধৰিছা নে মই যাম কাৰনে মোক লগ ধৰিছা ?এতিয়া মোক কোৱাচোন এই প্ৰশ্নটোৰ উত্তৰ কি বুলি দিওঁ ?\n- তুমি যে কৈছা মই গ’লে আৰু ভাল লাগিব, তাৰমানে মই নগ’লেও তোমাৰ ভাল লাগিব , নহয় জানো ?এতিয়া মোক কোৱাচোন এই প্ৰশ্নটোৰ উত্তৰ কি বুলি দিওঁ ?\nআৰু ধেৰ কিবা কিবি সুধিছে ৷ বেষ্ট ফ্ৰেন্ড কাৰনেই ইমান সাহস পায় বুজিছা সুৰজ ৷ তুমি বৰলা হৈ থাকা কিন্তু বেষ্ট ফ্ৰেন্ডক বিয়া নাপাতিবা ৷’’\nজয়ন্ত ব্যস্তু হ’ল অন্যমনস্ক হৈ ফষ্টাৰছৰ সোৱাদ লোৱাত ৷ আমি দুটায়ো নিজৰ নিজৰ চিন্তাত বিভোৰ হৈ তাকেই কৰিলো ৷\nএপাকত জয়ন্তই সুৰজৰ পিঠিত থপৰিয়াই ক’লে, ‘‘ দিয়া হে চপলাৰ ফোন নম্বৰ ৷ ময়ে কথা পাতি তোমাৰ বিয়াখন ঠিক কৰি দিওঁ ৷’’সুৰজ আৰু মই জয়ন্তৰ মুখলৈ আকৌ চালো, আচৰিত হৈ ৷\nসি সুৰজৰ ফালে লাহে কৈ ক’লে, ‘‘আচলতে কি জানা, বিয়া পাতিলে সদায়ে বেষ্ট ফ্ৰেন্ডকে বিয়া পাতিব লাগে ৷ যদি বিয়াৰ আগতে চিনি পোৱা নাছিলা, তেওঁ তোমাৰ বেষ্ট ফ্ৰেন্ড নাছিল, কোনো কথা নাই ৷ বিয়াৰ পাছত তুমি বেষ্ট ফ্ৰেন্ড হৈ লোৱা ৷ তেতিয়া আটাইতকৈ ভাল কথাটো কি হ’ব জানা ?’’\n‘‘নাজানো’’, সুৰজে লাহে কৈ মুৰ জোকাৰিলে ৷\nমই মনতে ভাবিলো, ‘বেটা তই বিয়া নপতাটোৱে কেনেকৈ জানিবি ? মই বেষ্ট ফ্ৰেন্ডক বিয়া পতাটোৱেই নাজানো কিয় পাতিব লাগে ৷’\nফষ্টাৰছত এঢোক মৰাৰ চলেৰে জয়ন্তই আমাৰ উৎকন্ঠা আৰু অকমান বঢ়াই ল’লে ৷\n‘‘যেতিয়া তোমাৰ বিয়া বেষ্ট ফ্ৰেন্ডৰ সৈতে হ’ব তেতিয়া আটাইতকৈ ডাঙৰ সুবিধাটো হৈছে কাজিয়া লাগোতে ৷ আনৰ কাৰনে সেই কাজিয়াবোৰ গিৰিয়েক-ঘৈণীয়েকৰ কাজিয়া ৷ কিন্তু মোৰ কাৰেন কাজিয়াবোৰ হৈছে বেষ্ট ফ্ৰেন্ডৰ সৈতে লগা কাজিয়া ৷ এই লাগো, এই ঠিক হয় ৷ আমাৰ মাজত ইটো সিটোক বেয়া পোৱাৰ কনচেপ্ট নাই ৷ আমি সদায়ে দুয়ো দুয়োকে ভালেই পাওঁ ৷\nদিয়া দিয়া তোমাৰ চপলাৰ নম্বৰটো লগাই দিয়া ৷’’\nসুৰজে মোবাইল উলিয়াই ডায়েল কৰিলে ৯৮৬৪৭...\nPosted by প্ৰতিভু / Pratibhu at 01:56


Ankuran-5|Chapter-13 - TET Qualified Forum, Assam\nHome / Answer / Assam / DEE / Education / Online / Primary School / Question / SCERT / SSA / Student / Teacher / TQF / অংকুৰণ / ওজা-পালি School Books / Ankuran-5|Chapter-13\nNovember 29, 2021 Answer, Assam, DEE, Education, Online, Primary School, Question, SCERT, SSA, Student, Teacher, TQF, অংকুৰণ, ওজা-পালি School Books\nপাঠ-১৩|অংকুৰণঃ ওজা-পালি| ৫ম শ্ৰেণী\n(ক) ওজা-পালি কি?\nউত্তৰঃ ওজা-পালি হ’ল পৌৰাণিক আৰু লৌকিক আখ্যান-উপাখ্যানৰ কাহিনী আদি গীত-পদ, নৃত্য আৰু অভিনয়ৰ মাজেদি সহজ-সৰল ভাৱে লোক-সমাজত প্ৰচাৰ কৰা এটি লোক নাট্য অনুষ্ঠান।\n(খ) ওজা-পালিৰ মুখ্য পালিজনক কি বোলা হয়?\nউত্তৰঃ ওজা-পালিৰ মুখ্য পালিজনক ডাইনা-পালি বুলি কোৱা হয়।\n(গ) ওজাৰ লগত কোন কোন থাকে?\nউত্তৰঃ ওজাৰ লগত পাঁচ-ছয় জন মান পালি থাকে।\n(গ) ওজা-পালিৰ প্ৰকাৰবোৰ কি কি ?\nউত্তৰঃ ওজা-পালিৰ প্ৰকাৰবোৰ হ'ল সুকনান্নী বা সুকনাৰায়ণী গোৱা ওজা-পালি, বিয়াহৰ বা ব্যাস গোৱা ওজা-পালি, ভাইৰা বা ভাৱৰীয়া বা ৰামায়ণ গোৱা ওজা-পালি, বৈষ্ঞৱী ওজা, তুকুৰীয়া ওজা, আপী ওজা ইত্যাআদি।\n(ঘ) ওজা-পালি ক’ত ক'ত পৰিৱেশন কৰা দেখা যায়?\nউত্তৰঃ ওজা-পালি নানান উৎসৱ-পাৰ্বন, পূজা, সবাহ আৰু অসমৰ সত্ৰসমূহত পৰিৱেশন কৰা দেখা যায়।\nচমু উত্তৰ দিয়া –\n(ক) ওজা-পালিয়ে পৰিধান কৰা সাজ-পাৰ কেনেকুৱা?\nউত্তৰঃ ওজা-পালিয়ে পৰিধান কৰা সাজ-পাৰ অতি সাধাৰণ। সকলো সদস্যই চুৰিয়া-চোলা পিন্ধে আৰু ডিঙিত চেলেং লয়। কেৱল ওজাই মূৰত পাগুৰি মাৰে। পালিসকলে সোঁ-হাতত এযোৰ খুঁটি তাল মেৰিয়াই লয়।\n(খ) ওজা-পালিত ওজাই গোৱা গীতসমূহৰ কাহিনীভাগ ক’ৰ ক'ৰ পৰা?\nউত্তৰঃ ওজাপালিত ওজাই গোৱা গীতসমূহৰ কাহিনী ভাগ বেদ, পুৰাণ, ৰামায়ণ, মহাভাৰত আদিত থকা পৌৰাণিক আৰু লৌকিক আখ্যান-উপাখ্যান আদিৰ পৰা পৰা লোৱা হয়।\n(গ) ডাইনা-পালিজন প্রধান কাম কি কি?\nউত্তৰঃ ডাইনা-পালিজন প্ৰধানকৈ সুৰসিক হয়। পালিসকলৰ লগত গীত গোৱাৰ উপৰি তেওঁ ধেমেলীয়া কথাৰ অৱতাৰণা কৰি হাস্যৰসৰ সৃষ্টি কৰে। সময়ে সময়ে তেওঁ ওজাৰ সৈতে কথোপকথনত ভাগ লয় আৰু জটিল কথাবোৰ ঘৰুৱাভাৱে দৰ্শকৰ সন্মুখত দাঙি ধৰে।\n(ঘ) অনুষ্ঠান পৰিৱেশন কৰোঁতে কোনে কি দায়িত্ব পালন কৰে?\nউত্তৰঃ অনুষ্ঠান পৰিৱেশন কৰোঁতে ওজাই মূল কাহিনীভাগ নৃত্য-গীত আৰু অভিনয়ৰ জৰিয়তে বৰ্ণনা কৰে। ওজাই 'দিহা'ৰে একোটা পৌৰাণিক কাহিনী বিভিন্ন ৰাগত গাই যায়। পালিসকলে খুঁটি-তাল বজাই সেই দিহা দোহাৰে আৰু ভৰিৰে তাল ৰাখি থাকে। গীতৰ লগে লগে ওজাই বিভিন্ন অংগী ভংগীৰে নাচে। ডাইনা পালিয়ে পালিসকলৰ লগত গীত গোৱাৰ উপৰি ধেমেলীয়া কথাৰ অৱতাৰণা কৰি হাস্যৰসৰ সৃষ্টি কৰে। সময়ে সময়ে তেওঁ ওজাৰ সৈতে কথোপকথনত ভাগ লয় আৰু আখ্যানৰ জটিল কথাবোৰ ঘৰুৱা দৰ্শকৰ সন্মুখত দাঙি ধৰে।\n(ঙ) মহাপুৰুষ শংকৰদেৱে কিহৰ কাৰণে ওজা-পালিৰ সহায় লৈছিল?\nউত্তৰঃ মহাপুৰুষ শংকৰদেৱে নৱবৈষ্ণৱ ধৰ্ম প্ৰচাৰৰ অৰ্থে মাজে-সময়ে ওজা-পালিৰ সহায় লৈছিল।\nখালী ঠাই পূৰ কৰা –\nওজা-পালি অনুষ্ঠানৰ মুখ্য পৰিচালকজন হ'ল ওজা। ওজাই আখ্যানৰ দিহা লগাই দিয়ে। পালিসকলে সেই দিহা খুটি-তাল বজাই দোহাৰে। ডাইনা-পালিয়ে ৰসাল কথাৰে লোক-সমাজক আকৃষ্ট কৰে।\nউদাহৰণত দেখুওৱাৰ দৰে শব্দ গঠন কৰা।\nউদাহৰণ- ঢোল – ঢোলীয়া ভাও– ভাওৰীয়া\nখোল – খুলীয়া\nলোণ – লুণীয়া\nগোঁফ – গোঁফীয়া\nযোৰ – যুৰীয়া\nলগ – লগৰীয়া\nবন – বনৰীয়া\nকাষ – কাষৰীয়া\nনাও – নাৱৰীয়া\nবাক্য ৰচনা কৰা।\nখুঁটি-তাল (বেঁটু বা খুবলি নথকা কাঁহৰ সৰু তাল): ওজাপালি নৃত্যত ওজাই আখ্যানৰ দিহা লগাই দিয়ে আৰু পালিসকলে সেই দিহা খুটি-তাল বজাই দোহাৰে।\nখুঁটি-খা (নিজৰ ঠোঁঠ বা হাতেৰে ধৰি আহাৰ খা): চৰাইৰ পোৱালিবোৰ খুঁটি খাব পৰা হ'লে বেলেগে বাঁহ সাজি থাকিবলৈ লয়।\nখুঁটি-গছা (মাটিত খুঁটি পোতাৰ দৰে পুতি থ'ব পৰা সৰু গছা): গাঁও অঞ্চলত তুলসীৰ তলত চাকি দিবলৈ খুঁটি-গছা ব্যৱহাৰ কৰা হয়।\nখুঁটি-নাটি (কোনো বিষয়ৰ সৰু ভাগ, সৰু-সুৰা কথা, আঁতিৰগুৰি): কোনো বিষয়ৰ ওপৰত মন্তব্য কৰাৰ আগতে বিষয়টো খুঁটি-নাটি মাৰি জানি ল'ব লাগে।\nখুঁটি-পোত (থাকিবলৈ ঠাই ল): কুকুৰটোৱে আমাৰ ঘৰত খুঁটি পুতিব খুজিছে।\nখুঁটি-ঢৰা (চটাই ঢৰা): আইতাই বহিবলৈ চোতালত খুঁটি-ঢৰাখন পাতি ললে।\nখুঁটিয়া-খুঁটি (পৰস্পৰে পৰস্পৰক বা ইটোৱেই সিটোক আঘাত কৰা কাৰ্য): চৰাই পোৱালিবোৰে বাঁহত খুঁটিয়া-খুঁটি লাগি থাকে।\nতুমি দেখা বা শুনা যি কোনো এটি লোক নাট্য অনুষ্ঠানৰ বিষয়ে বৰ্ণনা কৰা।\n(ক) বিহুঃ বিহু অসমৰ জাতীয় উৎসৱ। অসমৰ লগতে অসমৰ কোনো কোনো দাঁতি-কাষৰীয়া ৰাজ্যতো কোনো জাতি জনজাতিৰ লোকে বিহু বা ইয়াৰ সমাৰ্থক উৎসৱ পালন কৰা দেখা যায়। বিহুৰ এক বিশেষ বৈশিষ্ট্য হ'ল ই জাতি, বৰ্ণ নিৰ্বিশেষে সকলো লোকে একেলগে উদযাপন কৰিব পৰা এক উৎসৱ। বিহু মূলতঃ এক কৃষি ভিত্তিক উৎসৱ। "কৃষি উৎসৱ ঘাইকৈ তিনিটা: খেতিৰ আৰম্ভণিৰ বেলিকা, খেতিৰ বাঢ়নী বতৰত আৰু খেতি চপোৱাৰ শেষত। " অসমত পালন কৰা তিনি বিহু হ'ল: ব'হাগ বিহু বা ৰঙালী বিহু, কাতি বিহু বা কঙালী বিহু, আৰু মাঘ বিহু বা ভোগালী বিহু।\nবসন্তৰ আগমণত উদযাপন কৰা ব'হাগ বিহু বা ৰঙালী বিহু, অসমৰ মূল বিহু উৎসৱ। বসন্তৰ আগমনীত যেতিয়া প্ৰকৃতি নতুন ৰূপৰে জিলিকি উঠে, তেতিয়া চহা ৰাইজে জীৱন উপভোগ কৰিবলে আগবাঢ়ি আহে। এই বিহু সাত দিন পালন কৰা হয় বাবে সাত বিহু বুলিও কোৱা হয়। ব'হাগ বিহুত সন্মানৰ প্ৰতীকস্বৰূপে সৰুৱে ডাঙৰক "বিহুৱান" দিয়ে।\n(খ) পুতলা নাচঃ পুতলা নাচ হৈছে পুতলা-সমূহক সূতা লগাই ওপৰৰ পৰা পৰিচালনা কৰা এক কলা। পুতলা নাচক ভাৰতীয় নাট্য সাহিত্যৰ আদি বুলি কোৱা হয়। পাচালী সাহিত্য নামৰ পাচালিকাৰ পৰা উদ্ভৱ হোৱা সাহিত্যৰ মুলো হৈছে এই পুতলা। পুতলা নাচত নৃত্য-গীত আৰু নাটকীয় মুদ্ৰাৰ সংযোগ ঘটে। এই পুতলা নাচক আন্তঃৰাষ্ট্ৰীয় সাংস্কৃতিক সম্পদ বুলিও অভিহিত কৰা হয়।\nঅসমত পুতলা নাচ কিমান প্ৰাচীন তাক জনাৰ নিৰ্ভৰযোগ্য উপায় নাই। কিন্তু শংকৰদেৱৰ আদি-দশমত ইয়াৰ উল্লেখ থকালৈ চাই পুতলা নাচৰ প্ৰচলন শংকৰী যুগৰ আগৰ পৰাই চলি আহিছিল বুলি ভবাৰ অৱকাশ পোৱা যায়। অতি পুৰণি কালত ভাগৱত, কালিকাপুৰাণ, গুৰুচৰিতত পুতলা নাচৰ উপস্থিতিৰ উমান পোৱা যায়। মহাপুৰুষ শঙ্কৰদেৱৰ দ্বাৰ ৰচিত চিহ্নযাত্ৰা নাট খনিত পুতলা নাচৰ অভিনয় কলা অন্তৰ্ভুক্ত কৰিছিল। চিহ্নযাত্ৰা নাটকত চিহ্ন আঁকি আখ্যানৰ বিশদ বিবৰণ বুজাবলৈ চেষ্টা কৰা হৈছিল। অসমত ব্যৱসায়িক ভিত্তত পুতলা নাট্যদল হিচাপে ৰাজহুৱা সভা-সমিতি, গুৰুজনাৰ জন্মোসৱ, নামঘৰ প্ৰতিষ্ঠাৰ দিন আদিত পুতলা নাট প্ৰৰ্দশন কৰা হয়।\n(গ) ওজা-পালিঃ ওজা-পালি হ’ল পৌৰাণিক আৰু লৌকিক আখ্যান-উপাখ্যানৰ কাহিনী আদি গীত-পদ, নৃত্য আৰু অভিনয়ৰ মাজেদি সহজ-সৰল ভাৱে লোক-সমাজত প্ৰচাৰ কৰা এটি লোক নাট্য অনুষ্ঠান।\nওজা-পালি অনুষ্ঠান পৰিৱেশন কৰোঁতে ওজাই মূল কাহিনীভাগ নৃত্য-গীত আৰু অভিনয়ৰ জৰিয়তে বৰ্ণনা কৰে। ওজাই 'দিহা'ৰে একোটা পৌৰাণিক কাহিনী বিভিন্ন ৰাগত গাই যায়। পালিসকলে খুঁটি-তাল বজাই সেই দিহা দোহাৰে আৰু ভৰিৰে তাল ৰাখি থাকে। গীতৰ লগে লগে ওজাই বিভিন্ন অংগী ভংগীৰে নাচে। ডাইনা পালিয়ে পালিসকলৰ লগত গীত গোৱাৰ উপৰি ধেমেলীয়া কথাৰ অৱতাৰণা কৰি হাস্যৰসৰ সৃষ্টি কৰে। সময়ে সময়ে তেওঁ ওজাৰ সৈতে কথোপকথনত ভাগ লয় আৰু আখ্যানৰ জটিল কথাবোৰ ঘৰুৱা দৰ্শকৰ সন্মুখত দাঙি ধৰে।\nAnkuran-5|Chapter-13 Reviewed by Administrator on November 29, 2021 Rating: 5\nওজা-পালি School Books